
Cuvânt- înainte 


Până în urmă cu 10-15 ani, a discuta despre recuperarea bolnavilor 
cardiovasculari părea nu numai lipsit de sens, dar şi o gravă eroare medicală. 

Astăzi, recuperarea, în general — şi kinetoterapia, în special — sunt 
considerate nu numai utile şi corecte în algoritmul de tratament al bolnavilor 
cardiovasculari, dar s-au dovedit capabile a ameliora mult calitatea vieții 
acestor bolnavi. 

Desigur, nu pledăm pentru înlocuirea tratamentelor moderne, care aplică 
o medicaţie potentă şi bine studiată ştiinţific, ci pentru utilizarea progresivă şi 
standardizată a antrenamentului fizic, care poate duce la obținerea unei 
capacităţi de efort maxime în raport cu deficitul funcțional cardiac. 

Lucrarea se adresează în primul rând studenților de la facultăţile de 
kinetoterapie, care vor lucra practic cu aceşti bolnavi pentru a înlătura 
decondiționarea fizică şi pentru a-i recupera, dar şi studenților medicinişti, 
medicilor de familie, medicilor de alte specialităţi, interesaţi de a combina 
metodele de tratament clasice cu metode nemedicamentoase, din sfera 
terapiei fizicale şi a kinetoterapiei. 

Lucrarea prezintă câteva necesare date despre structura şi funcţia 
aparatului cardiovascular, trecând apoi în revistă principalele entități din 
patologia cardiovasculară: ateroscleroza, cardiopatia ischemică, infarctul 
de miocard şi metodologia generală de recuperare în aceste afecțiuni. 

Infarctul miocardic acut (IMA) beneficiază de un capitol bine 
reprezentat, dată fiind morbiditatea sa enormă în condiţiile vieţii moderne, 
insistând pe elementele foarte practice ale recuperării postinfarct miocardic 
acut, elemente care sunt bine standardizate — pe ore şi zile. 

Nu lipsesc capitolele de recuperare în hipertensiunea arterială (HA), 
în valvulopatii, arteriopatii periferice şi afecţiuni venoase, dar şi în boli în 
care, până acum, efortul fizic era total interzis: tulburările de ritm cardiac şi 
insuficienţa cardiacă. 

Nu puteau să fie trecute cu vederea tehnicile moderne de revascularizare 
miocardică: bypassul aortocoronarian şi angioplastia coronariană transluminală 
percutană, tehnici care au revoluționat concepţia de tratament în boala cardiacă 
ischemică, ,„mutând” terapia de la tableta de nitroglicerină, la chirurgia pe cord. 

În cazul acestor intervenții, precum şi în cazul transplantului cardiac, sunt 
prezentate detaliat, programe de recuperare, pre- şi postoperator. 

Prezentăm în final câteva anexe ce pot fi utile în activitatea practică 
din sala de kinetoterapie: un model de fişă de urmărire a recuperării 
bolnavului cardiovascular, testarea la efort, precum şi o anexă cu 
recomandări pentru bolnavii care au suferit un IMA, cu sfaturi generale 
privind activitatea fizică, obiceiurile alimentare, stresul, conducerea 
automobilului, activitatea sexuală sau reluarea activităţii profesionale. 

Lucrarea de faţă se doreşte a fi deschisă completărilor ulterioare, 
aprofundarea unora dintre temele puse în discuţie impunându-se ca o 
cerință esenţială pentru practicienii în domeniul recuperării medicale a 
diverselor afecțiuni cardiovasculare, boli cu cea mai mare morbiditate şi 
mortalitate la ora actuală pe plan mondial. 


Autoarea 

1. INTRODUCERE 


SĂNĂTATEA ŞI STAREA DE BOALĂ. 
MEDICINA OMULUI SĂNĂTOS 


Sănătatea este un concept central al existenţei noastre cotidiene, o 
temă pentru care există o enormă cantitate de informații — atât în 
literatura de specialitate, cât şi în mass-media. Realitatea ne îndrep- 
tățeşte să considerăm sănătatea echivalentul a tot ceea ce este benefic 
vieții, darul cel mai frumos cu care ne-a înzestrat natura. Dacă sănătate 
nu e, nimic nu e... 

Este greu să dai o definiţie sănătății, aşa cum dăm definiții în 
matematică, cibernetică sau drept. 

Sănătatea şi boala sunt două concepte corelative, care nu pot fi 
definite decât simultan, niciodată unul fără celălalt. 

Medical vorbind, este imposibil a califica cu certitudine un subiect 
drept sănătos. „Orice om care se simte bine poate fi un bolnav care se 
ignoră”. Spunem în foaia de observaţie: „clinic, aparent sănătos”. 
De exemplu, din punctul de vedere al medicinei tradiționale extrem- 
orientale, sănătatea reprezintă „scurgerea armonioasă a energiilor prin 
corp”, iar boala este orice perturbare survenită în circulaţia lor. 

Cauzele dezechilibrelor energetice sunt: 

1) energiile cosmice (ca factori agresivi exteriori): căldura, umidi- 
tatea, seceta, frigul; 

2) energiile „curioase”: temperaturile inadecvate anotimpului 
respectiv — de exemplu, o iarnă prea călduroasă sau o primăvară prea 
timpurie; 

3) cauze psihice (stresul): bucurie, mânie, spaimă, tristeţe. 

4) energiile alimentare (abuzurile sau nerespectarea unui regim 
dietetic) — alimentație inadecvată pentru anumite organe. 


Triada „a trăi sănătos”, „a trăi mult”, „a trăi bine” este cheia 
unui destin pe care fiecare dintre noi şi-l doreşte. Cu toate acestea, în 
realitate, sănătatea este de multe ori plasată într-un plan secund. 
Fiecare dintre noi are ferma credinţă că el însuşi ştie foarte bine dacă 
este bolnav sau sănătos. Sentimentul este înşelător şi, de multe ori, nu este 

lipsit de urmări. Există rezerva sau chiar rezistența anumitor persoane la 
un control medical periodic, în condiţiile menţinerii unor comportamente 
a căror nocivitate este complet ignorată — sedentarism, consum de droguri 
(cafea, tutun, alcool) etc. 


Cuvintele sănătate şi boală sunt folosite în trei planuri diferite: 

1) în existenţa cotidiană — fiecare om le foloseşte în discuţiile 
obişnuite; 

2) în politica sanitară; 

3) în lumea ştiinţifică. 


Conform definiţiei Organizaţiei Mondiale a Sănătăţii, sănă- 
tatea este o stare completă de bine: fizic, psihic şi social, şi nu numai 
absenţa infirmității sau a bolii. 

Sănătatea este un concept relativ. Există „o sănătate terapeutică” 
— a bolnavului bine tratat, în stare de remisiune a bolii. Vorbim despre 
sănătatea „insuliniană” a diabeticului, sănătatea „cortizonică” a celor 
cu boli de colagen vasculare, sănătatea „coronarodilatatoare” a celor 
cu cardiopatii ischemice, sechele de infarct miocardic acut. 

Astăzi, lotul de „sănătoşi terapeutic” a devenit lotul care cu- 
prinde cea mai mare parte a omenirii. De ce? Principala explicație este 
creşterea speranţei de viaţă. 

Totuşi, este imposibil ca la o anumită vârstă să nu ai măcar o carie 
dentară, o tulburare oculară, o durere lombară etc. Screeninguri pe grupe 
populaţionale mari arată: 

v modificarea tensiunii arteriale (de obicei, hipertensiune arte- 
rială — HTA); 

Y modificarea electrocardiogramei (EKG); 

v creşteri considerabile ale lipidelor din sânge; 

v creşterea glicemiei; 

v fibroame uterine, adenoame de prostată etc. 

Şi atunci, cum se defineşte sănătatea în condiţiile în care un om 
are boli — succesive sau simultane — de când se naşte, de la banala 
sudamină din perioada nou-născutului, până la bolile complexe ale 
senectuţii? Fiecare individ are predispozițiile sale pentru anumite 
afecțiuni. Există modalităţi proprii de protecţie față de factorii 
multiplii de mediu, precum şi modalități câştigate prin medicina 
modernă. Sănătatea reprezintă o cucerire dificilă, ce trebuie supra- 

vegheată permanent, toată viața, dominând boala, coexistând cu bolile 
sau suprimându-le. 

Pentru a-şi dobândi sănătatea, omul are nevoie de: 

Y o „genă” bună, sănătoasă; 

v un stil de viață sănătos; 

v un sistem de sănătate eficient: 

e un medic instruit şi capabil să „comunice” cu bolnavul; 

e instituții medicale de specialitate pentru diagnostic, 
tratament, recuperare; 

e instituţii sociale. 

Medicina modernă are astăzi aspirații mult mai complexe şi mai 
nobile decât depistarea bolii şi tratarea ei. 

Scopul medicinei este promovarea sănătății; cu alte cuvinte, 
idealul de atins este MEDICINA OMULUI SÂNĂTOS. 

Astfel, definiția sănătăţii devine: plenitudinea vieții, armonia 
dinamică a omului cu el însuşi şi cu mediul său, permițându-i 
folosirea la maximum a capacităților sale. 

Profilaxia bolilor este structurată pe trei nivele: 

e profilaxia primară — acţionează la nivelul factorilor de risc, 
fiind prin acest fapt cea mai eficientă şi mai inteligentă; spre exemplu, 
profilaxia primară a cancerului pulmonar se face prin neînceperea 
fumatului; 

e profilaxia secundară — urmăreşte prevenirea complicaţiilor 
unei boli deja declanşate şi cunoscute; spre exemplu, profilaxia 
infarctului de miocard în cazul cardiopatiei ischemice cunoscute; 

e profilaxia terțiară — urmăreşte recuperarea şi reabilitarea unor 
boli grave, cu complicaţii deja declanşate. 

Y Educaţia pentru sănătate reprezintă o serie de informaţii 
despre „arta de a trăi sănătos”. Este important ca această formă de 
educaţie să înceapă timpuriu la şcoală, continuându-se oriunde poate 
fi realizată: la facultate, în armată, în locul de activitate profesională, 
în spitale, prin instituţia „medicului de familie”, prin mass-media. 

De multe ori, informaţia medicală este prost transmisă (inco- 
rectă, deformată, interpretată). De aceea, este necesar ca: 

= medicii „să fie contemporani cu ei înşişi”, (să deţină 
informaţii la zi); 

orice medic devenit „preventolog” să facă: 

v „demitizarea” bolilor; 
v să refuze acceptarea fatalităţii; 
11 

Y să conlucreze cu pacienţii pentru identificarea factorilor 
de risc, importanța şi ierarhizarea lor (pentru stabilirea 
unui profil de risc); 

V să ia măsuri pentru influențarea comportamentului unor 
colectivități. 

Educaţia pentru sănătate trebuie să realizeze o adevarată mutație, 
punând tot mai mult accentul pe activitatea profilactică. 

De ce trebuie să fii întâi bolnav pentru a cunoaşte valoarea 
sănătăţii şi a dori să fii sănătos!? 

Medicina tradiţională chineză este un exemplu în acest sens: „A 
aştepta apariţia bolii este ca şi cum ai aştepta să-ţi fie sete pentru a 
începe să sapi un puț”. 

Vechii chinezii considerau că numai un medic inferior se ocupă 
de tratarea bolilor deja apărute. Medicii îşi primeau onorariul numai 
atât timp cât nu aveau de îngrijit niciun bolnav; de îndată ce un 
membru al familiei se îmbolnăvea, onorariul înceta! 

Să fie acesta un reper şi pentru medicina modernă occidentală? 


12 

2. DATE GENERALE DESPRE STRUCTURA 
ȘI FUNCŢIA APARATULUI CARDIOVASCULAR 


În 1987, în Anglia s-a lansat oficial programul „LOOK AFTER 
YOUR HEART” având ca obiectiv sensibilizarea opiniei publice asu- 
pra „scandaloasei creşteri a cardiopatiei coronariene”. 

Patologia cardiovasculară, aşa cu o demonstrează numeroasele 
sale victime, rămâne un obstacol major pentru o viață lungă, sănătoasă 
şi activă. La nivel mondial, dar şi în România, bolile cardiovasculare 
ocupă primul locul în mortalitatea generală a omului modern. 

De ce se întâmplă acest lucru? Este consecința directă a facto- 
rilor de risc la care omul modern se expune: 

e sedentarismul; 

e alimentația modificată (bogată în glucide rafinate şi în lipide); 

e solicitarea psihoemoţională complexă; 

e deprinderile dăunătoare (fumat, alcool, cafea). 

Incă din tinereţe se creează condiţii pentru dezvoltarea unor 
procese morbide, ce se înlănţuie lent, progresiv, insidios, pe parcursul 
mai multor ani sau decenii, boala devenind manifestă în stadii mai 
avansate, când profilaxia primară nu mai poate acționa. 


2.1. Inima 


Inima este organul central al aparatului cardiovascular. 

Este situată în mediastin şi are forma unei piramide triunghiu- 
lare sau a unui con turtit, culcat pe diafragmă. 

Reperul fidel al situării vârfului inimii (dar numai pentru bărbaţi) 
este mamelonul stâng. Mărimea inimii este puţin mai mare decât 
pumnul unui adult. 

Axul inimii este oblic dirijat în jos, la stânga şi înainte, astfel că 
1/3 din inimă este situată la dreapta şi 2/3 la stânga planului medio- 
sagital al corpului. Greutatea inimii este de 250-300 g, iar volumul 
este asemănător pumnului drept. Prezintă o față convexă, sternocostală 
şi o față plană, diafragmatică. 

Cele două feţe se unesc printr-o margine mai ascuţită, marginea 
dreaptă. Marginea stângă, rotunjită se prezintă ca o adevarată față 
pulmonară. Vârful inimii este orientat în jos şi spre stânga, fiind situat în 
spaţiul 5 intercostal stâng, unde acest spațiu este intersectat de linia 
medioclaviculară stângă. Baza inimii este orientată înapoi şi la dreapta: de 
la nivelul ei pleacă arterele mari ale inimii (aorta şi trunchiul pulmonar) şi 
sosesc venele mari (cele două vene cave şi patru vene pulmonare). La 
baza inimii se află atriile, iar spre vârf, ventriculii. Pe faţa sternocostală, 
între cele două ventricule se află şanțul interventricular posterior. Între 
atrii şi ventricule se găsesc șanțurile coronar stâng şi, respectiv, drept. În 
aceste patru sanţuri se găsesc arterele şi venele inimii. 


2.1.1. Cavităţile inimii 


Atriile au formă aproximativ cubică, o capacitate mai mică decât 
a ventriculilor, pereţii mai subțiri şi prezintă câte o prelungire, numită 
urechiuşe. La nivelul atriului drept se găsesc următoarele orificii: 

e orificiul venei cave inferioare, prevăzut cu valvula Eustachio; 

e orificiul sinusului coronar, prevăzut cu valvula Thebesius; 

e orificiul urechiuşei drepte; 

e orificiul atrioventricular drept, prevăzut cu valvula tricuspidă; 
aceasta din urmă poemină ca o pâlnie în ventricul. 

Ventriculele au o formă piramidală triunghiulară, cu baza spre 
orificiul atrioventricular. Pereţii lor nu sunt netezi, ci prezintă pe faţa 
internă nişte trabecule cărnoase. Trabeculele sunt de trei categorii: 

> de ordinul I — muşchii papilari, de formă conică, prin baza lor 
aderând de pereții ventriculilor, iar vârful oferindu-se cordajelor 
tendinoase pe care se prind valvulele atrioventriculare. 

Cordajele tendinoase împiedică smulgerea valvulelor spre atrii 
în timpul sistolei ventriculare. Există trei muşchi papilari în ven- 
triculul drept şi numai doi în ventriculul stâng. 

>» de ordinul II — care se inseră prin ambele capete pe pereţii 
ventriculari; 

> de ordinul III — care aderă pe toata întinderea lor de pereţii 
ventriculari, făcând relief în interiorul ventriculilor. Fiecare orificiu 
arterial este prevăzut cu trei valvule semilunare sau sigmoide, care au 
aspect de cuib de rândunică cu concavitatea în partea superioară. În 
jurul orificiilor atrioventriculare şi arteriale există inele fibroase. 

Figura 1 


2.1.2. Structura inimii 


Din punct de vedere structural, inima este alcătuită din trei 
tunici care, de la exterior spre interior, sunt: epicardul, miocardul şi 
endocardul. 

a) Epicardul este foița viscerală a pericardului seros şi acoperă 
complet exteriorul inimii. 

b) Miocardul cuprinde: 

e miocardul adult, contractil (de execuţie); 

e miocardul embrionar, de comandă (țesutul nodal). 

Miocardul adult este un muşchi striat din punct de vedere morfo- 
logic, dar are proprietăţile muşchiului neted din punct de vedere 
funcţional (contracţii automate şi involuntare); el formează muşchi se- 
paraţi pentru atrii, care sunt mai subțiri şi cu fibre circulare, şi muşchi 
separați pentru ventricule, mai groşi şi cu fibre oblic spiralate. 

Muşchii atriilor şi ai ventriculilor se inseră pe inelele fibroase 
din jurul orificiilor atrioventriculare şi arteriale, cât şi pe porţiunea 
mem-branoasă a septului interventricular; toate aceste formaţiuni 
alcătuiesc scheletul fibros al inimii. 

Țesutul nodal cuprinde: 

e Nodul sinoatrial Keith-Flack, în atriul drept, în vecinătatea 
vărsarii venei cave superioare; 

e Nodul atrioventricular Aschoff-Tawara, situat deasupra 
orificiului atrioventricular drept; 

e Fascicul atrioventricular Hiss, care pleacă din nodulul atrio- 
ventricular şi se găseşte la nivelul porțiunii membranoase a septului 
interventricular. Deasupra porțiunii musculare a septului interven- 
tricular, fasciculul atrioventricular se împarte în două ramuri, una 
stânga şi alta dreaptă, care coboară în ventriculul respectiv. Cele două 
ramuri se ramifică, formând reţeaua subendocardică Purkinje. 


Vascularizarea miocardului este asigurată prin 3 artere, 
numite coronare, care trebuie să ofere oxigenul şi necesarul energetic, 
necesare pentru efectuarea activităţii de pompare a inimii. 

Oamenii au nevoie doar de 
două dintre cele trei coronare 
principale, atât timp cât ele sunt: 

— sănătoase; 

— au calibru normal; 

— au elasticitate bună. 

Avem deci din naştere o 
coronară suplimentară, ca rezervă. 
În plus, există legături între ra- 
mificațiile celor 3 mari artere, 
pentru a putea suplea un defect 
apărut pe una dintre magistralele 
mari. 


Figura 2. Vascularizaţia inimii 

Un om suferind de cardiopatie ischemică are toate coronarele 
afectate de procesul de ateroscleroză (ASC), care modifică calibrul şi 
elasticitatea vasului. Leziunea miocardică se va manifesta clinic, deci 
va apărea accesul de angor dacă una dintre coronare este stenozată cu 
peste 75%. 

Deci, obiectivul nostru medical nu este eradicarea ASC corona- 
riene, ceea ce este imposibil, acesta fiind un proces inexorabil, de 
uzură fiziologică, ci menţinerea stenozării sub 75% din lumenul arterei. 


Artera coronară Stângă 

Trunchiul arterei coronare stângi îşi are originea într-un ostiu 
unic. Urmează un traiect scurt între artera pulmonară şi peretele 
atriului stâng, artera coronară fiind situată superficial, în țesutul grăsos 
epicardic din şantul atrioventricular stâng. După un traiect care variază 
între 0,5-1,5 cm, trunchiul arterei coronare stângi se divide, în cele 
mai dese cazuri, în artera circumflexă stânga (considerată cea de-a 
treia coronară) şi artera coronară descendentă anterioară stângă 
(interventriculară anterioară). 

Figura 3 

Artera coronară dreaptă 

În sinusul Valsalva coronarian drept se găsesc, în 50% dintre 
cazuri, două ostii coronariene, unul mai mare şi altul mai mic, la 
aproximativ 1-2 mm depărtare unul de altul. În celelalte 50 % din 
cazuri există un ostiu coronarian drept unic. În ostiul mai mare îşi are 
originea trunchiul principal al arterei coronare drepte, care circulă 
profund în şantul atrioventricular drept, între artera pulmonară şi atriul 
drept, trecând pe sub urechiuşa dreaptă. Înconjurând marginea dreaptă 
a inimii, artera coronară dreaptă se îndreaptă spre crux cordis 
posterior. Ajunsă la acest nivel, artera coronară dreaptă se comportă 
diferit, după tipul de irigare coronariană al fiecărui individ. Din ostiul 
coronarian mic sau direct din artera coronară dreaptă porneşte o 
ramură arterială scurtă — artera conusului, care contribuie la formarea 
inelului anastomotic arterial Vieussens. 


c) Endocardul 

Încăperile inimii sunt căptuşite de o foiţă endotelială, numită 
endocard. Acesta trece fără întrerupere de la atrii spre ventricule, 
acoperind şi valvulele, cordajele tendinoase şi muşchii papilari. 
Endocardul de la nivelul atriilor se continuă cu intima venelor, iar la 
nivelul ventriculilor, cu intima arterelor. Endocardul inimii drepte este 
independent de endocardul inimii stângi. 


Pericardul 

La exterior, inima este cuprinsă într-un sac fibros, numit peri- 
card. Pericardul fibros are forma unui trunchi de con cu baza la 
diafragmă şi vârful la nivelul vaselor mari de la baza inimii. Feţele 
laterale vin în raport cu fața mediastinală a plămânilor, fața anterioară, 
cu sternul şi coastele, iar fața posterioară, cu organele din mediastinul 
posterior. El este fixat de organele vecine prin ligamente. 

La interiorul pericardului fibros se află pericardul seros, format 
din două foiţe: 

e foiţa internă — epicardul, care căptuşeşte suprafaţa externă a 
miocardului; 

e foiţa externă — parietală, care tapetează suprafața internă a 
pericardului fibros. 

Cele două foiţe se continuă una cu cealaltă la nivelul vaselor 
mari de la baza inimii. Între cele două foiţe ale pericardului seros se 
află cavitatea pericardică virtuală, ce conține o lamă fină de lichid 
pericardic. 

2.2. Arborele vascular 


Arborele vascular este format din: 

e artere — vase prin care sângele încărcat cu O» şi substanţe 
nutritive circulă dinspre inimă spre ţesuturi şi organe; 

e capilare — vase cu calibru foarte mic, interpuse între artere şi 
vene, la nivelul cărora se fac schimburile între sânge şi diferitele ţesuturi; 

e vene -— prin care sângele încărcat cu CO» este readus la inimă. 

Arterele şi venele au în structura pereților lor trei tunici supra- 
puse; de la exterior spre interior acestea sunt: adventiţia, media şi 
intima. Calibrul arterelor scade de la inimă spre periferie, cele mai 
mici fiind arteriolele, care se continuă cu capilarele. 


2.2.1. Structura arterelor şi venelor 


a) Adventiţia este formată din ţesut conjuctiv, cu fibre de cola- 
gen şi elastice. În structura adventiţiei arterelor, ca şi la vene, există 
vase mici de sânge care hrănesc peretele vascular (vasa vasorum) şi 
care pătrund în tunica medie. În adventiţie se găsesc şi fibre nervoase 
vegetative, cu rol vasomotor. 

b) Tunica mijlocie (media) are structură diferită, în funcţie de 
calibrul arterelor. La arterele mari, numite artere de tip elastic, media 
este formată din lame elastice cu dispoziţie concentrică, rare fibre 
musculare netede şi ţesut conjunctiv. În arterele mijlocii şi mici, 
numite artere de tip muscular, media este groasă şi conţine numeroase 
fibre musculare netede, printre care sunt dispersate fibre colagene şi 
elestice. 

c) Tunica interna, medie (endoteliu) este alcătuită dintr-un rând 
de celule endoteliale turtite, aşezate pe o membrană bazală. Intima se 
continuă cu endocardul ventriculilor. La artere, între aceste trei tunici 
se află două membrane elastice, membrana externă şi membrana 
internă, care separă media de adventiţie. 

Peretele venelor, al căror calibru creşte de la periferie spre 
intimă, are în structura sa aceleaşi trei tunici ca şi la artere, cu câteva 
deosebiri: 

e cele trei tunici nu sunt bine delimitate, deoarece lipsesc cele 
două membrane elastice; 

e tunica mijlocie a venelor este mai subţire, comparativ cu cea a 
arterelor, țesutul muscular neted al venelor fiind mai redus; 

e adventiţia este mai groasă. 

2.2.2. Structura capilarelor 


Sunt vase de calibru mic (4-12p), răspândite în toate țesuturile şi 
organele. În structura lor distingem la exterior un periteliu, apoi o 
membrană bazală, iar la interior un endoteliu, care este format dintr-un 
singur rând de celule turtite. Membrana bazală este bogată în 
mucopolizaharide şi în fibre de reticulină. Periteliul este format din 
ţesut conjunctiv cu fibre colagene şi de reticulină în care se găsesc şi 
fibre nervoase vegetative. 


2.2.3. Marea şi mica circulaţie 


În alcătuirea arborelui vascular se află două teritorii de circu- 
laţie: circulația mare (sistemică) şi circulația mică (pulmonară). 

Circulaţia mică 

Circulaţia pulmonară începe în ventriculul drept, prin trunchiul 
arterei pulmonare, care transportă spre plămân sânge cu CO». 

Trunchiul pulmonar se împarte în cele două artere pulmonare 
care duc sângele cu CO; spre reţeaua capilară perialveolară, unde îl 
cedează alveolelor, care-l elimină prin expiraţie. Sângele cu O% este 
colectat de venele pulmonare, câte două pentru fiecare plămân. Cele 
patru vene pulmonare sfârşesc în atriul stâng. 


Figura 4. Marea şi mica circulaţie 

Circulaţia mare 

Circulaţia sistemică începe în ventriculul stâng, prin artera aortă 
care transportă sângele cu O, şi substanţe nutritive spre ţesuturi şi 
organe. De la nivelul acestora, sângele încărcat cu CO, este preluat de 
cele două vene cave, care-l duc în atriul drept. 


2.2.4. Sistemul aortic 


Este format din artera aortă şi din ramurile ei, care irigă toate 
țesuturile şi organele corpului omenesc. 


2.3. Fiziologia aparatului cardiovascular 


Aparatul cardiovascular asigură circulaţia sângelui şi a limfei în 
organism. Prin acestea se îndeplinesc două funcții majore: 

1) distribuirea substanţelor nutritive şi a oxigenului tuturor celu- 

lelor din organism; 

2) colectarea produşilor tisulari de catabolism pentru a fi excretaţi. 

Forţa motrice a acestui sistem este inima: 

e arterele reprezintă conducte de distribuţie, 

e venele sunt rezervoare de sânge, asigurând întoarcerea aces- 
tuia la inimă, 

e microcirculația (arteriole, metaarteriole, capilare, venule) consti- 
tuie teritoriul vascular la nivelul căruia au loc schimburile de substanţe 
şi gaze. 

Ventriculul stâng al inimii pompează sângele prin vasele san- 
guine arteriale ale circulaţiei sistemice către capilare tisulare (marea 
circulație). Sângele se întoarce la inimă, în atriul său drept, pe calea 
venoasă sistemică, fiind pompat apoi, de către ventriculul drept, în 
plămâni, de unde se întoarce la cord, şi anume în atriul stâng (mica 
circulație). Acest fapt este posibil datorită celei mai importante funcții 
a inimii: aceea de pompă. 


2.3.1. Fiziologia inimii 


Inima ca pompă 

Rolul fundamental al inimii este acela de a pompa sânge. Ea 
poate fi considerată ca fiind o pompă aspiro-respingătoare, alcătuită 
din două pompe dispuse în serie (pompa stângă şi pompa dreaptă), 
conectate prin circulaţiile pulmonară şi sistemică. 

Inima preia şi pompează 4.5 — 5.5 1. sânge în fiecare minut al 
vieții unui om. 

Sângele pleacă din ventriculul stâng (VS) prin artera aortă către 
arterele mari, arteriole, capilare, fiecare celulă sau ţesut al organis- 
mului fiind hrănite cu substanţele nutritive aduse prin acest sânge 
oxigenat. 

Tot de la inima pleacă şi sângele lipsit de oxigen, care este con- 
dus prin capilare — venule — vene — plămân, unde se oxigenează. 


Cum organismul uman nu are rezerve de oxigen (nu are un 
„depozit” de oxigen) plămânul este „uzina” care efectuează: 

e extracția de oxigen din aerul inspirat; 

e eliminarea bioxidului de carbon prin aerul expirat. 


Circuitul inimă-plămâni este continuu: la dus — sistemul arterial, 
la întors — sistemul venos; împreună cu capilarele, acest sistem de 
„tevărie” de diverse calibre al organismului uman este lung de câţiva 
zeci de kilometri! 

La fiecare contracție inima împinge în aortă 60-80 ml. sânge, la 
o presiune echivalentă cu 120-140 mmHg. 


Figura 5. Inima poate fi comparată 
cu o pompă aspiro-respingătoare 

Performanţele inimii sunt cu adevărat uimitoare: 

e funcţionează continuu pe parcursul vieţii unui om (moartea se 
declară atunci când inima nu mai bate!) 

e se contractă în medie de 70 ori/min, deci de 100.000 ori/zi: de 
36 milioane ori/an: de 3 miliarde ori/intr-o viaţă cu durata de 70 ani; 

e cantitatea de sânge pompată şi transportată în timpul vieții 
atinge valori de 200-300 milioane de litri. 

e inima îşi recuperează energia, se odihneşte, se repară şi se 
reglează în intervalul dintre două contracţii cardiace, deci în mai puţin 
de W secundă! 

Cunoscând aceste lucruri, putem afirma că inima are un randa- 
ment mai bun decât orice maşină concepută de om, putând să funcți- 
oneze timp foarte îndelungat fără reparaţii! 

Fiecare parte a inimii este echipată cu două seturi de valve care, 
în mod normal, impun deplasarea fluxului sangvin într-un singur sens. 


Valvele atrioventriculare (mitrala şi tricuspida), care separă 
atriile de ventricule, se deschid în timpul diastolei pentru a permite 
sângelui să umple ventriculele. Aceste valve se închid în timpul 
sistolei, interzicând trecerea sângelui înapoi în atrii. 


Vena cavă „Aorta 
superioară Artera 
Valva 


„/ pulmonar 
. VA 
aortică 
Arterele 
pulmonare —_ 
drepte 


Atriul stâng 


__ Venele 
/ pulmonare 


Atriul drept 


Valva = ` mitrală 
tricuspidă Ventriculul 
Vena cavă - stâng 


inferioară 


Ventriculul drept 


Figura 6. Secţiunea frontală a inimii 

Valvele semilunare (aortică şi pulmonară) se deschid în timpul 
sistolei pentru a permite expulzia sângelui în artere şi se închid în 
diastolă, împiedicând revenirea sângelui în ventricule. 

Activitatea de pompă a inimii se poate aprecia cu ajutorul unui 
parametru, denumit debitul cardiac, care reprezintă volumul de sânge 
expulzat de fiecare ventricul la fiecare bătaie (vo/lum-bataie) înmulţit 
cu frecvenţa cardiacă. Volumul-bătaie al fiecărui ventricul este de 
70 ml, iar frecvenţa cardiacă normală este de 70-75 bătăi/minut,; 
astfel, debitul cardiac de repaus este de aproximativ 5 litri pe minut. 
Frecvența cardiacă se află sub control nervos. 


2.4. Structura şi proprietăţile fundamentale ale miocardului 


Musculatura cardiacă este alcătuită din două tipuri de celule 
musculare: 

a) celule care inițiază şi conduc impulsul; 

b) celule care, pe lângă conducerea impulsului, răspund la stimuli 
prin contracție; acestea reprezintă miocardul de lucru. 


2.4.1. Excitabilitatea 


Reprezintă proprietatea celulei musculare cardiace de a răspunde 
la stimuli printr-un potenţial de acţiune. Unele manifestări ale excita- 
bilității (pragul de excitabilitate, legea „totul sau nimic”) sunt comune 
cu cele ale altor celule excitabile (musculare netede sau striate, 
glandulare sau nervoase). Inima prezintă particularitatea de a fi excita- 
bilă numai în faza de relaxare (diastola) şi inexcitabilă în faza de 
contractie (sistola). Aceasta reprezintă legea inexcitabilitatii periodice 
a inimii. În timpul sistolei, inima se află în perioada refractară abso- 
lută; oricât de puternic ar fi stimulul, el rămâne fără efect. Explicaţia 
stării refractare a inimii rezidă din forma particulară a potențialului de 
acțiune al fibrei miocardice. 


2.4.2. Potenţialul de repaus al membranei 


Celulele miocardice menţin o diferență de potențial de 60-90 mV 
de o parte şi de alta a membranei lor celulare, interiorul celulei fiind 
negativ, comparativ cu exteriorul. Acest potenţial este generat datorită 
permeabilităţii membranare diferite pentru diferiţi ioni şi da-torită 
diferenţelor de concentraţie ionică dintre exteriorul şi interiorul celulei. 

2.4.3. Potenţialul prag 


Celulele excitabile se depolarizează rapid dacă potenţialul de 
membrană atinge un nivel critic, numit potenţial prag. Odată acesta 
atins, depolarizarea este spontană. Această proprietate se numeşte 
legea „totul sau nimic”. 


2.4.4. Potenţialul de acţiune cardiac 


Se referă la potenţialul de membrană ce apare după ce celula a 
primit un stimul adecvat. După forma şi viteza de conducere ale 
potenţialului de acţiune, celulele se împart în două grupe: fibre lente şi 
fibre rapide. 

Fibrele lente sunt prezente în mod normal doar în nodurile sino- 
atrial şi atrioventricular, cu un potenţial de repaus variind între —50 şi 
—70 mV. 

Celulele miocardice normale atriale şi ventriculare, precum şi 
celulele țesutului specializat de conducere al inimii sunt fibre rapide. 
Potenţialul lor membranar de repaus este cuprins între —80 şi —90 mV. 
Ele prezintă în membrană canale ionice de sodiu, iar durata poten- 
țialului de acţiune variază, cea mai lungă fiind cea a fibrelor Purkinje 
şi a fasciculului His. Acest fapt asigură protecţia împotriva unor aritmii. 

Vitezele de conducere ale potențialului de acţiune variază de la 
0,3-1 m/s în celulele miocardice, la 4 m/s în fibrele Purkinje. 
Această viteză mare de conducere asigură depolarizarea aproape 
instantanee a întregului miocard, ceea ce îmbunătăţeşte eficiența 
contracției miocardice. 


2.4.5. Automatismul 


Reprezintă proprietatea inimii de a se autoexcita. Acesta nu este 
specifică inimii. Scoasă din corp, inima continuă să bată! În lipsa 
influențelor extrinseci nervoase, vegetative şi umorale, inima îşi 
continuă activitatea ritmică timp de ore sau zile, dacă este irigată cu un 
lichid nutritiv special (importanță practică în transplantul cardiac unde 
inima este scoasă din corp şi ținută până la introducerea ei în corpul 
primitorului). Automatismul este generat în anumiţi centri ce au în 
alcătuirea lor celule ce iniţiază şi conduc impulsurile. În mod normal, 
în inimă există trei centri de automatism cardiac. 

Nodul sinoatrial. La acest nivel, frecvenţa descărcărilor este mai 
rapidă de 70-80 potenţiale de acţiune pe minut, şi, din această cauză, 
inima bate, în mod normal, în ritm sinusal. 

Nodul atrioventricular (joncţiunea atrioventriculară). La acest 
nivel, frecvenţa descărcărilor este de 40 potenţiale de acţiune/minut. 
De aceea, acest centru nu se poate manifesta în mod normal, deşi el 
funcţionează permanent şi în paralel cu nodul sinoatrial. Dacă centrul 
sinusal este scos din funcţiune, comanda inimii este preluată de nodul 
atrioventricular, care imprimă ritmul nodal sau joncțional. 

Fasciculul His şi rețeaua Purkinje. Aici, frecvenţa de descăr- 
care este de 25 impulsuri pe minut. Acest centru poate comanda inimii 
numai în cazul întreruperii conducerii atrioventriculare (bloc atrio- 
ventricular de gradul III), imprimând ritmul idioventricular. Aceşti 
centri funcționează după regula stratificării ierarhice, adică cel cu 
frecvența cea mai mare îşi impune ritmul. 

Geneza automatismului cardiac. În cord există celule capabile 
să-şi autoregleze valoarea potenţialului de membrană (celule 
autoexcitabile), aceasta datorându-se capacităţii lor de depolarizare 
lentă diastolică. Depolarizarea lentă diastolică este posibilă datorită 
proprietăţilor speciale ale canalelor ionice existente în membrana lor 
celulară. 

Conductibilitatea reprezintă proprietatea miocardului de a 
propaga excitaţia la toate fibrele sale; după cum am văzut, viteza de 
conducere însă diferă. Din momentul descărcării nodului sinusal şi 
până la completa invadare a atriilor şi ventriculelor de către stimul trec 
0,22 secunde. Unda de depolarizare se propagă de la atrii la ventricule 
prin fasciculul Hiss, ramurile sale şi rețeaua Purkinje, invadând 
întregul miocard, de la endocard spre epicard, în 0,08 secunde; ca 
urmare, se produce sistola ventriculară. Deoarece singura legătură 
între atrii şi ventricule o reprezintă nodul atrioventricular şi fasciculul 
Hiss, orice leziune la aceste nivele poate provoca grave tulburări de 
conducere atrioventriculară, numite blocuri. Aceste blocuri pot fi 
parţiale (grad I şi II) sau totale (grad III). Uneori este blocată 
conducerea doar pe una din ramurile fascicului Hiss (bloc de ram 
stâng sau drept, complet sau incomplet). 

2.4.6. Contractilitatea 


Reprezintă proprietatea miocardului de a dezvolta tensiune între 
capetele fibrelor sale. Astfel, în cavitățile inimii se generează presiune, 
iar, ca urmare a scurtării fibrelor miocardice, are loc expulzia sângelui. 
Geneza tensiunii şi viteza de scurtare sunt manifestările fundamentale 
ale contractilităţii. Forţa de contracție este proporțională cu grosimea 
pereţilor inimii; mai redusă la atrii şi mai puternică la ventricule, mai 
mare la ventriculul stâng față de cel drept. Contracţiile inimii se 
numesc sistole, iar relaxările — diastole. 

Cuplarea excitației cu contracția. Este denumirea utilizată 
pentru a defini evenimentele ce conectează depolarizarea membranei 
celulare cu contracția fibrelor musculare. În structura celulelor miocar- 
dice există miofibrile înconjurate de reticul sarcoplasmatic. Reticulul 
sarcoplasmatic prezintă terminaţiuni dilatate (cisterne) care se află în 
imediata vecinatate a membranei celulare şi a tubilor T. Reticulul 
sarcoplasmatic conţine cantități mari de calciu ionizat. 

Tubii T sunt prelugiri ale membranei celulare în interiorul celu- 
lei şi, de aceea, ei conduc potenţialul de acțiune în interiorul celulei. 

Miofibrilele sunt alcătuite din filamente groase (miozinice) şi 
subțiri (actinice). Cele subțiri mai conțin şi complexul troponinic 
şi tropomiozina, sarcomerele sunt unitățile contractile ale miofi- 
brilelor. 

Mecanismul de contracție. Concentrația calciului citosolic este 
foarte scăzută între contracţii. Fiecare contracție este precedată de un 
potenţial de acţiune care depolarizează membrana celulară şi tubii T. 
În urma cuplării excitaţiei cu contracția are loc creşterea de 10 ori a 
concentraţiei intracitosolice a calciului. La concentraţii mari de calciu 
are loc formarea legăturilor dintre actină şi miozină. Creşterea numă- 
rului de punți actomiozinice determină creşterea forţei de contracție. 
Ionii de calciu sunt expulzați din citosol pentru a se realiza faza de 
relaxare. În esenţa ei, contracția reprezintă un proces de transformare 
energetică, de traducere a enegiei chimice în energie mecanică. 
Deoarece inima nu poate face datorie de oxigen, ca muşchii scheletici, 
miocardul necesită un aport mare de oxigen, care este asigurat 
printr-un debit de irigare coronariană foarte crescut. 

2.5. Fiziologia circulaţiei sângelui 


2.5.1. Circulaţia arterială 


Arterele sunt vase prin care sângele iese din inimă. 

Arterele elastice. Aorta şi ramurile ei mari (carotidele, iliacele şi 
arterele axilare) prezintă o tunică medie bogată în elastină şi cu doar 
câteva celule musculare netede. Această structură le face distensibile, 
astfel încât preluarea volumelor de sânge expulzate de inimă deter- 
mină doar creşteri moderate ale presiunii la nivelul lor. 

Proprietăți: complianţa (arterele elastice servesc ca rezervoare), 
distensibilitatea, elasticitatea. 

Elasticitatea este proprietatea arterelor mari de a se mări când 
presiunea sangelui creşte şi de a reveni la calibrul inițial când presi- 
unea a scăzut la valori mai mici. În timpul sistolei ventriculare, în 
artere este pompat un volum de 75 ml sânge, peste cel conţinut în 
aceste vase. 

Arterele musculare. Sunt cele mai numeroase artere din organism. 

Structură: tunica medie conţine un număr crescut de fibre 
musculare netede, al căror număr scade pe măsură ce ne depărtăm de 
cord. Servesc drept canale de distribuţie către diferitele organe. 

Suprafaţa totală de secţiune a arborelui circulator creşte marcant 
pe măsură ce avansăm spre periferie. Deoarece aceeaşi cantitate de 
sânge traversează fiecare tip de vase în unitatea de timp, viteza de 
curgere va fi invens proporțională cu suprafața de secțiune. 

Arteriolele 

Structură: un strat foarte gros de celule musculare netede 
constituie media, iar lumenul are un diametru foarte mic. Arteriolele 
îşi pot modifica marcat diametrul lumenului prin contractarea/rela- 
xarea muşchilor netezi din peretele lor (contractilitatea). Acest fapt 
permite un control fin al distribuției debitului cardiac către diferite 
organe şi ţesuturi. Tonusul musculaturii netede depinde de activitatea 
nervilor simpatici, de presiunea arterială, de concentraţia locală a unor 
metaboliți şi de mulți alți mediatori. 

Autoreglarea este mecanismul care permite organelor şi ţesutu- 
rilor să-şi ajusteze rezistența vasculară şi să-şi menţină un debit 
sangvin constant, în ciuda variațiilor presiunii arteriale. Este foarte 
bine reprezentat acest mecanism la nivelul rinichilor, creierului, 
inimii, muşchilor scheletici şi mezenterului. 

2.5.2. Presiunea arterială 


Sângele circulă în vase sub o anumită presiune, care depăşeşte 
presiunea atmosferică cu 130 mm/Hg în timpul sistolei ventriculare 
stângi (presiune arterială maximă sau sistolică) şi cu 80 mm/Hg în 
timpul diastolei (presiune arterială minimă sau diastolică). Între aceste 
valori se situează presiunea arterială medie, de 100 mm/Hg. 

Factorii determinanțţi ai presiunii arteriale. Cauza principală a 
presiunii sângelui este activitatea de pompă a inimii, care realizează 
debitul cardiac. Un alt factor important îl reprezintă rezistenţa perife- 
rică pe care o întâmpină sângele la curgerea sa prin vase. Conform 
legii Poiseuille, rezistența este invers proportională cu puterea a 4-a a 
razei vasului şi cu n şi direct proporțională cu vâscozitatea sângelui şi 
lungimea vasului. Cea mai mare rezistență se întâlneşte la nivelul 
arteriolelor. Străbătând teritorii cu rezistenţe crescute, sângele pierde 
mult din energia sa, fapt ce se constată din căderile de presiune sang- 
vină întâlnite dincolo de aceste teritorii. Sângele intră în arteriole cu o 
presiune de 90 mm/Hg şi le părăseşte cu o presiune de 30 mm/Hg. 

Presiunea sângelui mai depinde şi de elasticitatea arterelor, care 
scade cu vârsta, determinând la bătrâni creşteri ale presiunii sangvine. 
Între debitul circulant, presiunea sângelui şi rezistența la curgere exis- 
tă relaţii matematice. Debitul este direct proporțional cu presiunea şi 
invers proporţional cu rezistența: 


D= P/R. 


Viteza sângelui în artere, ca şi presiunea, scade pe masură ce ne 
depărtăm de inimă. În aortă viteza este de 500 mm/sec, iar în capilare 
de 0,5 mm/sec, deci de o mie de ori mai redusă. Aceasta se datorează 
creşterii suprafeţei de secţiune a teritoriului capilar de o mie de ori faţă 
de cea a aortei. 

Hipertensiunea arterială (HTA) reprezintă creşterea presiunii 
arteriale sistolice şi/sau diastolice peste 140 mm/Hg, respectiv 90 
mm/Hg. Hipertensiunea determină creşterea lucrului cardiac şi poate 
duce la afectarea vaselor sangvine şi a altor organe, mai ales a 
rinichilor, cordului şi ochilor. Cauza HTA poate fi recunoscută sau 
secundară altor boli. 

Figura 7 


2.5.3. Pulsul arterial 


Repezintă o expansiune sistolică a peretelui arterei datorită creş- 
terii bruşte a presiunii sângelui. El se percepe comprimând o arteră 
superficială pe un plan dur (osos), de exemplu, artera radială. Prin pal- 
parea pulsului obţinem informaţii privind volumul sistolic, frecvenţa 
cardiacă şi ritmul inimii. Inregistrarea grafică a pulsului se numeşte 
sfigmogramă. Ea ne dă informaţii despre artere şi despre modul de 
golire a ventriculului stâng. 


Microcirculaţia 

Cuprinde toate vasele cu diametrul 100 u şi include: metaarte- 
riolele, arteriolele, capilarele şi venele postcapilare. Schimburile de 
substanțe dintre LEC şi sistemul vascular au loc la nivelul capilarelor 
şi al venelor postcapilare. 

Microcirculaţia este locul unde se realizează schimburile între 
sânge şi lichidele intestițiale care, la rândul lor, se echilibrează cu 
conţinutul celulelor. 

Permeabilitatea este proprietatea capilarelor de a permite trans-ferul 
de apă şi substanţe dizolvate, prin endoteliul lor. Această pro-prietate se 
datorează structurii particulare a peretelui capilar, ai cărui pori pot fi 
străbătuţi de toţi componenţii plasmei, cu excepţia proteinelor. Legile 

care guvernează schimburile capilar — ţesut sunt legile fizice ale difu- 
ziunii, osmozei şi filtrării. O parte din schimburi se fac prin pinocitoză. 


Difuziunea este principalul mecanism de schimb la nivelul 
microcirculaţiei şi este caracterizată de rata de difuziune, care depinde 
de solubilitatea substanţei respective în ţesuturi, de temperatura şi de 
suprafaţa de schimb disponibilă, precum şi de mărimea moleculelor şi 
de distanţa la care se realizează. 


Filtrarea. Existenţa unei diferenţe de presiune hidrostatică de o 
parte şi de alta a endoteliului capilar determină filtrarea apei şi a 
solviţilor din capilare în ţesuturi. Prezența moleculelor mari (proteine, 
mai ales albumina) în sânge exercită o forță (presiunea oncotică) care 
concentrază filtrarea. Balanța filtrare-reabsorție a apei şi a solviţilor 
depinde de diferența dintre presiunea hidrostatică din capilar, care fa- 
vorizează filtrarea apei din ţesuturi, şi presiunea oncotică a proteinelor 
plasmatice (25 mm/Hg), care se opune filtrării, determinând reabsorția 
apei. Creşterea presiunii sangvine în vasele microcirculației şi scăde- 
rea concentrației proteinelor plasmatice determină filtrarea unei mari 
cantitați de lichid din capilare; acumularea de lichid în exces în tesu- 
turi se numeşte edem. 


2.5.4. Teritorii speciale ale circulaţiei sangvine 


Circulaţia coronară 

Inima este irigată de arterele coronare. Debitul sanguin corona- 
rian reprezintă aproximativ 5% din debitul cardiac de repaus. Este 
important de înţeles că, în timpul sistolei ventriculare, tensiunea intra- 
parietală miocardică creşte şi produce o compresie a vaselor din 
teritoriul coronarian, ceea ce determină rezistenţa la fluxul sangvin. 
De aceea, debitul coronarian în vasele coronariene stângi este maxim 
în timpul perioadei de relaxare izovolumetrică, valorile presiunii 
arteriale fiind încă mari, iar miocardul relaxat. 


Circulaţia cerebrală 

Arterele principale ce irigă creierul sunt arterele carotide. Între- 
ruperea fluxului sangvin cerebral doar pentru 5-10 secunde provoacă 
pierderea conştienţei, iar oprirea circulației pentru 3-4 minute deter- 
mină alterări ireversibile ale țesutului cerebral. 


31 


Universitatea SPIRU HARET 


2.6. Principalele entități în patologia cardiovasculară 


În mod didactic, clasificăm aceste entitaţi în: 

e Ateroscleroza (ASC); 

e Boală coronariană (boala cardiacă ischemică, cardiopatia 
ischemică dureroasă şi nedureroasă), angor pectoris (de efort, stabil, 
agravat), infarctul miocardic acut (IMA); 

e Bolile vaselor periferice (arteriopatiile periferice şi bolile 
venelor periferice). 


2.6.1. Ateroscleroza (ASC) 


Este aproape imposibil de definit în câteva cuvinte. Noţiunea de 
ateroscleroză este sugerată de aspectul leziunilor vasculare. 

În esență, se produc: 

> alterarea elasticităţii pereților vasculari; 

> scăderea lumenului vascular până la înfundarea totală a vasu- 
lui prin ateroame sau prin fenomene de tromboză; 

> indurarea (cartonarea) pereţilor vasculari; 

> „osificarea” unor artere de mare importanţă în economia orga- 
nismului”. 

Important este faptul că ateroscleroza (ASC) este o boală şi de 
conţinut şi de conţinător. 

e ASC debutează la 20-30 ani şi se agravează progresiv. Este 
practic constantă la 50 ani; după 70 ani, la necropsie, toți oamenii au 
leziuni arteriale avansate. 

e ASC este un „flagel social” care atinge subiecţi din ce în ce 
mai tineri. 

e Înseamnă acumulare locală de lipide; gliceride complexe; 
sânge; alte elemente (fibre neelastice, depozite calciu). 

e Nu se ştie dacă ASC este o boală autonomă sau un mod de 
reacţie a peretului vascular la diferite agresiuni. 

e Din istoria naturală a ASC cercetată la nivelul aortei coronare 
se pot identifica trei perioade: 

1) alterări de structură ale pereţilor arteriali care există în viaţa 
intrauterină şi continuă în copilărie. 

2) o lungă perioadă de latenţă (ani, decenii) în care se eviden- 
țiază leziunile de tip ASC la „sănătoşi” (leziuni mergând până la scă- 
derea calibrului cu 50%). 

3) perioada simptomatică — în care apar manifestări majore sau 
minore ale bolii coronariene. 

Se spune că „ASC este o problemă a medicului pediatru”— profi- 
laxia ar trebui să înceapă la vârsta copilăriei! 

Complicaţiile frecvente ale ASC sunt: 

e boala coronariană; 

e accidentul vascular cerebral 

(acestea fiind şi primele două cauze de morbiditate ale populației, 
date de creşterea speranţei de viață a oamenilor, dar şi de acumularea 
factorilor de risc); 

e artrită aterosclerotică a membrelor inferioare, cu risc de gan- 
grenă şi amputație. 


Factorii de risc ai ASC — acumularea acestora înseamnă crește- 
rea în progresie geometrică a riscului de boală: 
1) boli de inimă şi vase ale ascendenţilor (factori genetici); 
2) alimentaţia excesivă; 
3) consumul excesiv de glucide; 
4) consumul excesiv de acizi graşi saturați; 
5) hipercolesterolemia; 
6) diabetul zaharat; 
7) obezitatea; 
8) acidul uric crescut în sânge; 
9) lipoproteinele serice crescute în sânge; 
10) consumul total de grăsime; 
11) consumul excesiv de energie; 
12) grupul sanguin; 
13) hematocritul crescut (vâscozitate mare a sângelui); 
14) toleranța la glucide; 
15) anomalii EKG; 
16) ritmul cardiac crescut în repaus (tahicardia); 
17) tulburări de coagulare; 
18) carenţa de crom; 
19) carența de magneziu; 
20) carența de vanadiu; 
21) climatul (schimbări bruşte de climat, diferenţe mari de tem- 
peratură, vânt, umiditate, presiune atmosferică); 
22) educaţia (nivelul educaţional); 
23) profesiunea stresantă (responsabilitatea); 

24) stresul, suprasolicitarea psihoemoţională; 
25) personalitatea (tipul cortical); 

26) sexul, 

27) tutunul — obiceiul fumatului. 


ASC este un fenomen sociobiologic complex, cu etiologie pluri- 
factorială, care reprezintă o stare patologică, şi nu o consecință inevi- 
tabilă a îmbătrânirii. 

ASC este diferită de îmbătrânire, chiar dacă sunt logic asociate. 

Îmbătrânirea este un fenomen complex la nivelul tuturor 
ţesuturilor, o pierdere de program intern şi o dereglare a factorilor ce 
țin de informații externe (educaţie, cultură, comportament igienic, 
acțiunea noxelor fizice, chimice, informaţionale). 


Profilaxia ASC cuprinde următoarele măsuri: 

e alimentaţia normocalorică; 

e alimentaţia săracă în zaharuri şi în acizi graşi saturați; 

e renunțarea la tutun; 

e activitatea fizică constantă; 

e preocupările intelectuale permanente — pentru a rămâne con- 
temporan cu tine însuți. 

Bătrâneţea ca şi tinereţea sunt doar „stări de spirit”. 


2.6.2. Cardiopatia ischemică 


Atinge proporţii enorme, face victime din ce în ce mai multe şi 
din ce în ce mai tinere. 

Este cea mai gigantică epidemică căreia specia umană este che- 
mată să-i facă faţă. 

MORTALITATEA cardiovasculară este prima cauză de 
mortalitate, fiind responsabilă de 40% dintre decese. 

Cardiopatia ischemică este marele ucigaş al secolelor XX şi 
XXI: este flagelul cel mai dezastruos pe care l-a cunoscut omenirea. 


V Este demonstrată existența unui debut precoce al acestei 
afecțiuni, nu mai este considerată consecința inevitabilă a îmbătrânirii. 


v Afectează grupe de vârstă din ce în ce mai tinere. 


vV Există o strânsă legătură între cardiopatia ischemică şi gradul de 
dezvoltare economică a unei țări: în societaţile bogate, creşte nivelul de 
trai, creşte durata vieţii şi deci creşte şi prevalența şi incidenţa bolii. 

V Studiile ultimelor decenii stabilesc un viitor mai optimist 
pentru viitori „candidați” la această boală — în măsura în care se 
găseşte culoarul central „între excese şi restricţii” pe care un om avizat 
trebuie să circule prin viaţă. 


Boala cardiacă ischemică sau insuficiența coronariană 


Reprezintă un ansamblu de tulburări acute sau cronice, caracte- 
rizate de un proces de stenozare progresivă a lumenului arterial prin 
progresiunea fenomenului de ASC. 

Această micşorare a lumenului poate fi: 

e organică; 

e funcțională (vasospasm). 

Ea se opune unui aport de oxigen normal în zona respectivă, 
ceea ce duce la crearea unei disarmonii între cererea/oferta de oxigen. 

Efortul şi emoția solicită o creştere a frecvenţei ritmului cardiac. 
Îngustarea calibrului vaselor şi spasmul produs de descarcările de 
adrenalină prin acţiunea sistemului nervos simpatic determină o 
îngustare şi mai accentuată a calibrului coronarelor, ceea ce împiedică 
un debit proporţional crescut de sânge. 

În acest fel, apar: 

e Angorul de piept (Angor Pectoris); 

e Infarctul de miocard. 


Definiţie 
Cardiopatia ischemică (BCI, Insuficienţa coronariană) repre- 
zintă incapacitatea inimii, acută sau cronică, provenită din reducerea 
sau oprirea fluxului sanguin spre miocard, în asociere cu un proces 
patologic în sistemul arterial coronar; modificările în circulaţia coro- 
nariană determină un dezechilibru între fluxul sanguin coronar şi nece- 
sităţile miocardului pentru activităţile în condiţii de repaus sau efort. 
În cadrul cardiopatiei ischemice sunt cuprinse următoarele enti- 
tăți clinice: 
1. Stopul cardiac primar; 
2. Angina pectorală: 
e angina de efort (AE): 
a) AE de novo; 
b) AE stabilă; 
c) AE agravată; 
e angina spontană. 

3. Infarctul miocardic: 
— infarctul miocardic acut (IMA); 
— IMA cert; IMA posibil; 
— infarctul miocardic vechi. 
4. Insuficienţa cardiacă din cadrul cardiopatiei ischemice; 
5. Arimiile; 
6. Moartea subită. 


Angorul (Angina de piept) 

În 1768, la Londra, Heberden face o descriere magistrală a 
semiologiei anginei de piept — o durere toracică violentă, cu caracter 
constrictiv, dând bolnavului senzaţia de „strangulare”, „sfâşiere”, stare 
de anxietate şi senzația morții. 

Dar ce este în definitiv angorul pectoris? 

Sugestiv, angorul de piept este: 

e un strigăt de foame de oxigenare al miocardului; 

e ocrampă hipoxică; 

e o asfixie a miocardului. 


Ecuația aport/consum oxigen depinde de: 

e solicitarea inimii prin sistemul nervos simpatic — care face o 
risipă de oxigen prin descărcarea suplimentară de adrenalină; 

e arterele insuficiente (coronarele), care nu pot asigura o ali- 
mentație normală cu oxigen. 


Obiectivele tratamentului în angina de piept sunt: 
e scăderea consumului de oxigen al inimii; 

e creşterea irigării prin coronare; 

e împiedicarea (întârzierea) extensiunii ASC. 


Criza de angor 

Din punct de vedere clinic interesează: 

sediul durerii; 

intensitatea; 

caracterul; 

durata; 

cum cedează: spontan sau la nitroglicerină; 
dacă au existat crize asemănătoare în trecut. 

Criza de angor este, fără îndoială, un avertisment căruia trebuie să i 


se dea atenţie! 


Caracteristică este apariţia unei dureri precordiale, care poate 


iradia către: 
gât; 


ambele braţe. 


partea superioară a abdomenului; 
braţul stâng (până către ultimele două degete ale braţului stîng); 


Figura 8. Schema localizării 
şi iradierii durerilor precor- 
diale (Lenegre, 1968): 

1. localizări sugestive pentru 
durerea anginoasă; 2. locali- 
zări aproape sigur necorona- 
riene; 3. localizări echivoce 


Figura 9. Angorul este o for- 
mă de durere la distanţă, re- 
simțită tipic în regiunea pre- 
cordială, iradiind spre gât şi 
spre brațul stâng 


Un element foarte important este însă intensitatea durerii, care 
poate merge de la simpla jenă la durere atroce (în cazul infarctu- 


lui de miocard). 

Forme clinice aparte: 


. Angina „de novo” — inaugurală 
Reprezintă debutul bolii cu semne şi simptome clasice de angor 
. AP spontan: 
durerea apare în repaus sau chiar noaptea; 
crizele sunt tipice, survin inopinat, sporadic, fără factori de- 
clanşanţi. 
. AP Prinzmetal 
crizele apar noaptea şi au orar fix; 
crizele au o intensitate crescândă; 
e există semne asociate: paloare, transpiraţii, anxietate, scăde- 
rea tensiunii arteriale, tulburări de ritm; 
e EGK normal între crize. 
4. AP agravat 
e crizele sunt mai vechi de trei luni; 
e crizele sunt din ce în ce mai frecvente, la eforturi din ce în ce 
mai mici; 
e durerea precordială este intensă, spontană, de durată, nu răs- 
punde la Nitroglicerină; 
e modificările EGK sunt prezente; 
e enzimele serice sunt modificate;. 
e supravegherea medicală este identică cu cea din infarctul de 
miocard. 
5. AP postinfaret 
e apare în cursul convalescenţei sau după trei luni postinfarct; 
e pune probleme legate de regândirea tratamentului. 
6. AP intricat 
e cu afecțiuni digestive (litiaza biliară, ulcerul gastro-duodenal, 
hernie hiatală); 
e acrogastrie; 
e sindrom dispeptic hiperacid; 
e anemii de cauze diverse; 
e afecțiuni musculoscheletice: artrite, spondiloze, periartrite 
scapulohumerale (ale articulației umărului); 
e afecțiuni neurologice — zona zoster. 


e e Doe — 


e e U 

Frecvența crizelor este un element de diagnostic clinic 


important. Pot apărea: 


o criză/an sau pe lună; 
mai multe crize/zi; 
crize legate de efort, enervare. 


Cauzele declanşatoare ale crizelor: 


efortul de mers rapid; 

urcatul scărilor şi pantelor; 
ridicarea de greutăţi; 

frigul; 

mersul contra vântului; 

actul sexual; 

emoţii, furie, contrarietate; 
ridicare bruscă din pat; 

stomac prea plin, digestie dificilă; 
diaree, constipaţie (efortul de defecaţie); 
cafea (mai ales Nescaffe); 

primul fum de ţigară. 


foarte 


De obicei, criza de angor se declanşează la aceiaşi pacienţi, prin 
aceleaşi cauze sau situaţii — de aceea, pacientul remarcă ce îi declan- 
şează crizele şi le poate preveni! 


Viitorul pacientului cu angină pectorală: conform aforismului 
unui vechi clinician, viaţa coronarianului se poate întinde de la „30 
secunde la 30 ani”. 


Speranța de viaţă e considerabil îmbunătăţită de: 


un diagnostic corect; 

un tratament adecvat; 

corectarea factorilor de risc; 
influențarea factorilor de agravare. 


Respectând „regulile jocului”, coronarianii pot duce o viață 


normală, plină de activităţi şi satisfacţii, fără restricţii esenţiale. 


Durata vieţii este egală cu a sănătoşilor de vârstă egală, iar 
riscurile sunt mai mici pentru coronarienii cunoscuţi decât pentru cei 
care îşi ignoră boala. 

2.6.3. Infarctul de miocard 


Definiţie: 

Infarctul acut de miocard reprezintă necroza circumscrisă de 
cauză ischemică a unei zone de miocard, apărută ca urmare a unei 
căderi bruşte a fluxului sangvin coronarian sau a unei creşteri peste 


formarea unei cicatrici fibroase în cazurile cu evoluție favorabilă. 


Este modalitatea evolutivă gravă, uneori mortală, a BOLII CAR- 
DIACE ISCHEMICE. 

Termenul infarct de miocard (IM) este anatomic — se adresează 
oricărei alterări a peretelui inimii care întruneşte următoarele trei 
condiţii: 

e origine ischemică (reducerea foarte accentuată sau oprirea cir- 
culaţiei coronariene); 

e apariţia necrozei miocardice (ulterior, vindecată prin scleroză 
cicatriceală); 

e interesarea unei arii de cel puţin 2 cm”. 


Figura 10. Imagine în concardă a celor 
trei zone de miocard afectate în infarctul 
miocardic şi durata în timp până la 
instalarea celor 3 tipuiri de modificări; 
progresiunea sau oprirea necrozei (N) se 
face pe seama celorlalte două: leziune 
(L) sau/şi ischemie (I). 


Zona h 


N Ii. 0,3 
L II 2 
I M 8 

Întreruperea aportului sanguin se poate produce brusc sau lent, 
pe una sau pe toate cele 3 artere coronare. 

Leziunile muşchiului cardiac se pot observa numai când 2 din 
cele 3 artere sunt stenozate cu peste 75% din lumenul lor. 

Există: 

e Stenozări organice prin trombi sau cheaguri; sunt favorizate 
de neregularităţile peretelui arterial sau de anfractuozităţile interne ale 
vasului. 

e Stenozări funcționale — spasme coronariene — care sunt 
incidente tranzitorii, rezultate din lipsa temporară a oxigenului din 
miocard: acestea explică crizele de angor pectoris. 

Aceste situaţii pot coexista la acelaşi pacient. 

În infarctul de miocard există două elemente de prognostic: 

** sediul întreruperii fluxului sanguin; 

** posibilităţile de supleere a reţelei anastomotice de legătură. 


Etiologia infarctului miocardic acut 

e Scăderea aportului de oxigen 

e ateroscleroza coronariană (peste 90% din cazuri) afectează 
ramurile coronare mari subepicardice; determină modificări patologice 
ale arterelor coronare, caracterizate printr-o acumulare anormală de 
ţesut fibros şi material lipidic în peretele vascular, ceea ce determină o 
reducere a lumenului; 

e vasculite ale arterelor coronare (autoimune, infecţioase-lues, 
boala Lyme); 

e ocluziile embolice (endocardita bacteriană, stenoza aortică 
calcificată); 

e spasmul coronar (angina Prinzmetal); 
intoxicația cu monoxid de carbon); 
anemia severă. 
Creşterea consumului de oxigen cu coronare normale 
efortul foarte intens; 
HVS severă (stenoza aortică). 


Există mai multe forme de infarct miocardic: 
e transmural — care interesează toată grosimea peretelui inimii; 
e intramural — interesează o anumită zonă în grosimea peretelui 
inimii; 
e subendocardic — apare sub foiţa care tapetează intern inima; 

e subepicardic — apare sub invelişul extern care îmbracă muş- 
chiul inimii. 

În 9 din 10 cazuri, IM este accidentul major al ASC, dar poate să 
survină şi fără obstrucție coronariană şi fără ASC. 

Clinic, apar următoarele semne: 

e insuficiența miocardică — cu afectarea funcției de pompă a 
inimii; 

e durere anginoasă mare, transfixiantă, nitrorezistentă. 

Paraclinic: 

e modificări tipice ale EKG de ischemie, leziune, necroză. cu 
creşterea importantă a enzimelor serice: LDH, ALT, AST. 


Infarctul miocardic este un model de agresiune noxică: întreru- 
perea aprovizionării normale cu oxigen şi substanțe nutritive a muş- 
chiului inimii determină o stare de stress, de agresiune psihosomatică. 

Apar: 

e manifestări hemodinamice — scăderea constantă a funcţiei de 
pompă şi, implicit, a debitului sangvin. 

e manifestări psiho-neuro-emoționale — durere violentă, anxie- 
tate, senzaţia de moarte iminentă. 

Răspunsul postagresiv al organismului este supradimensionat, 
devenind el însuşi nociv, agresor. După Hans Selye, părintele noţiunii 
de stres, agresiunea determinată de IM este preluată şi continuată prin 
unele mecanisme dereglate ale sistemului cibernetic al organismului, 
lăsând impresia că „infarctul produce infarct”. 

Neîntreruperea la timp a verigilor care alcătuiesc lanțul patolo- 
gic al IM sporeşte progresiv dimensiunea acestuia şi se instalează „în 


x 


avalanşă” complicațiile bolii. 


Leziunea caracteristică pentru IM este zona de ţesut necro- 
zat. Aceasta devine reparabilă prin posibilităţile organismului 
într-un timp variabil. 


v Infarctele mici, sub 0.5 cm diametru şi necomplicate — încep să 
se cicatrizeze la sfârşitul săptămânii a 2-a: este o cicatrice „crudă”, care 
are nevoie de încă câteva săptămâni pentru consolidarea definitivă. 

Y Un IM tratat din prima (primele) ore de la instalare poate fi 
limitat în extensiunea sa în suprafață şi adâncime, deci sunt evitate 
complicațiile rezultate din scăderea performanţei pompei cardiace. 

v Intârzierea prezentării pacientului în unitatea de coronarieni 
creează condiţiile de extindere ale infarctului pe seama zonei periferice de 
leziune sau de ischemie. 

Timpul pierdut se recuperează greu în „drama coronariană ”. 
Extensia necrozei şi dereglarile mecanismelor de autoapărare con- 
stituie factori de agravare şi de apariţie a complicaţiilor, cu scăderea 
şanselor de supravieţuire şi de vindecare fără defect. 


Factorii de risc în cardiopatia ischemică şi infarctul de mio- 
card acut: 

1. Tensiunea arterială (TA) crescută. TA crescută rămâne un 
factor de risc foarte important. Se va urmări menţinerea unei TA la 
valori normale, prin regim desodat şi medicație. 

2. Fumatul. Înaintea oricărui atac coronarian, fumatul triplează 
riscul bolii coronariene. Continuarea fumatului dublează riscul exitu- 
sului, ca să nu mai amintim pericolul unor noi atacuri, ca şi diminu- 
area eficienței medicației antianginoase. 

3. Dieta şi obiceiurile alimentare. Obiectivele dietei prescrise se 
referă atât la reducerea greutăţii corporale, cât şi la reducerea alimen- 
telor cu înalt potențial hipercolesterolemiant şi, mai ales, a acelora cu 
conținut crescut în lipoproteine cu densitate joasă, factori de risc 
majori ai aterosclerozei, în general şi a bolii coronariene, în special. 

4. Stresul. Cunoscut factor de risc cardiovascular, prezent şi, 
desigur, cauzal, încă din perioada preinfarct, el îşi va creşte influența 
asupra sechelarului de infarct miocardic. În afara stresurilor obişnuite, 
se mai adaugă stresul determinat de însuşi starea de boală: teamă 
pentru viaţa sa, pentru un nou atac, nemulțumirea pentru pierderea 
capacitații de muncă, noile raporturi în cadrul familiei, probleme 
economice. 

5. Sedentarismul. Admis ca unul dintre importanţii factori de 
risc primari ai bolii coronariene, devine după infarct obiectivul 
principal al programului de recuperare, căci el antagonizează cu însuşi 
principiul de bază al acestui program, care este activitatea fizică şi 
reantrenarea la efort. 

6. Comportamentul. Se consideră că exercită o predispoziţie la 
evenimente coronariene la persoanele de tip A (modelul de tip A). 

7. Diabetul zaharat. De regulă, tulburări ale metabolismului 
hidraţilor de carbon se asociază cu cele ale lipidelor, implicate cu rol 
activ în aterogeneză. 

8. Antecedentele familiale. Includ factorul ereditar, genetic care 
se asociază frecvent cu hipercolesteremia, diabetul zaharat şi hiperten- 
siunea arterială. 

9. Vârsta şi sexul. Incidenţa bolii coronariene a crescut evident, 
interesând persoane din ce în ce mai tinere. Ateroscleroza coronariană 
diferă după sex până la vârsta de 40- 45 ani, fiind mai rar întalnită la 
femei. Prevalenţa sexului masculin se poate explica şi prin intervenţia 
factorului endocrin. 


Factorii de risc minori: 

1. Acid uric. O anumită relaţie poate fi implicată între hiperuri- 
cemie, ateroscleroză şi hipertensiune arterială. 

2. Cafeaua, prin cofeină, stimulează activitatea reninei şi secre- 
ţia suprarenală de catecolamine, ce exercită la rândul lor influențe 
asupra presiunii arteriale şi asupra frecvenţei aritmiilor. 

3. Contraceptivele orale reprezintă factori de risc prin modifică- 
rile exercitate asupra lpidemiei şi presiunii arteriale, pe care le poate 
creşte. 

4. Ape slab mineralizate, precum şi excesul de sare sunt factori 
discutabili şi controversaţi. 

5. Evenimente critice survenite în viață pot ocaziona crize co- 
ronare: mecanismele sunt incerte, adesea asemuite stărilor de stres. 

Factori de protecţie 
HDL -— colesterol mai mare sau egal cu 60mg%; 

Agenti antioxidanți; 
Activitate fizică; 
Consum redus de alcool; 
Hormoni estrogeni. 


Patogenie 

Obstrucţia coronariană acută 

Aproximativ 90 — 95% din bolile coronariene apar în urma 
dezvoltării unui trombus pe o placă ateromatoasă fisurată. 

Se cunosc şi alte modalități prin care ateroscleroza poate duce la 
infarct: 

e hemoragia obstructivă — sub sau în placa de aterom; 

e spasmul coronarian, care este favorizat şi accentuat de altera- 
rea endoteliului coronarian la nivelul plăcii de aterom. 

Placa de aterom 

Accidentul oclusiv survine la nivelul unei plăci ateromatoase 
care a obstruat deja o bună parte din lumenul vasului. Plăcile ateros- 
clerotice asociate cu tromboza total oclusivă a coronarelor responsa- 
bile de infarct sunt, de regulă, complexe, neregulate, frecvent fisurate 
ori rupte. Plăcile pe care se suprapun trombii plachetari sunt frecvent 
degenerate fibrocalcar. 

Plăcile de aterom au o rezistență variată la fisurare, cele mai 
vulnerabile sunt plăcile cu un conţinut lipidic bogat şi capsulă subțire; 
acestea sunt de obicei plăci tinere. 

Placa de aterom se rupe frecvent la limita dintre învelişul fibros 
al plăcii şi zona adiacentă, fără aterom, a coronarei. 

Ruptura plăcii aterosclerotice este urmată de activitatea plache- 
tară şi generarea de trombină. 


Tromboza coronariană 

Placa fisurată induce la suprafaţa sa rugoasă dezvoltarea trom- 
bului coronarian. La nivelul acestei plăci ulcerate, trombocitele aderă 
cu repeziciune, formând un trombus alb, peste care se suprapune 
trombusul roşu, bogat în hematii, prinse în rețeaua de fibrină. 

Trombul obliterează artera coronară, întrerupe fluxul sanguin şi 
dezechilibrează balanţa cerere — ofertă de oxigen. 

Dacă acest dezechilibru este mare şi prelungit, apare necroza 
miocardică ischemică, ce defineşte infarctul miocardic. Dacă circulația 
colaterală este bună, tromboza coronariană nu este urmată de necroză 
şi starea rămâne tăcută clinic. 


Leziunea miocardică în raport cu ocluzia coronariană 

Scăderea bruscă a oxigenării miocardice determină: 

e alertări progresive ale tuturor structurilor miocardice, 
concomitent cu suprimarea metabolismului aerob; 

e activarea metabolismului anaerob; 

e apariţia acidozei; 

e scăderea cantității de ATP miocitar; 

e alterarea contracției miocardice. 

Un interval variabil de timp (câteva zeci de minute, mai rar ore) 
de la instalarea ischemiei acute severe, modificările sunt, cel puţin 
parţial, reversibile. Dacă ischemia severă se prelungeşte, modificările 
devin ireversibile şi apare necroza miocardică. 

Figura 11. Secțiunea transversală a unei inimi infarctate 


Fiziopatologie 

Modificările funcţiei cardiace 

Infarctul miocardic poate produce modificări de cinetică seg- 
mentară şi de cinetică globală a ventriculului. Disfuncţia şi respectiv, 
insuficienţa ventriculară pot fi atât sistolice, cât şi diastolice. 

Modificări ale funcţiei sistolice 

Modificările de cinetică segmentară ventriculară induse de 
ischemia şi necroza miocardică constau din dissincronie, hipochinezie, 
achinezie sau dischinezie. La acestea se pot adăuga zonele de anevrism. 

Sistarea fluxului coronarian poate reduce funcţia sistolică ven- 
triculară stângă globală. Scăderea funcției sistolice duce la creşterea 
volumului telesistolic ventricular stâng. 

Creşterea presiunii telesistolice, produsă ca urmare a disfuncției 
sistolice, măreşte presarcina, având drept consecință un grad de creş- 
tere compensatorie a debitului cardiac. 

Creşterea presiunii diastolice duce, în timp, la dilatarea ventri- 
culară stângă, care poate avea ca rezultat menţinerea debitului bătaie. 
Dar, conform legii Laplace, dilatarea ventriculară creşte postsarcina, 
având drept rezultat scăderea funcţiei sistolice. 

Edemul, infiltrația celulară şi apoi fibroza miocardică sporesc 
rigiditatea zonei infarctizate; drept urmare, dischinezia zonei infarcti- 
zate scade, iar funcţia ventriculară stângă sistolică tinde să se amelioreze. 

O bună circulaţie colaterală a zonei ischemizate reduce 
disfuncția ventriculară sistolică. 

Modificări ale funcţiei diastolice 

Necroza şi ischemia miocardică cresc iniţial şi apoi scad com- 
plianţa miocardică. Mărimea disfuncţiei diastolice este proporțională 
cu mărimea zonei de infarct. 

Starea funcției de pompă a inimii depinde în primul rând de can- 
titatea şi calitatea miocardului contractil restant. 

La alterarea funcției cardiace cooperează: anevrismele, dischine- 
ziile ventriculare, complicațiile mecanice, tulburări ale ritmului car- 
diac, creşterea postsarcinii (hipertensiunea arterială), scăderea sarcinii 
(transpirații abundente, vărsături). 

Tulburările ritmului cardiac 

Condiţii pentru apariţia unor tulburări de ritm şi de conducere 
cardiace: 

e anatomice (ischemierea ori distrugerea electivă a unor zone de 
ţesut excitoconductor); 

e metabolice (hipoxie, intrarea ionilor de calciu în celule, creş- 
terea conţinutului sanguin de acizi graşi, hiperproducţia de catecola- 
mine etc.); 

e vegetative (hiperactivitatea simpatică ori vagală); 

e hemodinamice (insuficiența de pompă a inimii); 

e iatrogene (administrarea unor medicamente potenţial aritmi- 
zante, cum sunt: morfina, atropina). 

Mecanismele intime de producere a aritmiilor din infarctul mio- 
cardic acut sunt: 
reintrarea; 
perturbarea automatismului normal; 
apariția automatismului patologic; 
tulburarea conducerii atrioventriculare şi intraventriculare. 

Infarctul miocardic acut poate fi însoţit de aproape toate tulbu- 
rările de ritm şi de conducere. 

2.7. Examinarea clinică şi paraclinică 
a bolnavului coronarian 


Recunoaşterea cardiopatiei ischemice din faza premonitorie 
(prodromală) şi aplicarea unui tratament adecvat influenţează riscul de 
apariție a accidentului coronarian şi a complicaților majore. 

Diagnosticul precoce este o condiţie esenţială, ca singura moda- 
litate ce oferă posibilități deosebite de prevenire sau, cel puţin, de 
reducere a mortalității premature ridicate. 

Prodromul infarctului miocardic este de obicei angina pectorală 
instabilă. Aceasta precede infarctul miocardic cu 1-4 săptămâni, la 
aproximativ o treime dintre bolnavi, şi cu până la o săptămână la restul 
de două treimi. La o treime dintre subiecți, angina pectorală instabilă 
precede infarctul cu 24 de ore sau mai puţin. 


2.7.1. Simptomatologie 


Durerea este un simptom major de debut al bolilor coronariene. 
Durerea din infarctul miocardic este, de regulă, foarte puternică, 
adesea intolerabilă. Infarctul miocardic se poate manifesta însă şi prin 
dureri de intensitate mai mică, sau chiar fără durere. 

Durerea este descrisă cu termeni diferiţi: constricţie, apăsare, 
strivire, sfâşiere, greutate pe piept, strângere de gât, arsură, lovitură, 
dar şi ca înțepătură de cuţit, lovitură de pumnal, rană în piept; durerea 
este localizată de obicei retrosternal şi radiază în întreg toracele 
anterior, îndeosebi în stânga; deseori, durerea iradiază în membrul 
superior stâng. Durerea poate iradia însă şi în membrul superior drept, 
umeri, mandibulă, spate (de fapt, oriunde între ombilic şi maxilarul 
superior). 

La bolnavii care au avut înainte de infarct angină pectorală, 
durerea seamănă cu cea a anginei proprii, dar este, de regulă, mai 
lungă, mai intensă, se însoţeşte de alte fenomene sugerând infarctul şi 
nu cedează la medicaţie antianginoasă. 


Manifestări generale 

Pacientul este anxios, agitat, are uneori senzaţia de moarte imi- 
nentă şi se mişcă mereu, în căutarea unei poziții care să-i liniştească 
durerea. Senzaţia de slăbiciune fizică, marcată de senzaţia de sfâr- 
şeală este obişnuită. Pot exista amețeli, senzație de golire a capului, 
confuzie, întunecare a vederii, chiar pierderea conştienței (sugerând 
şocul, hipotensiunea arterială severă, tulburările de ritm şi de conducere). 

Simptome respiratorii 

În insuficienţa ventriculară stângă apare respirația zgomotoasă şi 
dispnee. Poate exista tuse, uneori productivă, cu expectorație spu- 
moasă, rozată ori cu striuri de sânge. 

Simptome digestive 

Greaţa şi voma apar la peste jumătate dintre bolnavii de infarct 
miocardic acut transmural, îndeosebi în infarctul miocardic inferior. 
La originea lor stă stimularea vagală. Greaţa şi voma pot fi însă şi 
fenomene adverse ale opiaceelor. Rareori, instalarea infarctului se 
însoţeşte de diaree ori de nevoia imperioasă de defecare. 


Semne 

Aspectul general 

Bolnavii sunt adesea anxioşi, au aspect de mari suferinzi, sunt 
agitaţi şi îşi caută o poziție potrivită pentru a-şi calma suferinţa. Se 
poate constata paloarea tegumentelor care, frecvent, sunt acoperite cu 
transpiraţii reci. Pot exista grade variate de modificare neuropsihică 
(anxietate sau dimpotrivă, apatie, confuzie, până la pierderea conştienţei). 

În şocul cardiogen, pacienţii zac adesea inerți. Pielea palidă, 
marmorată este umedă şi rece; în insuficienţa ventriculară stângă, 
bolnavii adoptă poziţia de ortopnee, sunt anxioşi, palizi, acoperiţi de 
transpiraţii reci. Extremităţile şi buzele sunt foarte cianotice. 

Aparatul respirator 

Poate exista tahipnee, secundară anxietăţii sau insuficienţei ven- 
triculare stângi. În edemul pulmonar acut, respiraţia este horcăitoare, 
iar în astmul cardiac apare wheezing. 

Aparatul cardiovascular 

Pulsul poate fi depresibil. Frecvența cardiacă poate fi variabilă, 
de la bradicardie la tahicardie. Poate exista sau nu o aritmie cardiacă. 
Frecvent există o tahicardie de 100-110/min. La peste 95% dintre 
bolnavii examinați în primele 4 ore ale bolii se constată extrasistole 
ventriculare. 

Presiunea arterială poate fi normală, redusă (prin reducere car- 
diogenă de debit cardiac, prin mecanism vagal, iatrogen) sau crescută 
(prin stimulare simpatică indusă de durere sau insuficienta de pompă). 

În evoluţie, se pot adăuga edemele membrelor inferioare. 

Semne neurologice de focar pot fi prezente în embolii cerebrale 
(plecate frecvent din trombii murali stângi, situaţi de regulă în anevris- 
me ventriculare, în contextul unor infarcte mari, de regulă, anterioare). 

Explorari paraclinice 

Examinările paraclinice încearcă stabilirea diagnosticului corect, 
obiectivarea necrozei miocardice şi precizarea repercusiunilor infarc- 
tului miocardic. 

Atât mijloacele simple de explorare, cât şi tehnicile mai scumpe 
îşi au un loc important şi bine definit în algoritmul diagnosticului şi 
tratamentului cardiopatiei ischemice şi al infarctului de miocard. 

Diagnosticarea bolilor cardiace se bazează pe prezenţa a cel 
puţin două dintre următoarele trei criterii: 

e un istoric clinic de disconfort toracic de tip ischemic; 

e modificări electrocardiografice carateristice, obținute pe traseuri 
succesive; 

e o creştere şi apoi o scădere a markerilor serici cardiaci de necroză. 


2.7.2. Modificări biologice 


Markerii serici ai leziunii miocardice 

Markerii serici servesc la confirmarea ori excluderea infarctului 
miocardic, la recunoaşterea reperfuziei eficiente după tromboliză şi, la 
bolnavii netrombolizaţi, la evaluarea dimensiunii masei miocardului 
necrozat. 

Ei au un rol important atunci când diagnosticul de infarct acut, 
sugerat de date clinice, nu poate fi confirmat electrocardiografic. 

Markerii serici sunt cu atât mai utili cu cât: 

e sunt mai specifici pentru miocard; 

e creşterea lor în ser este mai precoce față de momentul insta- 
lării leziunii miocardice; 

e nivelele lor serice sunt mai bine corelate cu dimensiunea in- 
farctului; 

e creşterile lor persistă mai mult în ser; 

e metodele de detectare a lor sunt mai rapide şi mai ieftine; 

Troponinele cardiac specific 

Complexul troponinic este alcătuit din: 

1) troponina C (TnC, care leagă ionul de calciu de troponină) 

2) troponina I (TnI, care inhibă interactiunea miozină-actină) 

3) troponina T (TnT, care leagă troponina de tropomiozină) 

Complexul troponimic cardiac diferă de cel din musculatura 
scheletică ca frecvenţă a aminoacizilor. 

Mioglobina 

Mioglobina este eliberată din celulele miocardice necrozate şi 
poate fi depistată în ser în primele câteva ore de la debutul infarctului 
miocardic. 

Nivelurile de vârf ale mioglobinei serice sunt active la 1-4 ore de 
la debutul infarctului. 


2.7.3. Modificări hematologice 


În cardiopatia ischemică nu apar modificări hematologice, dar în 
infarctul miocardic apare leucocitoza; poate exista neutrofilie. 

VSH creşte începând cu a doua zi după infarct, atinge un nivel 
de vârf la 4-5 zile şi persistă la valori ridicate un număr de săptămâni 
după infarctul miocardic. 


2.7.4. Electrocardiograma (EKG) - modificări electrocardiografice 


Electrocardiografia este o metodă de investigaţie care se ocupă 
cu studiul fenomenelor bioelectrice pe care le produce inima în cursul 
activităţii sale. 

Electrocardiograma (ECG) este de obicei prima explorare care 
se efectuează bolnavului suspect de boala coronariană. 


Figura 12. Necroza (infarctul) peretelui ventricular stâng; 
N — necroză; L — leziune; I — ischemie. Extinderea 
infarctului se face în sensul săgeții 
51 


Universitatea SPIRU HARET 


ECG participă la: 

e diagnosticul pozitiv; 

e localizarea infarctului miocardic; 

e aprecierea extinderii infarctului; 

e diagnosticul unor complicaţii (îndeosebi al unor tulburări de 
ritm şi de conducere). 

În electrocardiograma clasică, în descrierea ECG-ului infarctului 
miocardic se folosesc termenii de: 

e ischemie (pentru modificările undei T); 

e leziune (pentru denivelarea segmentului ST); 

e necroză (pentru unda Q patologică). 


2.7.5. Explorări neinvazive 


Examenul radiologic 

Radiografia toracică efectuată la pat poate identifica staza pulmonară 
şi cardiomegalia. 

Modificările pulmonare de stază apar cu un grad de întârziere, în 
raport cu fenomenele clinice. 

Ecocardiografia 

Ecocardiografia este o investigaţie de rutină, esenţială în cardio- 
logie; 

Ecocardiografia poate furniza următoarele tipuri de informații: 

e la bolnavii cu durere sugestivă pentru infarctul miocardic, dar 
cu electrocardiogramă nediagnostică, identificarea unei zone miocar- 
dice cu anomalie de contracție susține diagnosticul de infarct miocardic; 

e la diagnosticul diferenţial cu unele afecţiuni, la care dificul- 
tățile de diferențiere pot fi importante: anevrismul disecant de aortă; 
pericardita acută de altă origine; tromboembolismul pulmonar; 

e în primele ore sau zile se pot depista unele cauze răspunză- 
toare de deteriorarea hemodinamică gravă; 

e evaluează rezultatul manevrelor de reperfuzie coronariană; 

e bilanțul morfofuncţional la externare trebuie să evalueze 
dimensiunile cavitare, fracția de ejecţie a ventriculului stâng, cinetica 
segmentară şi funcția diastolică. 

Ecografia se dovedeşte de cea mai mare valoare la acei pacienţi 
suspecți de a prezenta complicații mecanice sau trombolitice. 

2.7.6. Explorări invazive 


Coronarografia de contrast 

Coronarografia de contrast, însoțită, de obicei, de explorarea 
hemodinamică invazivă, constituie în prezent explorarea de bază în 
conducerea terapiilor invazive de reperfuzie (în special, anginoplastie 
coronariană). Ele se aplică în primele minute sau ore de la internare, 
atunci când se testează angioplastia percutantă transluminală coro- 
nariană primară, de obicei, la bolnavii deterioraţi hemodinamic sau cu 
debut clinic ceva mai vechi (12-14 ore). 

Inainte de externare sau la prima evaluare postinfarct (la 3-6 
săptămâni), coronarografia se efectuează la toți bolnavii la care sunt 
semne de ischemie coronariană reziduală, eventual necontrolată prin 
medicamente. 


2.7.7. Explorări radioizotopice 


Tehnicile radioizotopice pot fi utile pentru: 

e detectarea infarctului miocardic; 

e evaluarea dimensiunilor sale; 

e evaluarea funcției ventriculare; 

e starea circulației colaterale. 

Scintigrafia cu “TI sau compuşi marcați cu 99Tc este sensibilă 
şi credibilă pentru diagnosticul timpuriu al miocardului. Testul este 
specific pentru ischemia miocardică. Dacă zonele care nu au captat 
Tc injectat în timpul unui efort submaximal manifestă redistribuţie 
la 4 ore de la prima determinare, se poate stabili diagnosticul de 
ischemie reversibilă indusă de efort. 


2.7.8. Explorări nucleare 


Tomografia computerizată 
Tomografia computerizată este puţin utilizată în diagnosticul 
infarctului miocardic. Ea poate oferi unele date privitoare la: 
e dimensiunea cavităţii ventriculare şi a peretelui ventricular; 
e existența anevrismelor ventriculare şi a trombilor intraventriculari. 
Rezonanta magnetică nucleară poate indica: 
posibilitatea de a investiga perfuzia miocardului; 
ariile de miocard amenințat dar neinfarctizat; 
starea peretelui ventricular (edem, fibroză, hipertrofie, subțiere); 
cinetica segmentară şi dimensiunea cavităţii ventriculare; 
trecerea de la ischemia la infarctizarea miocardului. 

2.7.9. Atitudinea în faţa unui infarct miocardic 


Cardiopatia ischemică are deasupra ei, ca o sabie a lui DAMOCLES, 
riscul de infarct miocardic, în evoluţia sa un anginos putând face 
oricând un infarct de miocard. 

Pe de altă parte, infarctul de miocard poate reprezenta chiar 
debutul în viața cardiacă! 

Orice om trebuie să cunoască semnele clinice ale infarctului. 

Când apare o durere toracică intensă, coronarianul are de par- 
curs următorii paşi: 

e întrerupe efortul care a provocat durerea — se aşază sau se se 
culcă; 

e pune sub limbă un comprimat de nitroglicerină sau aplică un 
puf de Nitromint spray — durerea trebuie să dispară în 1-5 minute. 

Pacienţii trebuie să ştie că Nitroglicerina şi medicaţia asemănă- 
toare Nitroglicerinei dilată toate arterele din corp, inclusiv ale capului 
şi, de aceea, pot apărea: 

1) senzaţia de căldură la nivelul capului; 

2) ameţeală trecătoare; 

3) greutate a capului; 

4) senzaţie de căldură. 

e Dacă durerea dispare, bolnavul îşi poate relua activitatea. 

e Dacă durerea nu a dispărut, mai ia o tabletă de Nitroglicerină 
şi stă aşezat sau culcat încă 10 minute. 

e Dacă durerea nu dispare nici acum: se sună la Salvare — tre- 
buie înregistrat neapărat EKG, iar în timpul drumului către spital se ia 
Nitroglicerină din cinci în cinci minute. 

e Apare şi anxietate mare şi senzația morţii iminente — de aceea 
pacientul trebuie sedat. 


În spital: 

> Repausul la pat — este obligatoriu în primele zile, acum putând 
surveni cele mai multe complicaţii. Se pot realiza în aceste zile numai: 

— mobilizarea membrelor inferioare; 

— masaj uşor; 

— toaleta la pat — pentru evitarea escarelor, evitarea constipației. 

> Oxigenoterapia — obligatorie iniţial. 

— ameliorează funcțiile miocardului care sunt în „foame de oxigen”. 

Analgezicele şi sedativele: 


e Indispensabile — combat „şocul” indus de durere. 
e Se integrează complexului: repaus, imobilizare, calm, somn. 


Alimentaţia: 


e În primele două — până la cinci zile — se consumă lichide cu 
valoare calorică redusă: 800-1200 calorii. 
e Trebuie să fie fără sare, alimentaţia să fie nefermentescibilă 
(să nu baloneze). 
e Apoi: alimentaţia va fi lărgită — în paralel cu revenirea apetitu- 
lui şi îmbunătăţirea stării clinice, dar trebuie să rămână în continuare: 
= hipocalorică; 
= hiposodată; 
= hipolipidică; 
= nefermentescibilă — spre exemplu: carne fiartă şi friptă; 
fructe; puţine dulciuri şi făinose; sucuri, apă, ceaiuri, supe; nu se 
foloseşte zahăr, ci ciclamat sau zaharină. 


Constipaţia: 

e trebuie evitată; 

e se rezolvă cu medicamente blânde; 

e supozitoarele cu glicerină sunt acceptate; 

e dacă primele metode nu sunt eficiente se face clismă, pentru 
că pacientul trebuie să aibă scaun de cel puțin două ori pe săptămână. 


Mobilizarea: 

e este indicat să fie foarte precoce, dar în funcție de starea 
pacientului; 

e vor fi acceptate gesturi şi mişcări limitate şi lente în legătură 
cu alimentaţia (poziţie semişezândă); 

e literatură uşoară; 

e muzică şi televizor. 


Faza de mobilizare precoce — la pat 
e se începe chiar din ziua 1 — 3 postinfarct miocardic; 
e se efectuează mişcări pasive şi active ale membrelor (numai 
sub controlul pulsului, tensiunii arteriale, respirației, stării generale a 
pacientului); 
e respirație dirijată; 

Faza de mobilizare — readaptare: 

e zilele 2-5 sau la sfârşitul primei săptămâni; 

e torace ridicat şi spatele sprijinit — pacientul participă la ali- 
mentație şi igienă timp de 10 — 15 minute; 

e ridicare din pat; 
regim de cameră (între pat şi fotoliu); 
ieşiri din cameră — la toaletă; 
plimbări progresive şi controlate în afara camerei; 
urcare progresivă de trepte. 

Între ridicarea din pat şi continuarea convalescenţei la domiciliu 
există intervale diferite, în raport cu fiecare caz în parte: în general, 
trei — patru săptămâni. 


Postinfarct 
e este vorba despre un om care face „concesii”: 
— renunţarea la tutun; 
— combaterea sedentarismului; 
— scăderea greutăţii; 
— alimentația austeră; 
— controlul reacţiilor psihoemoționale; 
— face controlul periodic al stării de sănătate. 
e unii bravează, susţin că „sunt mai tari ca boala”; 
e alţii, nu acordă vieții niciun preț. 
Poziția cea mai corectă este cea moderată, aflată între cele două 
atitudini. 


2.8. Adaptarea la efort. Readaptarea fizică. 
Combaterea sedentarismului. 


Trebuie contraindicat repausul prelungit şi excesiv, ca şi lipsa de 
ocupaţie. 

Inainte, atitudinea în faţa unui infarct miocardic era de imobili- 
zare totală, prelungită, eventual cu pensionare medicală. În prezent, 
medicina modernă arată efectul favorabil al activității fizice la 
bolnavii cardiaci. 

Antrenamentul — ocupă un rol esenţial în asistenţa coronarie- 
nilor, prin: 

e mobilizarea precoce — din primele zile ale infarctului miocardiac; 

e antrenamentul fizic progresiv al convalescenţilor cu infarct 
miocardic; 

e programul de readaptare şi activitatea fizică, valabil pentru 
toată viaţă. 

Statul în pat la orizontală pentru o perioadă mai mare de şapte - 
zece zile are drept consecinţă dezantrenarea organismului; 

— produce hipotensiune ortostatică; 

— la un efort egal, produce creşterea cu 20% a frecvenței cardiace 
şi scăderea cu 14% a volumului de sânge pompat la fiecare sistolă. 


Deci, repausul la pat creează: 
*%* creşterea consumului de carburant; 
** agravează vulnerabilitatea miocardului la efort. 


Activitatea fizică progresivă a devenit astăzi un mijloc de trata- 
ment standardizat, care permite: 
e adaptarea funcţiei inimii, a celei circulatorii şi o mai bună 
folosire a debitului cardiac; 
e adaptarea funcției respiratorii dublează sau triplează rata de 
transfer alveolo-capilar. 
e Antrenamentul fizic determină: 
— scăderea consumului de oxigen la nivelul muşchilor; 
— ameliorează randamentul muşchiului cardiac pentru aceeaşi 
cantitate de oxigen. 


Mecanismele de adaptare la efort sunt: 

e presiunea arterială sistolică crescută; 

e rezistențele vasculare scăzute; 

e creşterea debitului sanguin în muşchi şi creşterea consumului 
de oxigen; 

e creşterea schimburilor la nivelul plămânului, pentru a asigura 
un nivel arterial crescut al oxigenului; 

e transportul oxigenului de la plămân în organism impune o 
creştere considerabilă a debitului cardiac prin: 

1) creşterea ritmului cardiac; 

2) creşterea consumului ejectat printr-o contracție (debitul — bătaie); 

3) creşterea forței de contracție a inimii. 

Volumul de oxigen maximal (VO, max) al unui subiect sănătos, 
în vârstă de 20 de ani este de trei litri/minut; pentru un subiect 
antrenat, volu-mul maximal al oxigenului ajunge la 3,8 — 4 litri/minut. 

Cu înaintarea în vârstă, volumul maxim al oxigenului scade, dar 
poate fi net influențat prin antrenament. 


La 60 de ani: 

e un subiect neantrenat are volumul maxim al oxigenului = 
= 2,3l/minut. 

e un subiect antrenat are volumul maxim al oxigenului = 
= 3l/minut. 

Deci, eficienţa antrenamentului fizic este următoarea: 

e pentru un efort egal — face economie de frecvenţă a inimii. 

e la o frecvenţă egală — realizează o încărcătură crescută a pompei. 


Întrebarea este următoarea: Dacă la omul sănătos antrenamentul 
este bun, chiar are un efect excepţional, va avea acelaşi efect şi la 
persoanele cu afecțiuni coroniene? 

Răspunsul este în mod evident afirmativ! Prin exerciţiu fizic 
reabilitarea coronarianului realizează un fel de revascularizare func- 
țională a inimii, determinând: 

e scăderea frecvenţei cardiace; 
scăderea accelerării frecvenţei la efort; 
creşterea debitului bătaie (funcția de pompă); 
creşterea rețelei de circulaţie sangiună colaterală; 
scaderea excesului de adrenalină; 
scaderea colesterolului total şi a lhpidemiei; 
se produc arderi suplimentare ale zaharurilor (glucide); 
scade vâscozitatea sângelui. 


Ce se aşteaptă de la antrenamentul fizic al coronarianului: 

> stadiul precoce: 

e prevenirea tulburărilor de coagulare (tromboze, embolii); 

e prevenirea complicaţilor pulmonare; 

e regăsirea mai rapidă a echilibrului psihic, pentru că se regă- 
seşte nevoia legitimă de mişcare. 


> ulterior: 
e „economie” a funcţiei circulatorii şi a muncii inimii; 
e reducerea şi corectarea slăbirii musculaturii; 

dezvoltarea circulaţiei coronariene de supleanță; 
scăderea tensiunii arteriale; 

corectarea obezității; 

„modelarea” reacţiilor psihice; 

modificarea lipidelor în sânge. 


> permanent: 

e fizic — creşterea pragului de apariţie a durerii angorului, la 
coronarienii supuşi unui antrenament progresiv; se face astfel mai 
puţină risipă de oxigen; 

e psihic — adaptarea la provocările vieții de zi cu zi; 

e social — reinserție profesională. 


Probele de încărcare la efort sunt deja standardizate: 

e încep în ziua 3-5-7 (după caz) cu mobilizarea precoce; 
e continuă perioada de convalescenţă (zilele 7 — 90); 

e trebuie să devină a doua natură în tot restul vieţii. 


Readaptarea fizică 

e 80% dintre pacienţii care au trecut cu bine primele 15-21 zile 
ale fazei acute ale infarctului miocardic şi au vârsta sub 60-65 ani se 
pot antrena progresiv, la cantităţi crescute de efort: 

— plimbări lungi pe jos; 

— urcarea pantelor, scărilor; 

— kinetoterapie de grup 1,2,3 ore/săptămână, cu controlul ada- 
ptării şi al criteriilor de efort; 

— sporturi cu mişcări şi gesturi ritmice, nebrutale: marş, bici- 
cletă, înot, vâslit, golf, dans, activitate sexuală. 


Dacă activitatea şi readaptarea fizică sunt bine suportate, ele pot 
fi prelungite şi diversificate. 

Stabilirea „pragului” de efort tolerat este însă o treaptă necesară. 
Se discută: 

e gradul de încărcare la efort (de la 30-50w); 

e înălțimea efortului; 

e durata efortului; 

e toleranța psihică a pacientului la efort. 

Sportul implică efort maximal şi competiţie (tensiune). De 
aceea, sportul va fi interzis coronarienilor. 

Pacientul poate fi lăsat însă să facă: 

— gimnastică; 

— nataţie în apă caldă; 

— bicicletă; 

— să vâslească, de două ori/săptămână, timp de 10-60 minute. 
Efortul trebuie însă practicat cu regularitate! 


Evoluţia în timp a bolii coronariene a pacientului cu infarct mio- 
cardiac străbate trei etape: 

e evoluţia imediată — de la primele minute sau ore până în pri- 
mele 3-5 zile; 

e evoluţia secundară — din zilele 5-7 până în săptămânile 3-6; 

e evoluţia „la distanță” — viitorul coronarianului care a făcut in- 
farct miocardiac. 

Recuperarea bolnavului coronarian recunoaşte, de asemenea, trei 
etape: 

1) perioada de convalescenţă — săptămânile 6 -12. 

2) perioada de reabilitare psihofizică şi de reinserare sociopro- 
fesională, variabilă în timp, în funcţie de caracteristicile fiecărei 
persoane; 

3) perioada restului vieții. 


Istoria naturală a bolii coronariene cuprinde şi etape nemani- 
feste clinic — care au precedat cu ani sau decenii apariția pe plan clinic 
subiectiv a bolii. 

Astfel, există: 

e perioada de pregătire a „terenului” coronarian, de acumulare 
de factori vasculari şi de factori ai atrerosclerozei (ASC); 

e perioada în care există cardiopatie nedureroasă sau dureroasă, 
tulburări de ritm sau conducere, insuficienţă cardiacă; 

e Perioada premonitorie a infarctului miocardiac care reprezintă 
totalitatea evoluției care a precedat cu 28 zile instalarea infarctului 
miocardiac. 

Omul ca ființă este unic. Există: 

Y unicitatea structurilor anatomice — nas, urechi, amprente digi- 
tale, inimă şi vase etc. 

Y unicitatea funcţională — timbrul vocii, scrisul, EKG, EEG etc.; 

Y unicitatea comportamentului. Fiecare fiinţă este unică şi dife- 
rită. În acelaşi timp, suferă constant modificări — îmbătrâneşte — şi îşi 
schimbă structura, complet, din 2 în 2 ani. 

Celulele suferă mereu o împrospătare şi o „renovare” moleculară 
internă extrem de rapidă şi completă. 

Cu toate acestea, identitatea biologică se menţine prin meca- 
nisme diverse: 

v faţă de mediul extern — reacţiile de teamă, de fugă sau de luptă; 

v faţă de mediul intern — se notează unicitatea structurală, func- 
țională şi comportamentală, care se menţine sub formă de individua- 
litate — există memorie biologică care este, de fapt, memoria genetică 
şi memoria experienţelor trăite. 

De aceea, medicina rămâne o artă şi nu poate suferi o standar- 
dizare totală. Există bolnavi, nu boli. 

e Anamneza trebuie „culeasă” cu mult tact. 

e Examinarea trebuie să nu fie brutală, să fie făcută fără grabă şi 
în respectul persoanei umane. 

e Explicarea bolii să fie simplă şi inteligentă — să nu fie uitate 
informaţii despre durata, evoluţia, viitorul de sănătate şi viitorul paci- 
entului. 

e Răsunetul profesional, social şi familial al bolii trebuie să fie 
avut în vedere — viitorul pacientului să fie „reconstruit”. 

Infarctul miocardic, în general, reacționează bine la tratament, se 
vindecă episodul acut, dar rămâne o boală căreia nu i se poate pune 
punct, ci doar punct şi virgulă! 


După 6-12 săptămâni de la infarct se încheie convalescenţa şi se 
intră în perioada de reabilitare psihologică şi de reinserare sociopro- 
fesională. 

În aproximativ 50% cazuri se constată: 

e lipsa anginei postinfarct; 

e o inimă normal dimensionată clinic şi ecografic; 

e fără semne evolutive pe EKG; 

e fără semne de infarct miocardic evolutiv. 

Vindecarea este clinică şi anatomică şi permite o existență 
normală. 

În 50% din cazuri, vindecarea este incompletă, cu sechele func- 
tionale, iar atitudinea medicală şi a kinetoterapeutului vor fi dictate de 
capacitatea de efort a pacientului, care este strict individualizată. 

2.9. Prognosticul în boala coronariană 


Prognosticul (diagnosticul viitorului): al bolii şi al bolnavului. 

Previziunea stării de sănătate a unui om, necesită o mare expe- 
riență clinică din partea medicului, cunoştiinţe teoretice de tip statis- 
tic, populaţional, o judecată clară, mult bun simţ (intuiție). 


Prognosticul imediat al infarctului de miocard este prognos- 
ticul „quo ad vitam”. 

Cu toate progresele medicinii — primele ore până la primele 3-5 
zile (după gravitatea cazului) sunt „presărate” cu complicaţii reduta- 
bile — de aceea, pacientul trebuie să fie dus într-o unitate specială de 
supraveghere şi asistență specială a coronarienilor. 

Există un risc imens în această perioadă şi, de aceea, bolnavul 
este dus la spital, (de obicei, la USC — Unitatea de Supraveghere a 
Coronarienilor) imediat ce apare o suferință toracică apărută brusc, la 
un om cu factori de risc cunoscuţi sau la un coronarian cunoscut. 

Medicului i se „cer” multiple calităţi profesionale, între care: 

e rapiditatea diagnosticului — care este în legătură cu compe- 
tența profesională; 

e operativitate în gesturi şi măsuri; 

e prudenţa în timpul transportului (cu medicaţia de acoperire a 
riscurilor previzibile); 

e inițierea imediată a tratamentului şi supravegherii. 

In primele ore de boală — nici pacientul, nici medicul nu trebuie 
să fie nici pesimişti, nici prea optimişti — nici cea mai gravă formă nu 
este fără speranţă, nici cea mai uşoară nu este fără pericole; totuşi, 
niciun infarct miocardic nu este „benign”. 


Prognosticul îndepărtat 
„quo ad sanationem” — este cel privitor la revenirea la sănătate 
sau vindecarea fără sechele importante; 
„quo ad longitudinum vitae” — privitor la durata vieţii. 


Prognosticul pentru restul vieţii 

Nimeni (pacientul, familia, colegii, medicul, societatea) nu are 
dreptul să ignore sau să uite că pacientul rămâne un coronarian. 

Chiar şi pentru cei peste 50% care au avut o evoluţie extrem de 
favorabilă, au o viață normală — normalul este menținut prin aplicarea 
cu strictețe a unor reguli de igienă a vieţii şi a alimentaţiei, există 

obligativitatea controlului periodic şi politica personală de influențare 
a factorilor de risc: 

e renunțarea la fumat; 
tratarea zilncă a hipertensiunii arteriale; 
corectarea dislipidemiei; 

a acidului uric crescut; 

controlul stresului; 

controlul modului de reacţie psihoafectivă; 
politica antisedentarismului; 

respectarea medicaţiei. 

Există o rezervă în aprecierea prognosticului: starea vasculară. 

Un coronarian reabilitat după un infarct miocardic de o formă 
medie sau uşoară, mai ales dacă nu a rămas cu tulburări de ritm, are 
şanse de supravieţuire egale cu cele ale unui om de aceeaşi vârstă fără 
boala coronariană. 

Un pacient coronarian avizat face cât doi coronarieni care îşi 
ignoră boala. 

Unul din doi coronarieni care fac o recidivă a infarctului miocar- 
dic sau o complicaţie — o fac fiindcă nu au respectat indicaţiile. 

Prognosticul de reinserţie profesională — quo ad laborem este 
în funcție de vârsta pacientului. 

Actualmente, între bolnavii cu infarct de miocard, 1 din 20 — 25 
pacienţi au vârste cuprinse între 30 — 45 de ani — deci sunt la vârsta la 
care, în mod natural, ar fi în plină ascensiune profesională. 

Testele dinamice de efort vor stabili cât de mult îi este afectată 
capacitatea de muncă fizică. Pacientul trebuie să-şi reclădească 
existența personală după un infarct de miocard! 


Indexul de prognostic coronarian depinde de următorii factori: 
ereditatea cardiovasculară: la un părinte sau la ambii părinți; 
hipertensiunea arterială; 

dislipidemia; 

diabetul zaharat; 

obezitatea; 

poliglobulia; 

fumatul; 

scorul stimulării psihologice excesive. 


«e Patru din zece bolnavi mor: doi, înainte de spitalizare; doi, 
datorită complicațiilor şi extensiunii infarctului. 

2.10. Portretul-robot al omului 
cu risc mare de infarct miocardic 


este un om în plină maturitate; 
hipertensiv (TA mai mare de 160/90mmHg); 
diabetic (sau cu diabet chimic); 
mare fumător; 

e valori crescute în sânge de: colesterol, trigliceride, betalipo- 
proteine; 

e se supraalimentează sistemic; 

e bea sistematic alcool (mai mult de 10 g/zi); 

e în familia acestuia se întâlnesc cazuri de boli de inimă şi 
vasculare la vârste medii, care au condus la deces; 

e realizează o reacție inadecvată sau disproporționată în condiţii 
stresante cotidiene, reacţie exprimată prin comportament prin: 

e  logoree; 
gestică excesivă; 
grabă excesivă; 
verulență; 
nemulțumire generalizată; 
e activitate dezordonată; 

e au insactisfacţii profesionale reale, fiind frânaţi în dezvoltarea 
şi plasarea socioprofesională; 

e au insatisfacţii deseori imaginare; 

e ocupă poziție superioară pregătirii sau posibilităţii lor de decizie; 

e au stimulare psihologică excesivă; 

e duc orice activitate banală la paroxism, inducând o stare de 
agitaţie anxiogenă, nevrozantă lor şi celor din jur. 


2.11. Stilul de viaţă al bolnavului coronarian 


În condiţiile unei afecţiuni coronariene, stilul de viaţă trebuie să 
corespundă unui anumit mod de a gândi şi trăi, astfel încât persoana în 
cauză să facă față atât problemelor de sănătate, cât şi trăirii în plan 
psihologic a unei potențiale agresiuni de tipul infractului de miocard. 
A trăi igienic devine condiţia esenţială a reabilităţii psihofizice (mai 
ales psihice). Aceasta presupune: 

— o atitudine realistă, lucidă şi necomplexată a propriei afecţiuni; 

— reconsiderarea modului de a gândi şi trăi; 

— forţa de a aborda obiceiurile rele; 

— respectarea cu sfințenie a unui regim de viață echilibrat; 

— rezistenţa la stres; 

— convingerea că acest stil de viață îi poate mări considerabil 
şansele de supravieţuire. 

Noi primim într-o singură zi, tot atâtea informaţii câte se pri- 
meau într-o viaţă întreagă în urmă cu un secol. 

Alvin Toffler spunea: „Creierul omului a gândit timp de 800 de 
generaţii în ritmul lent al mijlocului de locomoţie: pasul. În patru 
generaţii el a trebuit să se adapteze vitezei navelor cosmice. Cum să 
nu apară stresul într-un asemenea „bombardament informaţional?” 

Soluţia? Să găsim nivelul propriu de trăire, propria direcţie, 
viteza adaptată. 


Contraindicaţiile readaptării fizice: 
Nu toţi coronarienii pot să devină beneficiarii recuperării fizice. 
Contraindicațiile sunt: 
infarctele complicate, cu pereții ventriculari cu anevrism; 
insuficiența cardiacă; 
emfizemul pulmonar, bronşita cronică — la fumători; 
bolile pulmonare cronice în antecedente; 
hipertensivii netratați, nedisciplinaţi; 
tulburările de ritm cardiac — salvele de extrasistole; 
angorul spontan (suportă doar acele forme şi cantităţi ale 
antrenamentelor compatibile cu păstrarea stării de echilibru a 
sănătății); 
e vârsta - 65 de ani — limita rezonabilă; 
e condiţia fizică prealabilă musculatura pacientului contează, 
trebuie făcută o evaluare strict individualizată. 
Cicatrizarea solidă a infarctului miocardic necesită 50-100 zile. 
Este necesară reluarea progresivă, fără grabă, fără accelerarea 
inoportună a ritmului, a activităţii fizice permise: 
e progresul de activitate fizică este individual; 
e pentru revenirea la domiciliu — trebuie să fie purtate discuții 
preliminare şi să fie evidenţiate obiceiurile individuale. 


Se poate cuantifica nivelul de energie al diferitelor activități 
cotidiene: 
e unitatea de măsură a nivelului de energie = MET. 

MET = cosumul de energie care utilizează 3,5-4 ml de 
oxigen/kgc/min. 

e o unitate MET = energia necesară pentru a rămâne în repaos, 
aşezat în fotoliu. 

e până în luna a treia postinfarct = limitarea activităţii cotidiene 
la activitatea în jur de 3 MET (4 4MET). 

e Există trei elemente importante: 

l. activitatea care implică un factor emoţional, o stare 
comportamentală deosebită, contrarietate sau disconfort psihic să fie 
evitată, întrucât poate creşte activitatea inimii. 

2. mersul şi alte activităţi fizice trebuie să fie realizate înaintea 
mesei sau după o oră şi jumătate după masă — altfel, pentru digestie, se 
sustrage o cantitate de sânge. 

3. orice activitate care necesită efort susținut şi important la 
nivelul braţelor este mai obositoare. 


Energia cheltuită (în unități MET) în timpul unor activități 
(după Haskell, P.R. David şi G.Pellan ) 


: Activități 
Energie 


Sau 
recreatie 
E aw G a O a’ o o o a 
e Lectură e stat aşezat 
e televiziune 


e vizitator 
e joc de cărți e stat în picioare 


* cusut de mână, 
maşină 
e desen (pictură) 
aşezat 
e lucru de mână e mers pe teren 
e spălat parțial e maşină scris plan 
e maşină de 
e bărbierit calculat 
e birou, aşezat 

e pian, chitară 


e mici activități, 
bucătărie 


e duş-baie (scurt) 

e spălat obiecte 
lenjerie 

e mici reparaţii 
ceas, radio, TV, 
auto 


e aranjat patul 

e curățit fereastra 
e greblat, plivit 

e baie caldă 


e relație sexuală 
moderată 

e călcat rufe mici 

e conducere auto 
(trafic neaglomerat) 

e urcare scări 

e aranjat grădina 

e cărat obiecte (5-8 kg) 


e aspirat ori măturat 


e urcare scări 
e cărat 8-12 kg 
e relaţii sexuale medii 


e călătorie, 
avion 

e conducere auto 
(şofer vechime 
5-10 ani) 

e stat aşezat 

la şedinţe 


e reparaţii ra- 
diocasnice 
e vânzător de 

magazin 


e reparații uşoare 


e reparații auto 
e sudură 


e asamblare 
maşini 


e tapițerie 


e tâmplărie 
uşoară 

* mecanică fină 

e zidărie 


e greblat,săpat 
uşor pământul 

e macara, tractor, 
auto-camion 

e pescuit (static) 

e gimnatică 
ritmică simplă 

e bicicletă 
ergometrică 
neînfrântă 

e mers(3 km/h), 
pe teren plan 

e dans 

e condus barcă 
motor 

e călărie (lent 


e mers 4-5 km/h 

e ciclism lent 

e ssa 

e gimnastică 
ritmată 


e mers 4-6 km/h 
e ciclism 10 km/h 
e înot 


e barcă cu pânze 
e golf 
e tenis (dublu) 
badminton 
e grădinărie 
e barcă vâsle; 5- 
6 km/h 
e mers 7-8 km/h 
e ciclism 
10-15 km/h 

e activitate în grădină 
e tăiat lemne 


e cărat obiecte 
12-15 kg; plan 
* bătut covoare 


e cărat greutăți 
(pantă,trepte) 

e obiecte peste 
30 — 40 kg 

e curățit zăpada 


e săpat pământul 

e unelte 
pneumatice 

e lucru la cuptor 

e spart lemne 

e săpat şanţuri 


e muncă fizică 
grea 


e forestier 
e siderurgist 


e tenis 
e schi 
e patinaj simplu 


e urcat pe munte 
e gimnastică 
aparate 
e alergare 
6-8 km/h 
e aparat static de 
vâslit 
e sărit coarda 
e schi (pantă) 
e canotaj sportiv 
e scrimă 
e handbal 
e schi (fond), 
6 km/h 
* jogging 
10 km/h 
e ciclism 
20 km/h 


Pacientul care utilizează antrenamentul fizic îşi ameliorează cali- 


tatea vieţii: 
— scade oboseala. 


— scade anxietatea şi scad tendinţele depresive. 


— cresc performanţele personale — superioare celor dinaintea 
producerii accidentului acut care au fost afectate de sedentarism. 

3. METODOLOGIA GENERALĂ DE RECUPERARE 
ÎN PATOLOGIA APARATULUI CARDIOVASCULAR 


Recuperarea sau reabilitarea cardiacilor a fost definită de către 
OMS drept un ansamblu de măsuri ce au ca obiectiv să redea sau să 
amelioreze capacitatea fizică şi mentală anterioară a pacienţilor, 
permițându-le să ocupe prin mijloace proprii un loc cât mai normal 
posibil în societate. 

Este celebru, în această idee, exemplul dat de marele clinician 
Heberden cu pacientul său tăietor de lemne, care „s-a făcut bine de 
angor” tăind lemne, deci având o activitate fizică foarte intensă. 

Pe de o parte, inactivitatea fizică şi intelectuală poate duce la 
degradarea stării fizice şi intelectuale, indiferent de natura şi severi- 
tatea bolii cardiace. 

Pe de altă parte, activitatea fizică este benefică dacă este: 

e controlată, progresivă; 

e supravegheată; 

e diferențiată, în funcție de gradul severităţii bolii cardiace. 

Restantul funcţional cardiac trebuie „exploatat” la maximum, 
lucru care se poate realiza prin programe de recuperare fizică. 

Cel mai frecvent, această metodologie s-a aplicat la cardiopatia 
ischemică cronică şi infarctul miocardic acut. 

Sunt necesare câteva precizări importante: 

— în afară de recuperarea fizică se face şi recuperare psihologică; 

— starea psihică a bolnavului este aceea care face diferenţa între 
bolnavi (considerând că deficitele funcționale cardiace sunt compa- 
rabile) pentru o capacitate de efort cât mai „normală” şi reintegrare 
socioprofesională. 

— sunt necesare şi măsuri educaţionale: 

e pentru creşterea complianței la tratament; 

e pentru profilaxia secundară a bolilor cardiovasculare. 

e Medicina modernă, ajunsă astăzi la nişte performanţe extraor- 
dinare, consideră tehnicile de revascularizare miocardică (bypassul 
aortocoronarian şi angioplastia transluminală percutană) ca măsuri 
importante de recuperare. 

e Astăzi, chiar boli ca insuficienţa cardiacă şi cardiomiopatia 
dilatativă sunt indicate pentru recuperarea fizică. 

e La ora actuală există o bogată literatură în domeniu — de la ma- 
nuale de specialitate, la cărțile de „popularizarea ştiinţei” de genul 
„reabilitarea precoce a bolnavilor cu infarct miocardic”, astfel încât 
oricare se poate informa în legătură cu aceste afecțiuni. 


3.1. Indicaţiile recuperării fizice în cardiologie 
(după Colegiul American de Cardiologie) 


I. Cardiopatia ischemică cronică: 
1) infarctul miocardic acut; 
2) bypassul aortocoronarian; 
3) angioplastia coronariană; 
4) angina pectorală stabilă de efort; 
5) ischemia miocardică silențioasă. 

II. Starea post chirurgie valvulară pentru cardiopatia congenitală. 

III. Cardiopatia hipertensivă. 

IV. Indicaţie specială — vârstnicul cu boala cardiacă — la care se 
consideră că recuperarea fizică poate fi cea mai ieftină cale de a evita 
internarea în centre medicale. 

V. Arteriopatii periferice — în asociere cu fizioterapia. 

VI. Bolnavi cu tulburări ale circulații venoase. 


S-au produs, în mod evident, anumite schimbări în conceperea 
programelor de recuperare. Spre exemplu, este indicată începerea 
recuperării fizice în primele 24-48 ore de la debutul unui eveniment 
cardiac acut. 

De asemenea, tot din primele zile după faza acută este indicată 
începerea programului educațional pentru prevenţia secundară şi 
aderenţa la tratament (inclusiv la antrenamentul fizic). 

Programul de recuperare se începe imediat după începutul peri- 
oadei de convalescenţă (externarea din spital) — la maxim o săptămână 
de la externare. 

Echipa de recuperare are un rol esenţial pentru viitorul pacien- 
tului; sunt necesare însă în plus: 

Y un spaţiu adecvat desfăşurării antrenamentului; 

Y echipament pentru recuperare fizică; 

Y echipament medical minim pentru asigurarea asistenţei de 
urgenţă — în cazul apariţiei unor incidente sau accidente. 


Există mai multe feluri de programe de recuperare fizică: 

1. Program informativ — sfaturi acordate pacientului de către 
medic şi prescrierea antrenamentului — fără supraveghere, acasă sau pe 
terenuri de sport şi în cluburi. 

2. Program informativ 

e sfaturi ale recuperatorului; 

e antrenamentul nesupravegheat, acasă sau într-un serviciu de 
recuperare. 

3. Program formal 

e sfaturi ale medicului cardiolog şi de recuperare; 

e program supravegheat de antrenament fizic, fără monitoriza- 
rea EKG. 

e Se aplică în cazul infarctului miocardic acut cu risc scăzut şi 
cu stare de decondiţionare fizică, în special prin lipsă de antrenament. 

4. Program formal, cu monitorizare EKG. 


Durata programului este de 8-12 săptămâni. 

Bolnavul iese din recuperare când obiectivele au fost îndeplinite, 
adică capacitatea de efort maxim în raport cu deficitul funcţional 
cardiac. 

De o mare importanţă în alegerea programului de recuperare este 
testarea la efort a cardiacului. 


3.2. Adaptarea la efort a bolnavului coronarian 


La bolnavul cardiac intervin aceleaşi mecanisme de adaptare la 
efort ca şi la individul sănătos — însă cu imposibilitatea creşterii 
debitului coronarian peste un anumit nivel, numit PRAG ANGINOS. 

Pragul anginos e cu atât mai redus, cu cât severitatea bolii e mai 
mare. 

Normal 


V 02 


Prag anginos 


Debit coronarian ml/min 


Repaus Efort 


De multe ori, nivelul efortului care poate fi „prestat” de coro- 
narieni este sub limita pragului anginos real (prin durere sau alte mani- 
festări), ca urmare a lipsei de antrenament fizic. 

În general, există o mare rezervă coronariană de debit, în sensul 
posibilității de creştere a debitului coronarian de efort față de repaus — 
la oamenii normali debitul coronarian creşte în ml/min de 4 ori în efort 
față de repaus. 

La pacientul coronarian există obstrucţie sau stenoză într-un 
teritoriu sau în mai multe teritorii (chiar şi în repaus) şi de aceea apare 
ischemia miocardiacă, adică lipsa de oxigen în aceste teritorii, presiu- 
nea O» în aceste teritorii scade. 

Intervin mecanismele compensatorii pentru vasodilatație corona- 
riană — care măresc debitul coronarian, inclusiv prin circulaţia colaterală. 

În acest fel, scade consumul din rezerva coronariană de debit. 

În situaţia în care debitul coronarian de repaus în teritoriile ste- 
nozate nu reuşeşte să fie compensat, apar dureri anginoase de repaus, 
tulburări de ritm cardiac, fenomene de insuficiență cardiacă. 

Conform celor de mai sus, ar rezulta că toţi coronarienii care au 
grade de obstrucţie similare pot face efort similar. Realitatea arată însă 
că există mari diferențe la efort ale coronarianului, în funcţie de mai 
mulți factori. 

1) Circulaţia colaterală coronariană 

e este importantă în obstrucţiile cronice, inclusiv după infarctul 
miocardic acut; 

e în ocluziile acute circulaţia coronariană nu e dezvoltată! (acest 
lucru duce la o simptomatologie şi o evoluţie gravă); 

e poate compensa o mare parte din rezerva coronariană de debit. 

2) Maldistribuţia debitului coronarian —,,fenomenul de „furt” 
coronarian. 


În mod normal, straturile subepicardice sunt mai bine irigate decât 
cele subendocardiace — există deci o maldistribuţie fiziologică sanguină. 

— în efort — maldistribuţia se accentuează datorită creşterii pre- 
siunii miocardiace, predominate subendocardiac şi din această cauză 
apare subdenivelarea ST. 

— la coronarieni: în cursul creşterii debitului cardiac, o mare 
parte a debitului coronarian este deviat către teritoriile fără stenoză. 
De ce se întâmplă acest lucru? Pentru că rezistenţa arteriolară e mai 
redusă aici decât în zona stenozată şi atunci se creează o discrepanță 
suplimentară faţă de cea realizată prin stenoza coronariană. 


3) Spasmul coronarian — este considerat un factor supraadăugat 
unei leziuni aterosclerotice. 

— înainte de efort, spasmul poate să fie declanşat de către: 

e frig; 

e emoții; 

e stres mental. 

Rezerva coronariană de debit, şi aşa scăzută prin stenoză, e şi mai 
scăzută prin spasm, deci, pragul anginos va fi atins rapid, iar nivelul 
efortului va fi scăzut. 

Efortul produce spasm coronarian; de aceea, orice angor de efort 
cu prag variabil trebuie să conducă la suspectarea vasospasmului ca 
element patogenic adăugat. 

3.3. Efectul repausului prelungit la pat 


Experimente controlate asupra efectelor repausului la pat, la in- 
divizii sănătoşi, au indicat scăderea capacităţii de efort cu 20-25% 
după trei săptămâni. 

Acest rezultat a fost obţinut prin determinarea capacității de 
efort prin test de efort înainte şi după trei săptămâni de stat la pat. 

Mai mult decât atât, studiile au arătat că sunt necesare încă trei 
săptămâni pentru atingerea unei performanţe egale cu cea inițială. 

De ce scade capacitatea de efort? Mecanismele de producere 
sunt următoarele: 

1) hipovolemia scade volumul sanguin cu 600-800 ml; scade 
presarcina — scade debitul cardiac. 

2) scad reflexele vasomotorii pierderea tonusului venos al 
membrelor inferioare determină sechestrarea la acest nivel, în poziţie 
ortostatică, a aproximativ 500 ml sânge, deci scade semnificativ debi- 
tul sistolic în ortostatism. 

3) scad reflexele arteriale baroceptoare, rămâne vasodilataţie 
în ortosatism; se întârzie vasoconstricția arterială ortostatică; se 
produce hipotensiunea arterială, scade tonusul muscular. 

4) reducerea masei musculare determină scăderea forței contrac- 
tile în urma repausului la pat. 


La nivelul cordului, pentru a menţine debitul cardiac de repaus, 
se va recurge la tahicardie. 

Astfel, consumul maxim de oxigen (VO max) va fi atins la 
valori mai mici de efort. 

- hipotensiunea arterială ortostatică determină scăderea debitu- 
lui coronarian şi mai mult, ceea ce produce o discrepanță accentuată 
între aport şi necesităţile oxigenului; 

- reducerea volumului sanguin este pe seama plasmei, creşte 
deci vâscozitatea sângelui, favorizând trombozele venoase, des 
întâlnite la bolnavii imobilizați la pat; 

- scade debitul cardiac — se produce deci astenie, oboseală, iar 
bolnavul devine foarte reticent la reluarea efortului; 

- se produce decalcifierea osoasă — importantă la pacienţii cu 
osteoporoză,; 

- apare constipaţia, ceea ce este similar cu manevra Valsalva 
(expir cu glota închisă) — creşte astfel postsarcina, ceea ce este foarte 
periculos pentru un coronarian; 

- psihologic, apar sentimente de anxietate şi deprimare. 


Mişcările în clinostatism 

e mişcările active şi pasive ale musculaturii sunt foarte utile 
pentru tromboze, decalcifiere, tonus psihic. 

e evită atrofia musculară şi creşte circulaţia la acest nivel, dar 
capacitatea de efort rămâne redusă. 

Mişcările în ortostatism prezervă capacitatea de efort — mai 
mult ortostatismul decât mişcările musculare active — prin prezervarea 
reflexelor vasomotorii şi a tonusului venos. 

- dacă pacienţii au fost ținuți în picioare zilnic — de 2 ori, câte 
30 minute — capacitatea de efort a fost scăzută numai cu 7% (faţă de 
20-25%). 

- chiar la infarctele miocardiace grave este recomandat ca 
pacienţii să fie ţinuţi în fotoliu, lângă pat, de două ori/zi (această 
manevră simplă poate înlătura din decondiţionarea fizică). 


3.4. Efectul benefic al antrenamentului 
asupra capacităţii de efort şi asupra funcţiei cardiace 


Toate studiile clinice au arătat creşterea capacității de efort şi 
creşterea consumului maxim de oxigen (VO, max). 

Cu cât bolnavii erau mai sedentari înainte de producerea acci- 
dentului coronarian acut, cu atât beneficiul antrenamentului fizic este 
mai mare. Există cazuri în care capacitatea de efort postantrenament o 
depăşeşte pe cea avută înaintea declanşării bolii. 

Eforturile permise sunt izotonice şi izometrice (recent, eforturile 
izometrice sunt acceptate în recuperarea coronarianului, dovedindu-se 
că, de fapt, acestea influenţează funcţia ventricului stâng şi mai puțin 
circulația coronariană, deci nu sunt riscante). 

Pentru a fi eficient, efortul, trebuie să aibă o anumită: 

e intensitate; 

e durată; 

e frecvența. 

Efectul principal al antrenamentului se exercită prin intermediul 
mecanismelor periferice de adaptare. 

Se dezvoltă circulaţia coronariană — prin proliferare capilară. 

La coronarieni există stimulul ischemic, ceea ce determină o 
vasodilataţie coronariană maximă, care nu mai poate fi influențată prin 
antrenament. Pacientul nu poate fi supus unui efort care ar precipita 
fenomenele de ischemie acută, insuficiența de pompă a ventricului 
stâng sau tulburările de ritm, care pot fi fatale. 


În plus, există şi alte efecte, care acţionează asupra factorilor de 
risc ai cardiopatiei ischemice. 

e asupra greutăţii; 

e asupra lipidelor — scade cu 10-15% lipidemia totală, scad mai 
mult trigliceridele, dar şi colesterolul total (creşte HDL colesterolul 
care este protector); 

e asupra hipertensiunii arteriale; 

e asupra coagulării sanguine — efortul activează fibrinoliza; 

e asupra psihicului — înlătură ideea handicapului fizic, profesio- 
nal, social; 

e asupra respirației — scade travaliul respirator secundar unui 
randament superior al ventilaţiei prin ameliorarea cineticii diafragma- 
tice şi repartiția mai echilibrată Ventilaţie/Perfuzie (V/P); astfel, con- 
tribuie la scăderea dispneei. 

Antrenamentul fizic scade mortalitatea generală a coronarianului 
cu 20-25%. 

Efectul de antrenament apare la 8-12 săptămâni. 

Menţinerea efectului se relizează prin continuarea antrena- 
mentului pe perioadă nedeterminată la nivelul de trei antrenamente pe 
săptămână. 

Efectul benefic al antrenamentului dispare după 3-10 săptămâni 
— de aceea, trebuie continuat ca un mod de viață (promovarea exerci- 
țiilor fizice a sportului). 


3.5. Testarea de stres în orientarea tratamentului 
pacienților cu afecţiuni coronariene 


e creşterea capacitaţii de efort se traduce prin scăderea defici- 
tului aerobic funcțional (DAF); 

e un efort adițional al antrenamentului fizic este influențarea 
sistemului nervos vegetativ, realizând o predominanță parasimpatică 
(PS) vagală, astfel: 

e scade frecvenţa cardiacă repaus; 
e scade consumul maxim de oxigen (VO, max) pentru fiecare 
nivel al efortului. 


DAF 4 DAM (deficitul anaerobic miocardiac) 

e ca urmare a antrenamentului fizic, apare tendința de egalizare 
a DAM şi DAF, dar niciodată nu scade DAF sub DAM, pentru că 
aceasta reprezintă limita eficienţei efortului fizic. 

Când DAF e mult mai mare decât DAM, sunt necesare: 

e antrenamentul fizic; 

e droguri antiischemice; 

e mijloace de revascularizare miocardiacă. 

e cu cât ischemia miocardiacă e mai severă, cu atât pacienţii au 
tendința să îşi restrângă activitatea mai mult decât impune boala — de frică! 

e acest lucru e valabil şi în cazul insuficienţei cardiace. 

4. RECUPERAREA ÎN INFARCTUL 
MIOCARDIC ACUT 


Recuperarea în infarctul miocardic acut a pornit de la consta-tarea 
clinică că repausul prelungit la pat transformă pacienții în nişte adevăraţi 
„handicapaţi”, fapt nejustificat faţă de performanţele cardiace obiective 
posibile. 

Intensitatea antrenamentului depinde şi de severitatea bolii coro- 
noraniene. Se ţine cont de: 

e scăderea performanţelor ventricului stâng sunt în funcție de 
masa miocardică necrozată; 

e ischemia miocardiacă restantă; 

e tulburările de ritm secundare. 

Antrenamentul este corespunzător pragului anginos, care re- 
prezintă limita maximă, peste care capacitatea fizică nu poate fi 
crescută. 

e Contează şi performanțele ventricului drept — în cazul infarc- 
telor inferioare, în care se asociază frecvent şi infarctul ventricului 
drept. 

e Tulburări de ritm sever în cursul efortului limitează antrena- 
mentul având risc vital. 

e Monitorizarea EKG este utilă în cursul recuperării. 

e Medicația cardiologică din clasa beta blocantelor (propra- 
nolol, metoprolol, atenolol) poate scădea capacitatea de efort. 

e Blocanţii de calciu (nifedipina) cresc frecvența cardiacă de 
repaus şi reduc rezerva de frecvenţă cardiacă, care poate fi pusă în joc 
în timpul efortului, deci, într-un cuvânt, limitează capacitatea de efort. 


Există 3 faze ale recuperare ale infarctului miocardic acut: 


1) faza I — recuperarea intraspitalicească 
- scop —autoîngrijire, deplasarea în spitale fără ajutor. 


2) faza a-ll-a — recuperarea propriu-zisă 
- de la 3-12 săptămâni. 

- scop: să asigure bolnavului capacitatea maximă de efort, 
com-patibilă cu suferința coronariană. 


3) faza a-III-a — durează toată viaţa. 
- scop: să prezerve capacitatea de efort obţinută în faza a I-a 
şi, eventual, în continuare. 


Principii generale ale recuperării: 

Pentru ca programul de recuperare să aibă o eficiență maximă 
trebuie respectate o serie de principii: 

1. Primum non nocere — reprezintă principiul esenţial al oricărui 
act medical. Pentru aceasta este necesară o bună pregătire teoretică şi 
practico-metodică a kinetoterapeutului. Kinetoterapeutul, pentru sigu- 
ranţa toleranţei tratamentului, va urmări în permanenţă TA şi pulsul 
pacientului, deoarece mulţi dintre ei, în speranța unei vindecări mai 
rapide, au tendinţa de a exagera cu antrenamentul, crescând intensi- 
tatea şi durata unui antrenament. 

2. Stabilirea precoce a diagnosticului — este de competenţa 
medicului specialist. În privința tratamentului kinetic, acesta va pre- 
ciza obiectivele recuperării, alcătuirea programului propriu-zis fiind 
realizată de către kinetoterapeut. Evaluarea periodică a eficacității 
terapiei se va realiza în echipă. 

3. Precocitatea instituirii tratamentului urmăreşte recuperarea 
cât mai rapidă a funcţiilor pierdute. Întârzierea în aplicarea progra- 
mului de recuperare scade şansele unei recuperări de calitate şi poate 
duce în timp la instalarea unor deficiențe mult mai grave. 

4. Progresivitatea este obligatorie şi de importanță majoră în 
actul recuperator. Se realizează în concordanță cu toleranța la efort a 
pacientului. Când capacitatea de efort este redusă, tratamentul kinetic 
se începe de la zero. Solicitarea va creşte rațional, în privinţa inten- 
sității, a duratei şi a frecvenţei repetărilor. Cea mai mare greşeală pe 
care o poate face kinetoterapeutul constă în suprasolicitarea bolna- 
vului pentru depăşirea nivelului funcţional de moment. Gradarea 
efortului se va face de la uşor la greu, de la simplu la complex, de la 
cunoscut la necunoscut. Trecerea la exerciţii noi sau combinate este 
posibilă după ce au fost bine învaţate cele vechi şi mai simple. 

5. Individualizarea tratamentului — tratăm bolnavi şi nu boli. Se 
va ţine cont de o serie de factori legaţi de cauză, faza de evoluţie după 
revascularizare, reactivitatea organismului, de eventualele complicaţii, 
de particularităţile legate de vârstă, sex, profesie, temperament. 

6. Principiile psihopedagogice sunt obligatorii. Convorbirea 
kinetoterapeutului cu pacientul are rolul informării acestuia în legatură 
cu durata, scopul şi modul de acţiune al mijloacelor folosite. Astfel, 
pacientul va dori să coopereze cu kinetoterapeutul. 

7. Asocierea cu alte mijloace terapeutice optimizează eficienţa 
mijloacelor folosite, confirmând tendința modernă de aplicare a unei 
terapii complexe. 

8. Continuarea tratamentului până la recuperarea integrală este 
un principiu mai greu înţeles de către pacienţi, care se consideră recu- 
peraţi în momentul constatării vindecării somatice. Aceasta trebuie 
continuată până la obţinerea unei recuperări complete, care include şi 
vindecarea funcțională. 

9. Principiul conştientizării presupune înţelegerea de către pa- 
cient a efectelor induse de mijloacele utilizate şi a raţiunii pentru care 
se aplică într-o anumită succesiune. 

10. Principiul activității independente este obligatoriu; pacientul 
trebuie să repete şi în afara şedinţelor din sala de recuperare procedee 
metodice, tehnici de psihoreglare sau exerciţii fizice cunoscute şi 
recomandate de kinetoterapeut. 

11. Principiul motivaţiei presupune găsirea modalităţilor de a-l 
determina pe pacient să vină cu încredere la tratament, să-şi dorească 
efortul fizic, să nu se sperie de acesta sau de celelalte mijloace 
folosite. 

In cadrul programului kinetic trebuie respectate, de asemenea, o 
serie de reguli de bază, cum ar fi: 

> control medical atent al bolnavului înaintea începerii progra- 
mului de recuperare; 

> poziţionarea corectă a pacientului înaintea efectuării fiecărui 
exercițiu; 

> pacientul trebuie învăţat să se relaxeze înaintea începerii pro- 
gramului de exerciţii; 

> folosirea unor termeni simpli, a unui ton calm pentru explica- 
rea exerciţiilor, eventual demonstrarea acestora; 

> se vor evita mişcările bruşte ce pot provoca dureri; 

> manevrele se vor executa lent, iar dozarea se va face cu grijă, 
pentru a evita suprasolicitarea pacientului; 

> purtarea unei îmbrăcăminţi comode, pentru practicarea cu 
lejeritate a exerciţiilor; 

> bolnavul va fi încurajat permanent, urmărindu-se participarea 
activă a acestuia. 

4.1. Aspecte practice ale recuperării în infarctul miocardic acut 


4.1.1. Faza I. Recuperarea intraspitalicească 


Spitalizarea medie este de 8-14 zile, pînă la 21 de zile. Unele exter- 
nări se pot face la 5-8 zile doar la pacienţii cu coronarografie efectuată. 
Pentru formarea cicatricei de infarct sunt necesare 4-6 săptămâni. 

Obiective ale fazei I: 

- limitarea efectelor generale ale decubitului; 

- combaterea repercusiunilor psihice; 

- pregătirea funcțională a aparatului cardiovascular pentru 
următoarea etapă constă în reluarea de către bolnavul asistat de medic, 
kinetoterapeut, cadrele medii a măsurilor de autoîngrijire, a unor 
eforturi mici, în ortostatism, de mers pe scări; 

Recuperarea în faza I cuprinde şapte trepte — câte trei zile 
pentru fiecare treaptă. Să nu se uite însă principiul „de aur” al 
individualizării: „există numai bolnavi, şi nu boli!” 

Este doar o sistematizare — unele trepte se pot întrepătrunde. 

Recuperarea din faza I începe la terapie intensivă şi se termină în 
salon. 

De importanță maximă sunt elementele clinice ale frecvenței 
cardiace de repaus (care nu trebuie să depăşească 120 bătăi/ minut) şi 
ale tensiunii arteriale sistolice (de preferat este să fie peste 90 mm Hg). 


Treapta I - ziua 1 


e se efectuează mişcări pasive ale extremităților în pat — pe- 
dalare, rotații în articulația tibiotarsiană (de câteva ori pe zi); 

e ridicare la 45 grade cu patul; 

e pacientul stă în şezut în pat (ajutat la ridicare), cu picioarele 
atârnând 10-15 minute; 

e se alimentează singur de două ori pe zi; 

e la aceste mişcări, frecvenţa cardiacă trebuie să nu depaşească 
cu 10 frecvenţa cardiacă iniţială; 

e mişcările de pedalare şi rotaţie în articulația gleznei — să fie 
efectuate din oră în oră, cât este treaz; 

e o serie de autori recomandă pentru începători şederea în 
fotoliu, lângă pat, o dată sau de două ori pe zi. 

Treapta II — zilele 3-4 


e este permis să facă tot ce a făcut în treapta anterioară, plus alte 
„activităţi” caracteristice acestei etape; 

e pacientul culcat sau şezând execută mişcări active ale extre- 
mităţilor, repetîndu-le de 10 — 15 ori pe zi; 

e stă în fotoliu, lângă pat, de 2-3 ori pe zi, timp de 15 — 30 min.; 

e îşi face singur toaleta în pat. 

e La sfârşitul treptei a II-a bolnavul este ridicat în ortostatism, 
urmărindu-se: 

e să nu apară scăderea tensiunii arteriale; 

e frecvența cardiacă să nu depăşească cu mai mult de 20 bătăi 
frecvenţa cardiacă bazală. 

Dacă totul este bine, pacientul va fi transferat de la unitatea de 
terapie intensivă coronariană, în salon. 


Treapta III (zilele 5-6) 


- continuă exercițiile fizice din treapta anterioară; 

- stă în fotoliu cât vrea; 

- se deplasează în salon, în scaunul cu rotile. 

Momentul important este: începutul mersului — în pas de plim- 
bare, timp de 30 — 40 min. şi înapoi. 


Treapta IV (zilele 7 — 8) 

- activităţile treptei a III-a, în plus: 

- merge la baie, unde îşi efectuează singur o toaletă parțială; 

- se deplasează singur în salon, de 2 ori pe zi (şi îşi ia singur pulsul); 
- merge singur pe coridor 60 m, sub supraveghere, de 2 ori pe zi. 


Treapta V 

— începe din ziua a 9-a; 

- exerciţiile le efectuează de 3 ori pe zi, până la intensitatea de 
3 MET; 

- merge singur în salon şi pe holul spitalului; 

- distanţa de mers creşte la 200 — 250 metri, de 2 ori pe zi, 
supravegheat; 

- la sfârşitul treptei îi este permis să facă duş. 

Treapta VI 


- realizează toate activităţile anterioare şi, în plus, îi este per- 
mis să coboare singur un etaj (urcă cu liftul şi coboară singur un etaj 
compus din 10-12 trepte); 

- distanţa de mers creşte la 400 m, supravegheat; 

- parcurge această distanţă de 2 ori pe zi; 

- este instruit asupra activității fizice pe care urmează să o 
desfăşoare la domiciliu. 


Treapta VII 


- desfăşoară toate activităţile din treptele anterioare şi, în plus, 

urcă şi coboară singur 1-2 etaje; 

- parcurge 500 m, de 2 ori pe zi; 

- la sfârşitul treptei este supus unui test de efort „low level” 
preexternare — pentru a vedea dacă pacientul va fi încadrat în clasa 
cu risc crescut sau scăzut. 

Condiţii pentru efectuarea testului de efort preexternare: 

1) absenţa angorului restant; 

2) absenţa insuficienţei cardiace congestive; 

3) tensiunea sistolică peste 90 mmHg.; 

4) extrasistole ventriculare puţine; 

5) absenţa blocului atrioventricular gradul II şi III; 

6) fractie de ejecţie peste 35% (se determină ecografic sau 
angiografic). 


Testul se va efectua pe cicloergometru sau pe covor rulant. 

Va fi de nivel scăzut — nu se va depăşi 70% din frecvența maxi- 
mală cardiacă teoretică. 

Frecvența maximală nu trebuie să depăşească 140 bătăi/min., 
ceea ce corespunde unui nivel al efortului de 75 W — maxim 100 W, la 
care consumul de oxigen maxim este de 5 MET. 

- testul este limitat de apariția durerii, dispneei, tulburărilor de ritm; 

- când subdenivelarea ST depăşeşte 2 mm — se opreşte testul. 

e fără subdenivelare ST, pacienți asimptomatici — se încadrează 
în clasa „A” cu risc scăzut; 

- cu subdenivelare peste 1mm cu tulburări de ritm ventriculare — 
se încadrează în clasa „B” cu risc crescut; 

- riscurile mobilizării pacientului cu infarct miocardic acut 
complicat: 

1) edem pulmonar acut; 

2) şoc cardiogen; 

3) oprire cardiacă; 

4) embolii pulmonare. 


- în cazul în care apar la un moment dat complicaţii, recupe- 
rarea fizică se întrerupe, fiind reluată din acelaşi loc în care a rămas, 
după tratament. 

- când persistă durerea anginoasă sau tulburările de ritm — fie- 
care treaptă va fi parcursă, nu în trei zile, ci în 4-5 zile. 

- la bolnavii care necesită proceduri invazive, intervenţioniste 
sau chirurgie coronariană, se opreşte recuperarea care va fi reluată 
după baremurile de la bypassul aortocoronarian. 

- la pacienţii vârstnici peste 65 ani, la care complicațiile şi mor- 
talitatea infarctului miocardic sunt mai mari, dar şi efectele imobili-zării 
la pat sunt mai importante, recuperarea necesită o atenţie specială. 


Cum se procedează practic: 

- când nu există complicaţii majore, mişcările active şi pasive în 
pat vor fi începute imediat, şedere în pat sau în fotoliu, cu picioarele 
atârnând; 

- la începerea mersului, mobilizarea va fi mai atent suprave- 
gheată şi, eventual, ritmul încetinit; o treaptă se consideră îndeplinită 
în 4-5 zile, iar spitalizareaa este prelungită la 21 de zile cel puţin; 

- dacă există fibrilaţie atrială preexistentă sau instalată odată 
cu infarctul miocardic acut, scade debitul cardiac, creşte frecvenţa 
cardiacă de repaus şi de efort (creşte disproporționat de mult la efor- 
turi minime); 

- mobilizarea se face după protocoalele clasice, dar nivelul efor- 
tului câştigat de bolnav în fiecare zi va fi mai redus, astfel încât frec- 
vența în cursul activităţii să nu depăşească cu peste 20 frecvenţa de 
repaus, — Şi, în nici un caz, să nu depăşească 120 bătăi/minut,; 

- frecvența optimă de repaus — trebuie menținută la 70-80 
bătăi/ minut maxim 100 bătăi/minut; 

- se folosesc medicamente betablocante selective, care au efect 
bradicardizant; 

- pacientul este externat după aproximativ două săptămâni de 
la debutul infarctului miocardic acut, dacă aceasta nu este complicat; 

- urmează o săptămână în care bolnavul este la domiciliu, dar 
nu a fost încă inclus într-un program organizat de reabilitare; 

- este perioada în care ceea ce s-a obţinut în faza intraspi- 
talicească este consolidat din punctul de vedere al nivelului de efort; 
de aceea, această perioadă aparţine tot fazei I a reabilitării. 

- faza este totuşi este diferită, întrucât: 

e bolnavul nu este supravegheat; 

e necesită autocontrol şi control din partea familiei care trebuie 
instruită. 


În această perioadă se efectuează 3 tipuri de activități: 

1. Continuarea exerciţiilor fizice pe care bolnavul le-a efec- 
tuat în spital — de 2 ori/zi, câte 15-20 minute. 

- important este să se urmărească ca frecvenţa cardiacă să nu 
depăşească 20 peste frecvenţa cardiacă de repaus. 

2. Prestaţii casnice, gospodăreşti: 

e să nu depăşească consumul energetic de 2-4 MET; 

e un bolnav care a avut test de efort negativ la externare poate 
desfăşura activităţi casnice fără probleme; 

e sunt utile pentru psihicul bolnavului, dar şi pentru menţinerea 
efectului de antrenament fizic obţinut în timpul spitalizării; 

e nu este permisă ridicarea de greutăţi, efortul izometric fiind 
contraindicat în această fază recuperatorie; este permisă numai ridica- 
rea şi transportarea a 1-2 kg (cumpărături); 

e sunt permise următoarele activități: 

- curăţenia cu aspiratorul este permisă; 
- activitatea la bucătărie este permisă; 
- spălat cu maşina de spălat este permisă; 

e între activităţi, este indicat ca pacientul să se odihnească în 
fotoliu. 

e somnul de noapte este obligatoriu, să dureze 8 ore — această 
durată se poate obține chiar cu somnifere! 

e odihnă diurnă la pat — cel puţin 10 ore/zi; 

e în plus, pentru această perioadă este permis mersul nesupra- 
vegheat în afara locuinţei, dar cu condiția să nu existe intemperii 
atmosferice sau o temperatură sub 0°C. 

e mersul este permis de 2 ori/zi — 15-30 minute în pas de 
plimbare — sub controlul frecvenţei cardiace şi al scalei autoperceperii 
efortului. 


Reluarea activităţii sexuale 

e cste permisă, dar progresiv, fiind important este să nu necesite 
efort deosebit — indicată este poziţia laterală; 

e frecvența 1-2/ săptămână; 

e după somnul de noapte sau după odihnă în pat 30-60 minute; 

e e important pentru că asigură bolnavul că va fi capabil de 
performanţele unei persoane normale de aceeaşi vârstă; 

e vârsta pacientului este importantă în reluarea vieții sexuale — 
este reluată mai rapid de indivizii sub 50 ani; mai tardiv de către 
pacienţii de peste 50 ani; 

e educarea partenerului este de o mare importanță; partenerul 
este de obicei mai speriat de posibilele consecinţe ale reluării activi- 
tății sexuale decât pacientul însuşi. 


4.1.2. Faza a Il-a. 
Recuperarea propriu-zisă 


Reprezintă recuperarea propriu-zisă sau faza de convalescență. 


e se desfăşoară între săptămâna 4 — 12 postinfaret miocardic 
acut sau între momentul externării şi cel al reluării activităţii obişnuite, 
inclusiv profesionale. 

e prima săptămână de la întoarcerea la domiciliu este conside- 
rată aparținând fazei I sau tranziţiei la faza a II-a. 

e faza a Il-a de recuperare este perioada cea mai importantă; 
scopul său este să redea pacientului maximum posibil din capacitatea 
sa fizică, compatibilă cu starea funcţională a cordului. 

e mecanismele prin care se realizează acest deziderat sunt: 

> reducerea travaliului cardiac pentru un nivel dat la efort — prin 
ameliorarea utilizării periferice a O3; 

> creşterea capacităţii de efort maximal (VO, max) prin amelio- 
rarea utilizării periferice a O3; 

> ameliorarea performanţei cardiace şi creşterea debitului car- 
diac maximal; 

> dezvoltarea circulaţiei coronariene colaterale; 

e costul energetic al etapei — 5-7 MET. 

Unde se desfăşoară recuperarea? 

1) Prima variantă. În centrul specializat de recuperare a bolnavi- 
lor cardiovasculari, în primele trei săptămâni, putându-se apoi desfă- 
şura foarte bine şi în ambulator. 

2) A doua variantă. Recuperarea se desfăşoară de la început în 
ambulator. 

Locul de desfăşurare al recuperării depinde de: 

e posibilitatea economică a sistemului sanitar din țară; 

e statusul economic al bolnavului. 

Şi în ţările dezvoltate, numai 10-20% dintre bolnavii cu infarct 
miocardic acut sunt recuperați într-un centru specializat. 

Este bine ca înainte de începerea fazei a II-a să se facă un test de 
efort (TE) care să fie maximal, limitat de simptome. 

Este periculos acest test? Nu, pentru că se poate opri imediat 
atunci când apar simptomele. 

Dacă TE este negativ, testul se continuă până la atingerea 
frecvenței maxime teoretice; acest lucru înseamnă că nu există 
ischemie restantă postinfarct miocardic acut. 

Reluarea muncii este permisă: 

- pentru infarctele miocardice acute mici, necomplicate şi 
muncă sedentară — în 6-8 săptămâni. 

- munci grele — în 8,5 — 12 săptămâni. 


Programul de antrenament — se întocmeşte individual, în cen- 
trul de recuperare, în sala de kinetoterapie, de către profesorul kineto- 
terapeut, cu posibilitatea de a apela la un medic specialist în reabilitare 
şi la un cardiolog. 

— important este ca în sală să existe defibrilator pentru resus- 
citare. 

— există trei faze ale antrenamentului: 

e încălzirea; 

e antrenamentul propriu-zis; 

e răcirea (revenirea). 


Încălzirea: 

e scop: să pregătească musculatura membrelor inferioare şi 
superioare; 

e să pregătească aparatul cardiovascular pentru efort; 

e frecvenţa cardiacă nu trebuie să depăşească cu mai mult de 
20 frecvenţa cardiacă de bază; 

e frecvența cardiacă nu trebuie să depăşească limita de 
100-110 bătăi/minut. 


Antrenamentul propriu-zis 

e Efortul este de anduranţă. 

e Intensitatea efortului este dependentă de: 
e vârstă; 
e starea funcțională a aparatului cardio-vascular; 
e activitatea fizică anterioară a bolnavului. 


Răcirea 

e exerciţiile sunt diferite sau nu de cele din perioada de încălzire; 

e este perioada în care aparatul cardiovascular revine treptat la 
starea de repaus. 


Urmărirea antrenamentului 


Doi parametri sunt studiați în mod deosebit: 

1) frecvența cardiacă de antrenament să nu depăşească, dar nici 
să fie mult inferioară frecvenţei cardiace prestabilite. 

2) scala de autopercepere a intensității efortului (scala este 
împărțită în 20 de grade de percepere a efortului). 

Să fie parcursă până către treapta 12-14 (efort perceput ca fiind 
oarecum greu). 

Peste această limită, efortul se desfăşoară în anacrobioză şi de- 
vine dăunător. În urmărirea clinică, se adaugă controlul tensiunii arte- 
riale, cu scopul de a preveni sincopa prin scăderea brutală a debitului 
cardiac. 

Un efect foarte bun îl are antrenamentul monitorizat sub contro- 
lul a cel puţin unei derivații EKG sau sub monitorizare Holter. 

Pacienţii care au ischemie miocardică severă şi tulburări de ritm 
sunt excluşi de la antrenamente până la revascularizarea miocardică. 

Antrenamentul are următorii parametri: 

- intensitate; 

- durată; 

- frecvenţă. 

Intensitatea antrenamentului 


e clasic — se consideră că este necesar să se presteze un efort 
fizic de 70% din capacitatea maximă de efort a individului (VO»), va- 
loare care corespunde aproximativ pragului anaerob (care nu trebuie 
să fie depăşit în cursul antrenametului fizic). 

e intensitatea se apreciază practic prin frecvenţa cardiacă a 
efortului. 

e valorii VO, de 70% din VO» maxim îi corespunde frecvenţa 
cardiacă de 80% din frecvența maximă realizată la testul efort. 
Aceasta trebuie să fie: 

- 135— 140 / min — sub 40 ani. 

- 120 — 130 / min — peste 40 ani. 

e se poate determina la TE maximal frecvența de antrenament 
individuală. 

e pentru pacienții cu angor restant — frecvenţa cardiacă de antre- 
nament trebuie să fie cu 10 mai mică decât cea corespunzătoare 
pragului anginos. 

e pentru cei în tratament cu Propranolol sau alte betablocante — 
este bine ca frecvenţa cardiacă să nu fie crescută peste 110, deoarece 
poate apărea scăderea debitului sistolic. 

e se poate face şi efort cu intensitate mică, putându-se obţine şi 
astfel efectul de antrenament; e chiar mai indicat pentru: 

- bolnavii cu decondiţionare fizică; 

- bolnavii cu insuficienţă ventriculară stângă (semn clinic preg- 
nant: dispnea). 

Există o metodă simplă de calculare a frecvenței de antrenament 
(la pacienţii la care nu s-a făcut TE). 

La valoarea de 60-70% din diferenţa între frecvența maximală 
teoretică şi frecvenţa cardiacă de repaus se adaugă frecvenţa cardiacă 
de repaus, rezultând frecvenţa cardiacă de antrenament. 


FA = (60 — 70% FMT — FR) + FR 


De mare importanță clinică este indicația de a nu se depăşi 
pragul anginos pentru că, în această situație, apar simptomele (clinica 
este suverană!) 

e dacă pacientul nu poate tolera frecvenţa cardiacă stabilită prin 
calcul — se recurge la frecvenţe inferioare şi se constată că, într-un 
timp mai lung, se poate realiza totuşi efectul de antrenament. 

Durata antrenamentului 


e efectul de antrenament (mult dorit) se obține începând cu 5 
minute; 

e efectul creşte progresiv şi direct proporţional cu durata 
efortului, până la 30 minute; 

e peste limita de 30 minute, beneficiul asupra creşterii 
capacităţii efortului este mic; în schimb, solicitarea musculară e prea 
mare şi, de asemenea, şi solicitarea aparatului respirator. 

e practic, durata antrenamentului inițial este de 5-10 minute, se 
creşte progresiv — în funcţie de toleranța bolnavului — până la 30 
minute. 

e la pacienții care sunt bine antrenați, după terminarea antrena- 
mentului propriu-zis, se pot adăuga jocuri recreative, la o frecvenţă 
cardiacă sub cea atinsă în timpul antrenamentului. 

e când, din diferite motive, nu se poate aplica această „strategie” a 
antrenamentului, se poate recurge la antrenamentul cu intervale. 


Frecvența antrenamentului 


e antrenamentul trebuie să fie repetat de câteva ori/săptămână 
(3-4 şedințe/săptămână, despărțite de o zi liberă.) 

e creşterea numărului de antrenamente peste această valoare nu 
este benefic, dar creşterea disconfortului muscular al pacientului este o 
regulă; 

e în ziua liberă este bine, totuşi, ca pacientul să facă exerciții 
uşoare de gimnastică, activități gospodăreşti, să meargă pe jos; 

e scopul kinetoterapeutului este ca efectul de antrenament să se 
menţină, iar, ulterior, capacitatea efortului să crească cu fiecare 
şedinţă de antrenament. 


Metodologia antrenamentului 


Există două variante metodologice de antrenament: 

e antrenamentul continuu; 

e antrenamentul cu intervale. 

Antrenamentul continuu este mai eficient: 

e odată atinsă, starea de steady-state, aceasta trebuie menţinută 
pe parcursul întregului antrenament. 

e oprirea antrenamentului face ca, la reluarea lui, mecanismele 
periferice de adaptare la efort să nu mai fie puse rapid în funcţie, ceea ce 

reprezintă o solicitare suplimentară a cordului, care duce la creşterea riscu- 
lui de apariţie a complicațiilor: angor, dispnee, tulburări de ritm cardiac. 

e intervalul de odihnă de 1-2 minute nu face să dispară mecanis- 
mele periferice de adaptare la efort, care pot să fie repuse rapid în 
funcţiune. 

e la 3 minute, se produc cele de mai sus, dar scade oboseala 
musculară, creşte aderenţa bolnavului la antrenament, scade teama 
bolnavului de complicaţii. 

e antrenamentul continuu oboseşte bolnavul, atât muscular, cât 
şi psihic, prin monotonie. 


Î-încălzire = 2-3 min. timp 
AF-antrenament fizic = 30 min. 
R-revenire = 3-2 min. A 

A 


I - încălzire = 4 min. timp 


AF - antrenament fizic = 4 min. 
P - pauză = 2 min. B 
R - revenire = 4 min. 


Tipuri de efort 

Efortul preferat este cel izotonic — aplicat în perioada de 
încălzire, dar şi în perioada de revenire. 

e efortul izometric are pericolul potenţial al precipitării tulbură- 
rilor de ritm cardiac şi al fenomenelor de insuficienţă ventriculară stângă. 

e efortul izotonic în timpul antrenamentului fizic (antrenament 
propriu-zis) poate fi obţinut cu ajutorul: 

- cicloergometrului; 

- covorului rulant; 

- aparatului de vâslit; 

- cicloergometrului de braţe. 

e practic, bolnavii cu infarct miocardic pot evita unele eforturi 
izometrice curente, cum ar fi: ridicarea unor greutăți sau împingerea 
unor obiecte. 

e progresiv, în partea a Il-a a fazei II de recuperare se poate 
folosi şi efortul izometric, sub forma ridicării de greutăţi. 

4.1.3. Moduri de realizare a efortului 


4.1.3.1. Bicicleta ergometrică 


Este tipul clasic de antrenament şi ea aduce avantajul interesării 
în timpul antrenamentului a unui mare număr de grupe musculare. 
Aceste grupe musculare aparţin însă, aproape în totalitate, membrelor 
inferioare, deşi într-o mai mică măsură, este interesată musculatura 
torsului sau chiar musculatura membrelor superioare (deoarece, în 
timpul antrenamentului, bolnavul „strânge” ghidonul bicicletei). Tre- 
buie avut grijă însă ca această „strângere” a ghidonului să nu fie 
excesivă, deoarece, în acest caz, se adaugă un efort izometric. 

Frecvența cardiacă, tensiunea arterială se controlează în timpul 
lucrului la cicloergometru, fiind de multe ori necesară şi înregistrarea 
electrocardiogramei. Intensitatea antrenamentului poate fi uşor reglată, 
prin variaţia „încărcăturii”, aceasta putând fi adaptată prin paliere mici 
de efort (din 5 în 5 W). Viteza de pedalare recomandată în cursul 
antrenamentului variază, dar, de obicei, ea va fi de minimum 45 turaţii 
sau, mai bine, de 60 de turaţii/min. 


Figura 13 


Antrenamentul pe cicloergometru are şi unele dezavantaje, 
îndeosebi la bolnavii cu afecţiuni osteoarticulare, destul de frecvent 

întâlnite, mai ales la pacienţii vârstnici (cu precădere gonartroze). De 
asemenea, bolnavii  coronarieni prezintă adesea  ateroscleroză 
periferică concomitentă, ceea ce poate duce la limitarea efortului pe 
care-l pot presta sub forma pedalării pe bicicletă, prin apariția precoce 
a claudicaţiei inter-mitente, înainte de atingerea frecvenţei ţintă 
necesară pentru obţinerea efectului de antrenament. 


Figura 14 


Un dezavantaj al bicicletei ergonomice este monotonia antrena- 
mentului, care plictiseşte rapid pe bolnav şi-l face să se concentreze 
asupra respirației şi asupra senzaţiei de oboseală, care poate fi perce- 
pută la niveluri joase ale efortului. De aceea, bolnavul este tentat să 
abandoneze efortul, acuzând oboseală musculară sau epuizare fizică 
generală. Este motivul pentru care, la ora actuală, deşi cicloergometrul 

este folosit în toate programele de antrenament prescrise bolnavilor cu 
revascularizare miocardică, el nu va reprezenta singurul tip de antre- 
nament prescris, ci va alterna cu alte tipuri de efort fizic. 

În general, pe parcursul unui program de antrenament de 
30-45 min., sunt incluse 2 sau 3 reprize a 4 min. pe cicloergometru, restul 
antrenamentului fiind efectuat prin alte mijloace. 


4.1.3.2. Aparatul de văslit 


Este o alternativă atât utilă, cât şi plăcută în antrenamentul 
bolnavului cu revascularizare miocardică, dar şi pentru alte categorii 
de bolnavi cu cardiopatie ischemică. Faţă de alte moduri de antrena- 
ment are avantajul de a interesa în efort întreaga musculatură a 
corpului, inclusiv musculatura membrelor superioare. In condiţiile în 
care rezistența la „vâslit” nu este prea mare, efortul izometric este 
neglijabil, aproape întreg efortul prestat fiind de tip izotonic (cel de 
care avem nevoie!). 


Figura 15 

Deoarece frecvenţa cardiacă este greu de supravegheat, iar mo- 
nitorizarea EKG e imposibilă, introducerea acestui tip de antrenament 
se face mai târziu — după 1-2 săptămâni de la introducerea fazei a II-a. 

Se include, de regulă, o perioadă de 4 minute de antrenament cu 
acest aparat, restul antrenamentului fiind rezervat altor tipuri de efort. 
Importanța acestui aparat creşte spre sfârşitul fazei a Il-a sau în faza 
a II-a, atunci când bolnavul continuă să presteze efort, în cadru 
instituționalizat sau în cadrul unui club al coronarienilor (este bine şi 
dacă bolnavul poate să-şi achiziţioneze aparatul acasă). 


4.1.3.3. Covorul rulant 


Reprezintă nu numai un mijloc de testare de efort, ci şi un bun 
mijloc de antrenament, fiind echivalentul mersului cu viteza variabilă. 


ni 
] 
A 


Sr, 


Figura 16 

Principalul avantaj al acestui tip de antrenament este faptul că nu 
necesită nicio pregătire specială, indiferent de vârsta şi de pregătirea fizică 
anterioară. Are şi avantajul antrenării în efortul fizic a majorităţii grupelor 
musculare (mai puţin a membrelor superioare). Intensitatea efortului 
este reglată în funcţie de viteza de mers şi de înclinarea covorului 
rulant, astfel încât, ca şi în cazul bicicletei ergometrice, efortul poate fi 
crescut progresiv şi în trepte mici. Marele avantaj al covorului rulant 
este că el creează condiţii similare cu cele ale bolna-vului care umblă 
nesupravegheat, în afara instituţiei de recuperare şi poate astfel 
contribui la stabilirea parametrilor de antrenament prin mers, în afara 
zilelor sau în afara perioadelor în care bolnavul poate să presteze 
antrenament în cadrul instituţionalizat. 


Figura 17 


În cursul unei şedinţe de antrenament se folosesc, de regulă, una 
sau două perioade a câte 4 minute de efort prestat pe covorul rulant. 
Ca un echivalent al covorului rulant, reamintim mersul, ca formă 
de antrenament, cu viteză şi pe distanțe progresiv crescânde. Poate 
fi utilizat în zilele în care bolnavul nu participă la antrenament 

instituţionalizat. Mersul poate fi „programatic”, în sensul că bolnavul 
merge special pentru a se antrena sau poate constitui o alternativă de 
utilizat în cursul activităţilor zilnice prestate de bolnavi. Pentru 
bolnavii care, din diverse motive, nu pot desfăşura antrenamentul fizic 
într-o instituţie, mersul constituie, alături de exerciţiile fizice, 
un foarte bun mijloc de efort. Importanţa lui a crescut, deşi, şi 
în cursul mersului, chiar în pas alert, frecvenţa cardiacă nu atinge 
decât între 60-70% din frecvența maximală realizată la testul de efort, 
odată cu demonstrarea că o frecvență de 80% din frecvenţa maximală, 
atinsă la testul de efort, nu este absolut necesară pentru obţinerea 
efectului de antrenament. 


4.1.3.4. Cicloergometrul de braţe 


Cicloergometrul de braţe poate fi construit special în acest scop 
sau poate fi adaptat dintr-un cicloergometru pentru membrele 
inferioare. Principiile de funcţionare şi de antrenament sunt aceleaşi 
cu ale cicloergometrului pentru membrele inferioare. Trebuie ținut 
cont de faptul că, pentru fiecare nivel de efort, frecvenţa cardiacă va fi 
mai ridicată decât în cazul efortului depus cu membrele inferioare. De 
aceea, antrenamentul se va desfaşura la un wattaj redus faţă de ciclo- 
ergometrul clasic. Se va avea în vedere obţinerea aceleiaşi frecvenţe 
cardiace ţintă (de antrenament), stabilită în urma testului de efort 
maximal limitat de simptome. Se utilizează pentru realizarea unui 
antrenament complet, dar devine indispensabil pentru subiecții la care, 
în cursul activităţii profesionale, domină efortul cu membrele supe- 
rioare. În cursul unei şedinte de antrenament se va efectua o singură 
perioadă de 4 minute de efort cu membrele superioare, în rest folo- 
sindu-se celelalte mijloace de antrenament anterior expuse. 


4.1.3.5. Exerciţiile de gimnastică 


Sunt de mult folosite în faza I a reabilitării ca şi în faza a Il-a, în 
perioada de „încălzire” şi de „răcire”. Exerciţiile fizice pot fi folo-site 
şi pentru antrenamentul propriu-zis, deşi frecvența cardiacă în cursul 
acestora nu depăşeşte, de regulă, 120/min. (corespunzând la 60% din 
frecvența cardiacă maximală teoretică) dar totuşi se obţine efectul de 
antrenament — mai ales la indivizii peste 50 ani. 

În acest caz, exerciţiile sunt de durată mai lungă şi mai puţin 
viguroase. 

Figura 18 


e Clasificarea tipurilor de exerciții de gimnastică: 


— exerciţii de respiraţie; 
— exerciţii pentru forța şi rezistența musculară; 
— exerciţii pentru dezvoltarea mobilităţii articulare şi a supleţei 


musculare; 
— exerciţii de relaxare; 
— exerciţii de izometrice. 


Figura 19 

4.1.3.6. Mersul rapid şi joggingul 


Sunt utile în creşterea capacității de efort a bolnavilor. Mersul 
rapid şi joggingul sunt folosite numai în faza a II-a a recuperării 
deoarece solicitarea aparatului cardiovascular este relativ mare şi posi- 
bilitățile de supraveghere a bolnavului în timpul acestora sunt reduse. 
Totuşi, în cazul antrenamentului desfăşurat în centre de recuperare, 
există posibilitatea aplicării acestui tip de antrenament şi în faza a Il-a 
a recuperării, spre sfârşitul acesteia. In cursul alergării este urmărită 
frecvența cardiacă, bolnavul autocontrolându-se pentru a nu depăşi 
frecvența de antrenament sau se utilizează controlul la distanță — 
telemetrie. Mersul rapid şi joggingul sunt mai puţin indicate la subiecţii în 
vârstă, deoarece pot precipita crize de dispnee, solicită intens musculatura 
şi sunt dificil de completat pentru bolnavii cu probleme osteomusculare, 
aşa cum este frecvent cazul subiecților vârstnici. 


Figura 20 


4.1.3.7. Efortul fizic efectuat în apă şi înotul 


Înotul necesită, îndeosebi la persoanele neexperimentate, un 
mare consum de energie, care depăşeşte 7 METs. De asemenea, se 
înregistrează, frecvenţe cardiace apropiat maximale sau care depăşesc 
semnificativ frecvenţa ţintă de antrenament. In schimb, efectuarea 
unor exerciții simple în apă sau mersul prin apă pot avea avantaje 
asupra altor exerciții fizice, deoarece, în cursul acestora, este favo- 
rizată întoarcerea venoasă, iar consumul de energie nu depăşeşte pe 

cel permis bolnavilor coronarieni. În plus, pentru bolnavii cu probleme 
osteomusculare, deplasarea prin apă este mult mai facilă față de 
celelalte tipuri de efort utilizate. 

Cum să urmărim frecvenţa cardiacă a pacientului aflat în apă? 
Tot prin metode telemetrice. 


4.1.3.8. Săritul corzii 


Este un alt tip de antrenament utilizat de bolnavii coronarieni. 
Consumul de energie este mare, depăşind de regulă 7-8 METS, astfel încât 
se indică doar bolnavilor care au parcurs cu succes faza a II-a a recuperării, 
spre sfârşitul acesteia, sau, mai des, în faza a III-a a reabilitării. 


4.1.3.9. Efortul izometric 


Este ultimul dintre tipurile de efort utilizate în antrenamentul 
fizic şi este relativ recent introdus în programele de reabilitare. Efortul 
izometric se realizează în principal, şi cvasiexclusiv, prin ridicarea de 
greutăţi sau exerciţii fizice efectuate cu greutăți. Greutățile vor fi 
inițial de 1-2 kg, iar, ulterior, de 3-4 kg. Utilizarea lor este nepericu- 
loasă, mai ales dacă se aplică în a doua parte a fazei a Il-a a 
recuperării postinfarct miocardic. Frecvența cardiacă nu creşte excesiv 
în cursul folosirii greutăților, iar pragul ischemic nu este de regulă 
atins, deoa-rece, prin creşterea rezistenţelor periferice, creşte şi debitul 
coronarian, secundar creşterii presiunii intraaortice. 


Figura 21 

În general, în activitatea de recuperare, când sunt disponibile 

e 6 perioade de antrenament de câte 4 minute fiecare, în total 
24 minute 

e între ele câte 2 minute pauză: 5 x 2 = 10 minute. 

Exemplu: 

e un covor rulant; 

e un cicloergometru; 

e un aparat de vâslit,; 

e un cicloergometru de brațe; 

e un covor rulant; 

e un cicloergometru. 

O variantă de efort izometric combinat cu efort izotonic o re- 
prezintă mersul purtând greutăţi de 2-4 kg, în fiecare dintre mâini. În 
acest caz, purtarea de greutăţi antrenează pe de o parte bolnavii pentru 
efortul izometric ulterior, iar pe de altă parte, face ca frecvenţa car- 
diacă în timpul mersului să fie mai ridicată, astfel încât şi un mers în pas 
vioi sau rapid va permite atingerea frecvenței cardiace de antrenament. 

Foarte importantă este metodologia după care toate aceste mij- 
loace de antrenament fizic al bolnavului coronarian sunt aplicate în 
cursul unei şedinţe de antrenament. 
acesta va fi efectuat într-o sedință separată, ulterior antrenamentului 
propriu-zis, care va fi, eventual, scurtat cu 10 min (2 perioade). 

Mersul rapid, cu sau fără purtare de greutăţi, eventual joggingul, 
va fi efectuat separat şi suplimentar, într-o altă perioadă a zilei. În 
centrele de recuperare, efortul fizic prestat de bolnavi în fiecare zi este 
de mai lungă durată deoarece, pe lângă antrenamentul propriu-zis, sub 
formele arătate anterior, se mai introduc zilnic încă două antrenamente. 

Primul dintre ele va consta doar din exerciţii fizice, iar celălalt 
din exerciţii efectuate în apă sau, în exterior, sub forma mersului rapid 
sau a joggingului. La sfârşitul fazei a-II-a a recuperării pot fi introduse 
jocuri recreative. Ca succesiune, jocurile se pot desfăşura imediat după 
antrenamentul propriu-zis, după o mică pauză. 

Aplicarea antrenamentului fără pauze poate fi făcută pentru 
bolnavii care au o condiţie fizică bună sau pentru aceia care, în urma 
unei perioade de antrenament, şi-au câstigat această condiție fizică 

satisfăcătoare. Se practică îndeosebi antrenamentul cu cicloergonome- 
trul, pentru membrele inferioare sau antrenamentul prin mers pe 
covorul rulant. 

Totuşi, deoarece a merge 20-30 minute pe o bicicletă ergome- 
trică statică sau pe un covor rulant este plictisitor, se indică şi în 
această situaţie să se efectueze măcar două tipuri de efort fizic, dintre 
care unul să fie cicloergometrul de membre inferioare, iar al doilea 
mersul pe covor rulant. Pentru celelalte tipuri de efort, cum ar fi 
aparatul de vâslit sau cicloergometrul de braţe, perioadele de efort 
depuse vor fi întotdeauna de mai scurtă durată. 

Pentru centrele care au bazin, antrenamentul va fi scurtat cu 10 
minute; ulterior, şedinţa pentru antrenament se desfăşoară în apă. 

e mersul rapid + purtarea de greutăţi — vor fi efectuate separat şi 
suplimentar într-o altă perioadă a zilei; 

e la sfârşitul fazei a II-a se introduc jocuri recreative, 

(după 5 — 10 minute de la antrenamentul propriu-zis, în situația 
în care bolnavul vine special de acasă pentru recuperare); 

e dacă este internat — jocurile recreative se desfăşoară într-o altă 
„sesiune” decât antrenamentul propriu-zis; în acest caz se fac 5 minute 
de revenire prin exerciţii sau prin mers în jurul sălii de sport. 


4.1.3.10. Efortul fizic moderat 


e Este o modalitate recent recunoscută a antrenamentului bol- 
navilor cu infarctul miocardic acut în faza a II-a de recuperare. 

e Chiar bolnavii neatrenaţi, care depun la domiciliu o activitate 
fizică moderată, prezintă la 3-11 săptămâni după infarctul miocardic 
acut o creştere a capacităţii de efort cu 2-3 MET faţă de TE preexternare. 

e Antrenamentul prin mers şi exrciţii fizice creşte capacitatea 
efortului cu 3-4 METs (mers lejer cu 3— 4 km/oră). 

e Beneficiul este mai mare la mersul în pas vioi cu 6 — 8 km/h; în 
acest caz, frecvenţa cardiacă este 70% din frecvenţa cardiacă maximă. 

e Şi bolnavii care nu pot participa la un program instituit prin 
spitalizare sau ambulator pot beneficia de antrenamentul cu efort fizic 
moderat — bolnavii cu IVS, cu tulburări de ritm cardiac, bolnavii fără 

e Factorii de risc ai bolii coronariene sunt influenţaţi şi de 
efortul moderat, dar şi prin antrenament intens — recuperarea e mai 
rapidă ca şi reîntoarcerea la activitatea profesională. 

Concluzia — efortul intens şi moderat sunt două metode comple- 
mentare, aplicate practic de multă vreme şi recunoscute în ultimul 
timp ca având valori apropiate. 


4.1.4. Probleme speciale ale recuperării în faza a II-a 


1. Bolnavii vârstnici (peste 65 de ani) 

e recuperarea e specială din trei motive: 

— capacitatea de efort e scăzută din cauza bolii cardiace de fond; 

— boala coronariană este mai severă, infarctul miocardic acut are 
mai frecvente complicaţii; 

— efectele negative ale repausului sunt mai bine exprimate la 
vârstnici. 


1) Scăderea capacităţii de efort: 

e este fiziologică; 

e VO,» maxim scade cu 0,5 ml O»/kg; 

e din cauza scăderii debitului cardiac şi a scăderii frecvenţei 
cardiace maximale scade contractilitatea miocardică, scade forța de 
contracție a inimii datorită fibrozei miocardiace şi creşte rezistența 
periferică şi postsarcină. 


2) Aceşti bolnavi, de obicei, nu se află la primul accident corona- 
rian, de aceea, fenomenele de insuficiență ventriculară stângă (IVS) 
sunt frecvente — inclusiv edemul pulmonar acut. 
tulburările de ritm sunt frecvente; 
blocurile (tulburări de conducere intracardiacă); 
ischemia miocardică restantă e mai severă; 
mortalitatea prin infarctul miocardic acut la peste 70 ani este 
dublă față de pacientul sub 60 ani. 


3) Repausul prelungit la pat are consecinţe mai severe: 
scade mai mult capacitatea de efort; 

apare rapid demineralizarea osoasă; 

scăderea mobilităţii articulare e mai accentuată; 
creşte riscul complicaţiilor; 

constipaţia este constant întâlnită; 

depresia e mai severă. 

Aspectul recuperării postinfarct miocardic acut apare astfel 
contradictoriu: 

e riscurile efortului sunt mai mari, putând pune în pericol viața 
bolnavului; 

e vârstnicii necesită reabilitatea fizică mai mult decât bolnavii 
tineri. 

Cum se procedează practic? 

> recuperarea din faza I va cuprinde toate treptele, dar acestea 
vor fi parcurse mai lent — în 14 — 21 zile. 

> faza a Il-a — se bazează pe mers, care permite obţinerea unui 
efect de antrenament. 

e mersul pe covorul rulant — cu controlul pulsului; 

e mers în pas de plimbare, supravegheat sau nu; 

e se pune accent pe exerciţii fizice de flexibilitate; 

e perioadele de antrenamente vor fi mai scurte — de numai 
2-3 minute; 

e pauzele mai lungi — de 3-4 minute; 

e încălzirea şi revenirea vor fi mai lente — 10-15 minute; 

e aceste recomandări permit antrenamentul fără apariția senza- 
tiei de oboseală şi alte complicaţii; 

e se evită la bolnavii cu tensiune arterială scăzută, bradicardie, 
ischemie cerebrală la încetarea efortului; 

e toată faza a Il-a este mai lungă — durează 10-12 săptămâni. 


2. Ischemia miocardică restantă 

e în această situație, apar modificări ale segmentului ST pe EKG, 
iar durerea anginoasă poate apărea la niveluri scăzute ale efortului. 

e cu prudenţă, se poate face recuperare fizică, dar frecvenţa 
cardiacă la antrenament trebuie să fie mai mică decât frecvența 
corespunzătoare pragului anginos (cu cel puţin 10 bătăi/min). 


3. Insuficienţa ventriculară stângă 

e şi în această situaţie clinică recuperarea e utilă — chiar dacă 
fracţia de ejecţie este sub 40% pentru că se poate folosi capacitatea 
restantă de efort; 

e antrenamentul trebuie să fie făcut obligatoriu sub monitorizarea 
EKG; 

e efortul fizic trebuie să fie să fie moderat, nu intens; 

e durata de antrenament per total scade, pauzele sunt mai lungi; 

e frecvenţa cardiacă de antrenament trebuie să fie mai mică 
decât frecvenţa cardiacă la care apare dispneea. 


4. Tulburările de ritm cardiac (disritmiile cardiace) 

e de obicei, aceşti bolnavi nu fac recuperare fizică; 

e pacienții cu extrasistole din clasele 4 — 5 Lown au contrain- 
dicaţie absolută de antrenament fizic; 

e sub monitorizare EKG pot face efort moderat şi, dacă şi la 
monitorizarea Holter rezultatele au fost bune (nu s-au agravat 
tulburările de ritm), antrenamentul este permis; 

e pacienții vor primi obligatoriu medicaţie antiaritmică, prescrisă 
de către cardiolog; 

e unii au pacemaker (un device intracardiac care stimulează 
artificial inima). 


5. Recuperarea la diabetici 

e există la ora actuală o frecvenţă foarte mare a acestei afec- 
țiuni: 2,5—4% din populația generală a țărilor dezvoltate; 

e diabetul zaharat are complicații redutabile; 

e asociația cea mai frecventă a diabetului zaharat tip II se face cu 
hipertensiunea arterială, arteroscleroza (ASC) dislipidemie, obezitate; 

e apariţia diabetului duce la apariția manifestărilor ASC cu cel 
puţin 10 — 12 ani înainte; 

e diabetul zaharat duce la scăderea speranţei de viață; 

e diabetul zaharat tip I (insulinodependent sau insulinonece-sitant) 
cu debut în copilărie — scade cu 50 până la 60% durata medie a vietii; 

e în diabetul zaharat tip II — supraviețuirea medie este la aproxi- 
mativ 75% din durata medie a vieții. 

e complicațiile diabetului zaharat sunt frecvente: 

e macroangiopatia — cerebrală, coronară a membrelor inferioare; 
e microangiopatia — retiniană, renală; 

e la diabetici — cardiopatia ischemică nedureroasă este prezentă 
după 10 ani de evoluţie a diabetului zaharat insuliononecesitant (tip 1); 

e infarctul miocard acut, apărut la bolnavii nediabetici este 
adesea nedureros şi apare de două ori mai frecvent la pacienţii cu 
diabet zaharat; 

e complicațiile postinfarct sunt mai frecvente: disfuncţia de 
pompă a ventricului stâng, şocul cardiogen; 

e insuficiența cardiacă congestivă este mai frecventă la diabetul 
zaharat de 3, 4 ori (studiul Framingham) — datorită cardiomiopatiei 
diabetice; 

e în diabet apare neuropatia vegetativă a cordului cu tahicardie, 
hipertensiune arterială. 

Efortul fizic progresiv (dozat ca intensitate şi frecvenţă) face 
parte integrantă din tratamentul diabetului zaharat, având un efect be- 
nefic asupra evoluţiei acestuia ca şi asupra complicaţiilor ce pot apărea. 


Contraindicaţiile antrenamentului fizic sunt: 

e valoarea glicemiei peste 200 — 300 mg%; 

e retinopatia avansată — care ar putea favoriza dezlipirea de retină; 

e nefropatia diabetică; 

e hipertensiunea cu valoare diastolică peste 120-130 mmHg. 

Efortul fizic este util pentru profilaxia primară a cardiopatiei 
ischemice cronice şi a cardiopatiei diabetice în diabetus melitus. 

e pentru diabetul zaharat tip I, efectul hipoglicemiant al efor- 
tului fizic va fi mai mare dacă va fi făcut la 3 — 4 ore de la injectarea 
insulinei cristalinei şi la 8 —12 ore de la injectarea insulinei semilente. 


Practic, cum se procedează cu un bolnav cu diabet zaharat 
care a făcut infarct miocardic? 

e se face un test de efort (la cicloergometru sau covor rulant), 
pentru a stabili gradul de afectare cardiacă; 

e cfortul la antrenamentul fizic trebuie să fie progresiv — se 
începe cu 10 minute şi se creşte lent, până la 30 — 40 minute, în timp 
de 8 —12 săptămâni; 

e dacă se administrează insulina în coapsă şi apoi se face un 
efort fizic ce mobilizează membrele inferioare, se poate produce o 
reabsorbție prea accelerată a acesteia; de aceea este indicat să se 
administreze insulina subcutan, la nivelul abdomenului; 

e faza de încălzire e obligatorie; 

e faza de efort este constituită din mersul în ritm rapid, ciclism, 
înot; 

e la o oră şi jumătate după masă şi după administrarea insulinei 
se administrează o mică gustare cu 20 minute înainte de efort pentru a 
preveni hipoglicemia; 

e este absolut necesar controlul glicemiei cu glucometrul 
(afişează rezultatul glicemiei dintr-o picătură de sânge în 120 secunde); 

e în plus, trebuie mare atenție la îngrijirea picioarelor, datorită 
complicației frecvente a diabetului zaharat care este piciorul diabetic; 

e se face recomandarea specială ca pacientul să aibă la el zahăr! 
(coma hipoglicemică poate fi precipitată de efortul fizic). 


Manifestările hipoglicemiei: 
= transpirații excesive; 

= foame; 

= oboseală; 

= iritabilitate; 

= tremurături; 

=" cefalee, palpitaţii; 

= tulburări de vedere; 

= convulsii, inconştiență. 


Schema de antrenament 

e încălzirea — să dureze 2 până la 10 minute; 

e intensitatea efortului trebuie să să fie la nivelul de 50 — 60% din 
valoarea efortului fizic maximal la cicloergometru (ghidat de puls); 

e după terminarea efortului — se scade progresiv intensitatea 
acestuia timp de 10 minute, pentru a facilita o recuperare treptată; 

e antrenamentul se efectuează zilnic timp de 20 — 40 minute, de 
5 — 6 ori/săptămână; 

e cste bine ca şedinţa de antrenament fizic să se desfăşoare la 
aceeaşi oră, pentru a crea un nou nivel al reglării vasomotorii şi 
metabolice; 

e rezultatele se obțin în 16 — 21 săptămâni de antrenament. 


Antrenamentul fizic, în general: 

e nu se face pe durata afecţiunilor acute — de altă natură decât 
cardiacă — chiar dacă e vorba despre simple viroze respiratorii sau 
afecțiuni severe ale unui alt organ; 

e când afecțiunea s-a rezolvat, antrenamentul va fi reluat de la 
un nivel al efortului mai redus decât cel notat în timpul întreruperii 
antrenamentului; 

e în cazul şedinţelor de antrenament în aer liber trebuie să 
țină cont de factorii climatici — când temperatura este sub 0°C sau 
când este vânt nu se fac antrenamente; 

e când temperatura aerului este peste 24°C, creşte frecvența 
cardiacă în mod fiziologic şi de aceea se impune scăderea intensității 
antrenamentului; pacientul trebuie să poarte un echipament care să 
permită evaporarea transpiraţiei şi este utilă suplimentarea aportului 
de lichide; 

e înaintea antrenamentului nu se consumă coca-cola, cafea, 
alcool; 

e la sfârşitul antrenamentului nu se fac dușuri sau băi fierbinți, 
ci un duş călduţ, dar nu imediat după oprirea antrenamentului, ci la 15 
— 30 minute; 

e unii pacienţi sunt prea curajoşi, iar alţii care nu se pot prezenta 
regulat la antrenament încearcă să „recupereze” — dar acest lucru nu 
este indicat, pentru că efortul excesiv poate fi negativ, iar pierderea 
efectului de antrenament se poate produce datorită întreruperii; 

e intensitatea efortului se menţine aceeaşi pe parcursul a 2-3 
şedinţe; ulterior, creşterea efortului se va face în trepte mici, în funcţie 
de simptome şi semne: frecvenţa cardiacă, scala de autoperce-pere a 
efortului. 

De aceea sunt foarte utile aparatele gen covor rulant şi cicloer- 
gometru, pentru că se poate creşte efortul în trepte mici — de 5-10-15.W. 

e în faza a II -a a recuperării, dacă totul a decurs fără evenimen- 
te, nu mai este necesară o nouă testare de efort. 

e la sfârşitul fazei — se face testul maximal limitat de simp- 
tome: în funcţie de rezultatele obţinute se stabileşte capacitătea de 
efort a bolnavului, se face inclusiv expertizarea capacității de muncă. 

e pentru acei bolnavi care fac recuperare la domiciliu — este 
important să se prezinte o dată pe lună într-un centru de recuperare, 
pentru cel puţin o şedinţă. 

e este utilă şi obligatorie testarea de efort periodică. 

Aderenţa la tratament este foarte scăzută şi în țările dezvoltate 

e statisticile arată valori între 27 — 86%. 

e în România, procentul este cu mult mai mic, pentru că există 
puţine centre de recuperare specializate; 

e aderenţa e bună la începutul fazei a Il-a şi minimă la începutul 
fazei a III-a. 

Figura 22. Complianța la tratament a bolnavilor 
în recuperarea cardiovasculară 


Aspecte importante în ceea ce priveşte complianţa la tratament a 
bolnavului: 

e echipa de recuperare — antrenată sau nu, cu experienţă sau nu; 

e programul de antrenament regulat; 

e exercițiile să nu fie monotone, ci vesele şi variate; 

e progresul să fie vizibil pentru bolnavi; 

e TE pe parcursul antrenamentului să dovedească bolnavului că 
i-a crescut capacitatea de efort şi că antrenamentul este eficient; 

e Antrenamentul se recomandă să fie de grup, mai ales la 
infarctul miocardic acut necomplicat, întrucât creează competiţie 
stimula-tivă, camaraderie de grup, se desfăşoară într-un ritm mai alert, 
iar exercițiile sunt mai puţin plictisitoare. 


4.1.5. Criteriile de terminare a fazei a II-a a recuperării 


1. Nivelul absolut al capacităţii de efort obţinut în perioada 
recuperării se obţine atunci când pacientul este capabil să depună un 
efort de 7METs — faza poate fi considerată încheiată, iar bolnavul 
necesită doar un antrenament fizic de menţinere a capacităţii de efort. 

2. Nivelul activităţii fizice pe care bolnavul urmează să o 
desfăşoare în activitatea cotidiană. 

- urmează să meargă la slujbă sau să se pensioneze? 

(e o mare diferență!) 

- recuperarea poate dura mai puţin la bolnavii cu profesiuni seden- 
tare, dar durează 8 — 12 săptămâni la bolnavii cu muncă fizică grea. 

3. Diferenţa deficitul aerobic funcţional — deficitul aerobic 
miocardic 

- se urmăreşte ca această diferență să fie cât mai mică — defi- 
citul aerobic funcţional e întotdeauna mai mare decât deficitul aerobic 
miocardic; 

110 


Universitatea SPIRU HARET 


- când deficitul aerobic funcțional = deficitul aerobic miocardic 
— faza e considerată terminată; 

- deficitul aerobic funcţional se determină printr-un test de efort 
maximal, limitat de simptome! 

- când deficitul aerobic miocardic nu poate fi influenţat, se 
trimite pacientul la revascularizare miocardică; 

- capacitatea de efort în faza a II-a a recuperării poate fi cres- 
cută cu 20 — 30% (limite maxime: 10 — 40%), dar depinde de nivelul 
activităţii fizice anterioare (cât de sedentar a fost pacientul înainte de 
declanşarea evenimentului coronarian acut); 

- suferința ischemică miocardică, inclusiv tulburările de contrac- 
tilitate şi tulburările de ritm cardiac scad capacitatea de efort cu atât mai 
mult cu cât sunt mai severe: 

- la pacientul cu insuficienţă ventriculară stângă patentă — creş- 
terea capacităţii de efort e posibilă cu aproximativ 10%. 

- la vârsta de peste 60 ani — capacitatea de efort creşte cu 
aproximativ 10%. 

- beneficiul creşterii capacităţii de efort: — creşte calitatea vieții, 

— beneficiu psihologice: 

e posibilitatea de reintegrare în viaţa socială şi profesională; 

e dispariția fricii bolnavului, dar şi a anturajului, că efortul fizic 
poate fi dăunător sau chiar fatal şi că în orice moment al desfăşurării 
vieții zilnice poate fi supus unui accident coronarian fatal; de fapt, 
acesta este cel mai important rezultat al antrenamentului fizic. 


4.1.6. Faza a III-a. Faza de întreţinere 


Este faza de menţinere a recuperării fizice. Eventual, în această 
fază se mai poate obţine ameliorarea parametrilor funcționali cardiaci 
obținuți în faza a II-a. În paralel, pacientul urmează terapie medica- 
mentoasă cronică şi face profilaxia secundară a cardiopatiei ischemice 
cronice, cu scopul de a încetini progresiunea aterosclerozei. 

Faza a III-a urmează imediat fazei a Il-a şi începe la 8-12 
săptămâni de la debutul infarctului miocardic acut. 

Este un moment în care capacitatea de efort a atins 7 METS, iar 
consumul energetic este suficient de mare pentru a asigura bolnavului 
o viață activă. 

Pacientul se poate reintegra profesional acum (numai cei care au 
atins 7 METS). 
Există pacienţi la care capacitatea de efort nu poate fi crescută la 
7 MET, din cauze obiective: 
e insuficiență ventriculară stângă; 
e anevrism ventricular; 
e fenomene de insuficiență cardiacă congestivă. 
La aceşti pacienţi creşterea capacităţii de efort se face lent şi 
progresiv în 6-12 luni. 
Pacienţii care nu au făcut nicio recuperare instituționalizată au 
deficitul aerobic funcţional (DAF) sever alterat, ca urmare a sedenta- 
rismului şi a lipsei de antrenament. 


Recomadări practice: 

- pentru încă 4-6 săptămâni se practică recuperea din faza a I-a 
(chiar dacă au fost depăşite cele 8 — 12 săptămâni). 

- recuperarea se desfăşoară în centre de recuperare, la un nivel 
de 2-3 şedinţe/săptămână sau la domiciliu, unde efortul va fi nestan- 
dardizat şi nesupravegheat; 

- cu cât se avansează în faza a III-a, cu atât efortul fizic se apro- 
prie tot mai mult de viața omului sănătos. 

e antrenamentul trebuie să se desfăşoare minim de două, chiar 
de trei ori pe săptămână; 

e durata şedinţei de antrenament este de o oră şi, cu jocurile 
recreative de la sfârşitul şedinţei, se ajunge la 1,5 — 2 ore; 

e în perioada de încălzire se fac exerciţii de gimnastică, cicloer- 
gometru de încălzire, iar frecvenţa cardiacă trebuie să fie de 100 — 110 
bătăi/minut; 

- antrenamentul propriu-zis se face la fel cu cel din faza a II-a; 

- la terminarea antrenamentului — se acordă 5 minute de reve- 
nire şi 5-10 minute de odihnă; 

- pacientul trebuie să facă gimnastică zilnic, timp de 10-15 minute, 
ca să contribuie la efectul de antrenament; 

- pacientul trebuie să meargă la slujbă şi să vină pe jos sau cu 
bicicleta, iar dacă starea atmosferei permite, să parcurgă zilnic 
6 -7 km cu bicicleta sau 5-6 km pe jos sau măcar să parcheze maşina 
la o distanță de câţiva km de locul de interes, distanță pe care trebuie 
să o parcurgă pe jos; 

- o altă variantă după masă, este plimbarea într-un ritm de 5-6 
km/oră pentru menţinerea efectului de antrenament; 
- faza a III-a de recuperare postinfarct miocardic acut se prelun- 
geşte pe perioadă nedefinită, practic, toată viaţa! 
- sporturile de agrement sunt indicate, fără atitudini excesive însă! 
e natația; 
e ciclismul; 
e patinajul; 
e schiul nordic; 
e mersul — antrenamentul cel mai ieftin şi accesibil; 
e vâslit. 
Sporturi contraindicate: 
e alpinism; 
e atletism; 
e pilotaj; 
e baschet; 
e fotbal; 
e judo — are contracții izometrice! 
e sărituri; 
e rugby; 
e yahting. 
Sporturi indiferente: 
e ski alpin; 
e tenis de câmp, tir sportiv; 
e tenis de masă; 
e volei. 


Aderenţa la tratament în faza a III-a atinge procentul de 50%; 
supravegherea bolnavului este în continuare necesară — această supra- 


veghere înseamnă refacerea TE maximal limitat de simptome pentru 
infarctul miocardic acut, la intervale de 3 luni. 

5. RECUPERAREA POSTREVASCULARIZARE 
MIOCARDICA 


Revascularizarea miocardică include tehnici chirurgicale ce per- 
mit o creştere substanțială, de durată, a debitului coronarian şi a VO» 
(consumului de oxigen). 

Sunt tehnici extrem de actuale, care au schimbat concepția de 
tratament în cardiopatia ischemică şi au „mutat” tratamentul de la 
tableta clasică de Nitroglicerină la chirurgia pe cord. 

Nu de puţine ori, tehnicile de revascularizare (în special PTCA — 
percutaneous coronarian angioplasty) reprezintă prima metodă de 
tratament în infarctul miocardic acut (terapie per primam) 

În bypassul aortocoronarian 

e creşte fluxul sanguin coronarian; 

e DAM (deficitul aerob miocardic) scade, iar capacitatea de 
efort creşte cu cel puţin 25 — 75 W; 

În angioplastia transluminală percutană (PTCA) şi tehnici 
intervenţioniste similare (laser etc.). 

e DAM scade; 

e aceste tehnici au înlocuit în bună parte bypassul, pentru că au 
un cost mai redus şi, în plus, au avantajul că se pot repeta în timp. 

În recuperarea bolnavilor după revascularizare miocardică se 
urmăreşte asigurarea unei capacități de efort maxime în raport cu 

Obiectivul poate fi atins, pe lângă tratamentul medicamentos, 
intervenţional şi chirurgical, prin kinetoterapie. 

Intensitatea antrenamentului fizic la care vor fi supuşi bolnavii 
cu revascularizare miocardică şi rezultatele acestuia depind de: 

e tratamentul medicamentos şi chirurgical; 

e metodologia şi intensitatea antrenamentului fizic; 

e severitatea bolii coronariene, importante fiind cele 3 mari 
consecințe fiziopatologice care derivă din ischemia coronariană: 

— scăderea performanţei ventriculului stâng; 
— ischemia miocardică restantă; 
— disritmiile secundare. 

e factorii iatrogeni — respectiv medicaţia aplicată bolnavilor 
(spre exemplu, administrarea de betablocante în doze mari) pot reduce 
semnificativ efectul antrenamentului fizic de creştere a capacităţii de 
efort; 

e administrarea medicamentelor din clasa blocantelor de calciu 
(de tipul nifedipinei) sau tranchilizantelor limitează, de asemenea 
capacitatea de efort a bolnavului. 


5.1. Recuperarea postbypass aortocoronarian 


La unele categorii de bolnavii, revascularizarea chirurgicală a 
miocardului constituie unica posibilitate de tratament ce le oferă şansa 
potențială de prelungire a vieţii şi reintegrarea utilă în mediul social. 

În aprecierea indicaţiei operatorii, se iau în considerare datele 
clinice (simptome, date fizice) şi cele anatomofuncţionale miocardo- 
coronariene — obiectivate prin investigatii specifice (ECG în repaus şi 
în efort, cineangiocoronarografia selectivă, ventriculografia stângă, 
aprecierea cineticii parietale ventriculare cu Teoy, evaluarea perfuziei 
miocardice în repaus şi efort cu Tho1), precum şi alţi factori ca: vârsta, 
ocupaţia, bolile asociate. 

Protecția medicamentoasă a miocardului ischemic, corect apli- 
cată, deşi este benefică, nu soluţionează decât o parte dintre bolnavii 
coronarieni. 

În formele refractare la tratamentul medical sau farmacologic, 
sau când acestea devin insuficiente, se încearcă îndepărtarea obstaco- 
lului prin tehnici chirurgicale, ca endartectomia transluminală şi, mai 
ales, revascularizarea miocardică prin bypass aortocoronarian, care se 
impune adesea cu caracter de urgenţă. 

Se consideră apți pentru pontajul aortocoronarian bolnavii care 
prezintă obstrucția proximală a coroanei anterioare descendente sau cu 
obstrucție a coroanarei drepte. 

Procedeele pot fi unice, duble, triple, cuadruple, pot fi executate 
o dată sau, mai rar, iterativ. Revascularizarea miocardică prin bypass 
chirurgical aortocoronarian se poate asocia cu o plexectomie. 

Tratamentul medicamentos se va continua şi după efectuarea 
intervenţiei chirurgicale. 

e Tratamentul chirurgical are următoarele indicații majore: 

— angina instabilă invalidantă care nu se stabilizează cu trata- 
mentul medical; 

e angina instabilă cu tulburări hemodinamice grave, în care 
pericolul infarctului este iminent; 

e infarctul miocardic acut cu tulburari hemodinamice grave; 

e cardiopatia ischemică cu aritmii intratabile şi amenințătoare; 

e angina postinfarct miocardic, intratabilă medical. 

Revascularizarea chirurgicală este justificată în cazurile în care 
leziunea stenotică reduce lumenul vasului cu mai mult de 70-75 %, 
este localizată în porțiunea proximală sau medie a uneia sau mai 
multor ramuri coronare şi la care PTCA (dacă a fost efectuată) nu a 
ameliorat sensibil suferința miocardică. 

La bolnavii cu ateroscleroză coronariană avansată, cu leziuni 
stenotice care necesită un bypass aortocoronarian multiplu, actul 
chirurgical poate avea efecte benefice imediate, salutare, dar el nu 
poate opri şi nici preveni progresiunea procesului ateromatos. 

Se consideră că starea funcțională miocardică este ameliorată la 
coronarienii operaţi, în raport cu cei tratați medical şi că beneficiul se 
menţine 5 ani. 

De asemenea, creşte capacitatea de efort, evaluată prin testele de 
efort, în raport cu cei neoperați. 

Se apreciază că pontajul aortocoronarian determină o reducere 
substanțială a crizelor de angină pectorală, permiţând deseori reîntoar- 
cerea la o viață normală, ca rezultat al revascularizării directe a mio- 
cardului. 

Chirurgia de bypass coronarian a influenţat supraviețuirea la 
grupul de bolnavi cu o arteră coronară sau cu trei vase coronare afectate. 


Pacienţii care se internează într-un serviciu de chirurgie cardio- 
vasculară, pentru a fi supuşi intervenţiei de bypass aortocoronarian 
cunosc puține lucruri despre ce se va întâmpla postoperator. 

Toate informaţiile şi grijile se îndreaptă strict către intervenţia 
chirurgicală. 

De aceea, kinetoterapeutul trebuie să aibă răbdare şi pasiune 
pentru profesia sa, preluând sarcina de a coopera cu pacientul său pre 
şi postoperator şi explicându-i că această intervenție îi va reda o viaţă 
şi o capacitate de efort normale (mai ales dacă va face recuperare). 

Preoperator, pacientului i se vor explica, corespunzător nivelu- 
lui său educaţional, principiile fundamentale ale kinetoterapiei. 

e Modul de respiraţie: 

— 1 se va demonstra pacientului cum trebuie să respire: amplu şi lent; 

— inspirul — să fie cât mai profund posibil, pentru a preveni 
microtelectaziile pulmonare ce pot apărea postoperator; 

— expirul — să fie profund şi lent, pentru a mobiliza secrețiile din 
arborele bronşic. 

e Exerciţiile fizice 

— sunt suficiente exerciţiile foarte simple, practicabile şi la do- 
miciliu, cu 4-5 zile înainte de internare; 

— durata: câteva minute; 

— sunt exerciţii de respiraţie şi de mobilizare uşoară a toracelui şi 
a membrelor superioare — câte 5-6 minute, de 5-6 ori/zi; 

— cel mai mult, de aceste exerciţii beneficiază vârstnicii şi bolna- 
vii pulmonari cronici (care se adresează tot mai frecvent chirurgului). 

Postoperator 

Bolnavul este la terapie intensivă 

> în primele 24 ore este asistat respirator prin tub endotraheal, 
deoarece: 

— există depresie importantă a centrilor respiratori prin anal- 
gezie profundă: 

— există perturbarea termoreglării prin hipotermia indusă de cir- 
culaţia extracorporeală; 

— se produce creşterea travaliului cardiac, pentru că cererea de 
O, este dublată sau chiar triplată; 

— există instabilitate hemodinamică şi se pot produce cu uşu- 
rință: — tahiaritmie; 

— puseu hipertensiv; 

— sângerare; 

— tamponadă cardiacă; 

— sindrom de debit scăzut cardiac. 

Toate aceste circumstanţe clinice duc la hipoxie (la scăderea pre- 
siunii parțiale a a O» în sânge). 

Kinetoterapia în această fază ajută la o trecere mai rapidă către 
ventilația spontană. Zilnic, de mai multe ori pe zi, în funcție de starea 
clinică a pacientului, se practică: 

— respiraţie amplă şi profundă; 

— mobilizare sistematică a membrelor inferioare şi superioare. 

> După 2-3 zile, pacientul părăseşte terapia intensivă şi trece în 
salon. 

> Trebuie să se ţină cont de anumite particularități: 

— scăderea volumelor pulmonare este maximă în a 2-a zi posto- 
perator; 

— se produc frecvent; 

e atelectazii laminare; 

e epanşamente pleurale; 

e paralizia diafragmului,; 

e pot apărea sindroame postpericardotomie, tulburări de ritm 
cardiac, date de obicei de pierderi sanguine importante perioperator. 


Ce se poate face? 

— mobilizarea membrelor inferioare în poziție şezândă în fotoliu; 

— din a 2-a sau a 3-a zi postoperator, pacienţii pot începe să 
meargă prin salon. 


> Din ziua a 7-a poate începe programul de antrenament precoce. 
Criterii de admitere: 

absenţa complicaţiilor: infarct, pericardită, tulburări ventilatorii; 
TA sistolică > 90 mmHg; 

frecvența cardiacă de repaus < 100 b/minut; 

fracția de ejecție a VS peste 40%; 

Hb > 10g/100ml; 

absenţa tulburărilor neurologice; 

absenţa tulburărilor locomotorii. 


Cum se face antrenamentul precoce: 
e cu cicloergometrul: 15-60 W, timp de 10-20 minute; 
e Durata şi încărcarea vor fi în funcţie de toleranța subiectivă a 
pacientului şi vor fi crescute zilnic, cu următoarele condiţii: 
e frecvența cardiacă să nu fie mai mare de 20 bătăi/minut față 
de cea de repaus; 
e tensiunea arterială sistolică să fie sub 180 mmHg). 


> La sfârşitul internării se realizează un test de efort limitat de 
simptome, util pentru cunoaşterea capacităţii funcţionale şi a nivelului 
de activitate fizică permisă în continuare. 

e TE nu trebuie să depăşească 20 minute; 

e dacă se realizează un VO, de 1200 ml/minut (valoarea medie 
atinsă de cea mai mare parte a pacienţilor) — se vor putea permite: 
e mers pe teren plat 5-6 km/h; 
e activitate casnică curentă; 
e activități uşoare de grădinărit. 
e nu trebuie uitat că stresul psihic creşte consumul de O, 
(de exemplu conducerea maşinii necesită un consum de O» 
de 400 ml/minut; 

e Enervarea creşte TA sistolică; 

e Efortul izometric creşte frecvenţa cardiacă + TA sistolică); 

e Activitatea sexuală este permisă (consum O> mediu 
950 ml/minut), dar cu un partener cunoscut şi cu un rol pasiv (cel 
puţin în prima lună postoperator). 

e Pacienţii care nu s-au încadrat în condiţiile anterioare şi nu au 
făcut TE precoce vor fi evaluaţi după 1 lună (între timp, au făcut exer- 
ciții de respiraţie mers pe jos, ţinând cont de indicaţia kinetotera- 
peutului de a nu depăşi frecvenţa cardiacă de efort cu mai mult de 
20 bătăi/minut peste frecvenţa cardiacă de repaus). 


5.1.1. Aspecte practice ale recuperării 
în bypassul aortocoronarian 


Postoperator: 

e ziua l — pacientul este intubat orotraheal apoi detubat; 

— se mobilizează membrele inferioare şi superioare şi centura 
scapulară; 

e ziua 2 — kinetoterapie respiratorie; 

— pacientul este ținut şezând la marginea patului sau şezând în 
fotoliu; 

— i se permite mersul prin cameră; 

e ziua 3 — pacientul va fi însoțit la mersul pe culoar; 

e ziua 4 — mers pe culoar, neînsoțit,; 

e ziua 5 — începerea mişcărilor de gimnastică; 

e ziua 6 — urcarea unui palier cu trepte; 

— antrenament pe bicicletă; 

e ziua 7 — urcarea unui etaj; 

e ziua 6-10 — se efectuează un test de efort precoce (dacă sunt 
întrunite condiţiile); 

e ziua 12-14 — se face pregătirea pentru externare. 

Regulă: ritmul fiecărei faze postoperatorii este modulat în func- 
ție de starea pacientului. 

A nu se uita preceptul cel mai important al medicinei: primum non 
nocere. A nu se uita nici necesitatea extremă a individualizării fiecărui caz! 


5.1.2. Bilanţul funcţional cardiorespirator 
al coronarianului revascularizat la externare 


1. Funcția respiratorie 

Spirograma efectuată înainte de operaţie şi la o săptămână după 
operație pune în evidenţă o evoluţie restrictivă a volumelor pulmonare 
şi o scădere a capacităţii de transfer a monoxidului de carbon. 

De ce se întâmplă acest lucru? 

Datorită: 

e durerii toracice de după tăierea sternului (sternotomie); 
oboselii generale; 
scăderii forţei musculatorii inspiratorii; 
prezenţei atelectaziilor la baza plămânilor; 
scăderii hemoglobinei (anemie); 
prezenţei frecvente a lichidului pericardic sau pleural. 


Testul de efort precoce 

e este indicat la toţi pacienţii ce nu prezintă complicaţii posto- 
peratorii; 

e testul de efort se efectuează cu cicloergometrul, la 1 h după 
micul dejun, fără a modifica tratamentul medicamentos zilnic; 

e se începe cu încărcarea iniţială a zero W, se creşte cu 10W/minut 
sau în trepte de 25 W/3 minute; 

e se monitorizează: 

- frecvenţa cardiacă; 

- EKG (în 12 derivații); 

- tensiunea arterială; 

- parametrii respiratori; 

- parametrii metabolici; 

e Criteriile de oprire a efortului sunt: 

- angina pectorală; 

- dispneea sau disconfortul respirator; 

- oboseala; 

- durerile în gambe; 

- răspunsul inadecvat la efort al TA. 

Testul poate fi: — limitat la simptome; 
— submaximal (atingerea unei frecvențe cardiace 
de 80% din frecvenţa cardiacă maximă). 
Rezultatele obținute la acest TE vor fi interpretate ţinând cont de: 
1. decondiţionarea fizică dată de evoluţia BCI (bolii cardiace 
ischemice) 
— această decondiţionare este şi mai crescută în perioada 
postoperatorie imediată prin: 
— statul la pat; 
— perioada de catabolism intens; 
— scăderea apetitului. 
2. anemia consecutivă intervenţiei chirurgicale 
3. motivaţia pacientului coronarian, pentru care efortul pe 
bicicletă este sinonim cu angina pectorală, cu apariţia simptomului 
neplăcut, numit dispnee şi frica de apariție a unui IMA. 
Nu sunt citate în literatură accidente majore în timpul testului de 
efort precoce. 


5.1.3. Concluzii practice ale fazei I de revascularizare miocardică 
prin bypass aortocoronarian 


e Pacienţii cu BCI au capacitatea de efort scăzută, datorită 
sedentarismului vieții anterioare şi a convingerilor că efortul fizic este 
factor declanşator al suferințelor lor. 

e Chiar unii medici recomandă reducerea drastică a efortului 
fizic, ceea ce nu este benefic pentru pacienţi. 

e Testul de efort este efectuat la mai puţin de o lună după 
intervenţia chirurgicală. 

e Este foarte important pentru admiterea pacientului în faza 
a Il-a de recuperare, dar şi pentru redarea încrederii pacientului în 
forțele proprii. 


5.1.4. Faza a II-a de recuperare postbypass aortocoronarian 


După externarea din clinica de chirurgie cardiacă pacientul trebuie 
să facă o perioadă de antrenament de 3-4 săptămâni, care conține: 

e gimnastică respiratorie; 

e exerciții fizice uşoare (iniţial supervizate de kinetoterapeut); 

e plimbări scurte, de 10-20 minute, de 2-3 ori/zi. 

În funcţie de: — starea subiectivă — starea de oboseală; 
— respiraţia şi frecvenţa cardiacă 

se poate creşte progresiv durata mersului la 30 minute. 

In general, faza a II-a este constituită din 20 şedinţe de antrena- 
ment în 3 săptămâni. 

50% dintre pacienţi necesită 10-20 şedinţe suplimentare. 

e Primele şedinţe sunt de tatonare şi recomandarea este să nu se 
depăşească 60-80% din nivelul efortului atins la testul de efort. 

e Prima şedinţă se realizează sub monitorizarea EKG. 

e La următoarele şedinţe este suficientă monitorizarea frecven- 
tei cardiace 

e Controlul sistematic al TA este indicat în primele şedinţe, 
fiind facultativ la celelalte. 

e Pacientul va respecta indicațiile de creştere sau diminuare a 
efortului, fiind instruit să-şi urmărească singur frecvenţa, simptomele: 

- angor; 

- dispnee; 

- oboseală; 

- durere în gambă; 

- ameţeală; 

- disconfort precordial sau respirator; 

- palpitaţii. 


Programul de antrenament propriu-zis cuprinde: 

1. Câteva minute (5-10 minute) de încălzire şi exerciţii respiratorii. 

2. Bicicleta ergonomică: 

— 2 minute încălzire, cu încărcare progresivă la 50-60% 

din efortul maxim tolerat, determinat la TE (frecvenţa cardiacă 
atinsă); 

— 4 perioade de 2 minute la 80-90% din efortul maxim tolerat; 

— 3 minute la 50-60% din efortul maxim tolerat; 

— 5 minute recuperare la 30-60% din încărcarea maximă. 


3. Exerciţii relaxare. 
Durata medie a şedinţei de antrenament este de 45-60 minute. 

5.1.5. Exemplu practic de program de recuperare 
în faza a II-a postbypass aortocoronarian 


> Sezând pe scaun, cu un baston în mâini, ridicarea bastonului 
deasupra capului şi inspiraţie, revenire cu expiraţie (20 ori). 

> Decubit dorsal, ridicarea membrului inferior extins, cu inspir, 
revenire cu expiraţie; se execută alternativ pe ambele părţi (20 ori). 


Figura 23 


> Decubit dorsal, ridicarea membrului inferior extins, cu inspir, 
revenire cu expiraţie; se execută alternativ pe ambele părţi (20 ori). 

> Decubit dorsal, ridicarea membrelor superioare cu greutăţi 
deasupra capului cu inspir, revenire cu expiraţie (20 ori). 

> Stând depărtat, aplecare laterală alternativă la gleznă cu o 
mână, cealaltă fiind extinsă sus (20 ori). 

> Decubit dorsal, ridicarea alternativă a membrului inferior 
extins, prinderea lui, cu mâinile şi tragerea lui spre piept (20 ori). 

> Decubit ventral, extensii cu sprijin pe braţe (20 ori). 

> Cicloergometru (4 min.) — pauză (2 min.). 

> Covor rulant (4 min.) — pauză (2 min.). 

> Aparat de vâslit (4 min.) — pauză (2 min.). 

> Cicloergometru de braţe (4 min.) — pauză (2 min.). 

> Şezând pe scaun, ridicarea membrelor superioare deasupra 
capului cu inspir, revenire cu expiraţie (20 ori). 


Figura 24 


> Şezând pe scaun, cu mâinile pe şold, aplecarea trunchiului în 
față, cu expir, îndreptarea trunchiului cu inspir (20 ori). 

> Cu sprijin la spalier, aplecarea corpului în față, cu flectarea 
coatelor, inspir, extinderea membrelor superioare cu expir (20 ori). 

> Decubit dorsal, membrele superioare extinse în fața pieptului, 
în mâini, ţinând greutăți, lăsarea greutăților lateral jos cu inspir, 
revenire cu expir (20 ori). 

> Decubit dorsal, cu mâinile la ceafă ducerea unui genunchi 
flectat la piept şi răsucire pe partea opusă, revenire (15 ori). 

> Fandare în față cu o mână pe genunchi şi extensia trunchiului 
(20 ori). 

> Stând cu spatele la spalier, extensia trunchiului (20 ori). 

> Ridicări pe vârfuri cu întinderea membrelor superioare sus 
alternativ (15 ori). 


Figura 25 


e La sfârşitul fazei a II-a se efectuează din nou TE (test de efort) 
pentru a evalua beneficiul antrenamentului. 

e La domiciliu, bolnavul va continua exerciţiile fizice şi progra- 
mul de mers, după următoarea schemă: 


(km) (minute) (km/h) 
FBI ROI 

5.1.6. Faza a III-a de recuperare postbypass aortocoronarian 


Această fază cuprinde totalitatea măsurilor ce au drept scop 
menţinerea de lungă durată a beneficiilor obţinute în faza a II-a. 

Pacientul are în această fază o capacitate aerobă suficientă pen- 
tru desfăşurarea unei vieţi normale din punct de vedere profesional, 
dar şi social. 

După antrenamentul din faza a II-a nu mai este posibilă creşterea 
capacităţii de efort. 

Cei care doresc creşterea capacităţii de efort trebuie să inves- 
tească mai mult timp şi să efectueze exerciții de mai mare intensitate 
pentru atingerea acestui scop. 

Programele de antrenament sunt cu o mai mare autonomie, dar 
trebuie să fie verificate periodic de către specialişti. 


5.1.7. Exemplu practic de program de recuperare în faza a III-a 
de recuperare postbypass aortocoronarian 


> Stând depărtat, rotarea laterală a membrelor superioare (20 ori). 

> Decubit dorsal, cu un săculeţ de nisip pe abdomen, se execută 
inspir cu împingerea abdomenului, expirație cu coborârea şi relaxarea 
abdomenului (20 ori). 


Figura 26 

> Decubit dorsal, ducerea genunchiului la piept cu apropierea 
capului de genunchiul flectat cu expir, revenire cu inspir şi extensia 
genunchilor (20 ori). 

> Aparat de vâslit (5-10 min.) — pauză (2 min.). 

> Cicloergometru (5-10 min.) — pauză (2 min.). 

> Ținerea unei greutăţi de 3-5 kg cu membrele superioare 
întinse la orizontală, în faţa pieptului, 10-20 sec. (5 ori). 

> Stând pe un picior, cu mâinile la ceafă, ridicarea genunchiului 
extins, menținut 20 sec. (5 ori). 

> Decubit dorsal, sprijin pe coate şi călcâie, ridicarea bazinului 
la maximum, menţinerea poziţiei 30 sec. (5 ori) — pauza (2 min.). 

> Stând, cu greutaţi în mâini, membrele superioare pe lângă 
corp, flexia şi extensia antebraţului (15 ori). 

> Decubit dorsal, ducerea genunchilor la piept, cu expir, reve- 
nire cu inspir (15 ori). 

> Decubit ventral, ridicarea unui membru inferior extins înapoi 
Sus, cu inspir, revenire cu expir (15 ori). 

> Decubit dorsal, vârfurile picioarelor sub prima sipcă de la spa- 
lier, ridicarea trunchiului şi aplecarea în faţă, cu expir, revenire cu ins- 
pir (15 ori) — pauză (2 min.). 

> Cicloergometru (5-10 min.) — pauză (2 min.). 

> Covor rulant (5-10 min.) — pauza (2 min.). 

> Stând depărtat, cu mâinile pe şold, ducerea unui braţ întins 
prin lateral spre înapoi, cu inspiraţie, revenirea braţelor pe şold, cu 
expiraţie. Se execută alternativ, pe ambele părţi (20 ori). 

> Stând depărtat, cu mâinile pe şold, înclinare laterală a corpu- 
lui, cu inspiraţie, revenire cu expiraţie. Se execută alternativ pe ambele 
părți (20 ori). 

> Cu sprijin la spalier, aplecarea corpului în față, cu flectarea 
coatelor, inspir, extinderea coatelor cu expiraţie (20 ori). 

> Exerciţii de relaxare: căscat, surâs, streching, poziţie de rela- 
xare stând, sezând, rezemat. 

> Metoda „Schultz”: 

Exerciţii de pregătire (20 ori): 

a) decubit dorsal, închiderea şi deschiderea pumnului; decubit 
dorsal, închiderea şi deschiderea pumnului, ca şi cum s-ar strânge o 
minge de tenis; 

b) decubit dorsal, ridicarea palmei în sus, revenire; decubit dorsal, 
ridicarea palmei în sus, ca şi cum ar exista o greutate pe dosul palmei. 

c) decubt dorsal, ridicarea degetelor în sus; decubit dorsal, ridi- 
carea degetelor în sus, ca şi cum ar avea o greutate (se imaginează 
mişcarea fără a se efectua). 


Figura 27 


Exerciţiile propriu-zise (20 ori): exercițiul căldurii, al greutății, 
al frunţii răcorite, al inimii, al respirației, al abdomenului. 

Ar fi foarte utile şi în România cluburile pentru coronarieni. 

e Jocurile sportive sunt permise. 

e Jocurile sportive care trebuie evitate sunt: 
cele care presupun eforturi izometrice intense; 
cu ritm de joc foarte rapid; 

- cele care nu permit o adaptare cardiorespiratorie: judo, lupte, 
fotbal, baschet, rugby. 

e Mersul pe jos rămâne recomandat zilnic, timp de 30-60 minu- 
te, la viteza 5 km/h. 

e Este permis chiar şi joggingul, dar progresiv şi, iniţial, alternat 
cu perioade de mers. 

e Viteza de alergare trebuie să se facă în funcție de confortul 
respirației (poate să susţină o conversație) şi de frecvenţa cardiacă. 

e Alte sporturi permise: ciclismul, nataţia, ski fond. 

5.2. Recuperarea postangioplastie transluminală coronariană 
percutantă (PTCA) 


Este o metodă intervenţionistă, şi nu propriu-zis o operaţie. 

Tehnica operatorie constă în introducerea prin vena safenă a 
unui cateter cu balonaş care destenozează coronarele şi ulterior, im- 
plantarea unui stent; dacă acest lucru nu este posibil, pacienţii sunt 
trimişi la bypass aortocoronarian, care reprezintă o tehnică operatorie 
mai laborioasă. 

PTCA este o metodă terapeutică intermediară, între tratamentul 
medicamentos şi pontajul aortocoronarian;, se adresează arterelor 
coronare stenozate, atacând direct leziunea ateromatoasă. 

Indicaţia predilectă o reprezintă bolnavii cu stenoză coronariană 
monotronculară, dar, treptat, s-au creat premisele extinderii la artere 
cu leziuni mai complexe, distale, neregulate, calcificate şi în cazurile 
de stenoză bi şi tritronculară. 

Angioplastia coronariană, procedeu nechirurgical, dar consi- 
derat invaziv, a devenit în prezent un mijloc util în îmbunătăţirea 
balanței dintre aportul şi necesarul de oxigen, ceea ce completează tra- 
tamentul, având efecte benefice pentru creşterea fluxului coronarian. 

Angioplastia constituie o alternativă nechirurgicală interesantă, 
ce permite revascularizarea coronariană şi suprimă stenoza respon- 
sabilă de ocluzie, dar poate surveni reocluzia pe stenoze reziduale. 

Pentru evaluarea statusului anatomofuncțional  miocardo- 
coronarian al bolnavului candidat pentru PTCA este propus urmatorul 
protocol de investigaţii: 

1. neinvazive: ecocardiograma, testarea ECG la efort, evaluarea 
perfuziei miocardice cu Tlo, în timpul probei de efort, explorarea 
cineticii parietale ventriculare cu metode radionucleare; 

2. invazive: cateterizarea inimii drepte şi stângi, ventriculografie 
stângă în proiecție OAS la 30 — 60, angiografie coronară selectivă. 

Ocluzia coronariană prin tromboză este o complicație recu- 
noscută după PTCA. O repermeabilizare poate fi obținută printr-o 
nouă angioplastie sau prin fibrinoliza intracoronariană. Se are în 
vedere posibilitatea extinderii metodei angioplastiei şi sunt numeroase 
preocupări pentru împiedicarea restenozării. Acţiunile întreprinse se 
concentrează asupra a două obiective: 

e Prevenirea formării macroscopice a trombusului la locul an- 
gioplastiei; 

e Reducerea proliferării celulei musculare netede. 

Prin angioplastie se dislocă şi se fragmentează placa atero- 
sclerotică din intimă, se produce o denudare a endoteliului, leziune 
însoţită de aderare plachetară, depozitarea de fibrină şi grade variate 
de modificări ale țesutului elastic. 

Se consideră că factorii favorizanţi ai restenozării sunt: 

m sexul masculin; 

m angioplastie cu gefon venos; 

m prezenţa unui angor sever înaintea angioplastiei,; 

m bolnavii fără istoric de infarct miocardic în antecedente. 

Fenomenul este mai frecvent în următoarele condiţii: 

1) gradul special de restenozare anterior dilataţiei; 

2) calcifierea în zona stenozei,; 

3) numărul mai mare de dilataţii anterioare. 

În evaluarea succesului de lungă durată al angioplastiei, trebuie 
luate în considerare recidivele, acestea apar, de regulă, în primele 6 
luni, fapt ce a condus la efectuarea celei de-a doua angioplastii. 

Succesul acestei angioplastii iterative este mai ridicat (85-98 %) 
decât al angioplastiei iniţiale, riscul restenozei fiind redus sub 3 luni 
Şi, excepţional, la un an. 

La 14 zile, 3, 6 şi 9 luni după PTCA se efectuează: 

e testarea ECG la efort; 

e evaluarea perfuziei miocardice în efort cu Tlo.. 

În plus, la 6 şi 9 luni după PTCA se efectuează: 

e ventriculografia stângă şi cineangiocoronarografia; 

e evaluarea cineticii peretelui ventricular cu metode radionucleare. 

Cei suspecți de stenoza recidivantă vor fi pregătiți pentru o nouă 
angioplastie. 

La un an după angioplastie se practică: 

e cineangiocoronarografia; 

e evaluarea perfuziei miocardice în efort cu Tlo: 


Conduita postangioplastie coronariană: 

După aplicarea cu succes a angioplastiei, pacientul este menţinut 
sub terapie antiplachetară timp de 1 — 6 luni. Scopul acestei terapii 
este de a preveni agregarea plachetară şi tromboza. 

La 3-5 zile după intervenție se face TE maximal limitat de 
simptome. 

După angioplastie apar două categorii bolnavi: 

1) cu test de efort pozitiv, dar cu prag anginos ridicat (deci nu 
fac repede angor); 

2) cu test de efort negativ şi total asimptomatici. 

La ambele categorii există două subgrupe: 

1) bolnavi decondiționaţi fizic > DAF > DAM (deficitul aerob 
funcţional mai mare decît deficitul aerob miocardic); 

2) bolnavi la care există diferențe minime între DAF şi DAM 
sau DAF = DAM (deficitul aerob funcțional egal cu deficitul aerob 
miocardic). 

Cei care sunt decondiționaţi fizic sunt pacienţii care trebuie să 
facă în primul rând recuperare fizică. 

Recuperarea durează 6-12 săptămâni şi este identică cu cea din 
faza a Il-a a IMA. 

Cvasiobligatoriu, pentru pacienţii cu angor restant, timp de 1-2 
săptămâni recuperarea se face în spital. 

Pentru pacienţii care sunt total asimptomatici, recuperarea se 
poate începe şi direct din ambulator. 

Dar, în toate cazurile, recuperarea trebuie să fie instituţiona- 
lizată (adică pacientul vine de acasă în servicii de specialitate în care 
sunt disponibili atât specialistul în recuperare cât şi cardiologul). 


5.2.1. Faza a II-a de recuperare post-PTCA 


Această etapă este cea mai importantă în recuperarea fizică de- 
oarece urmăreşte să redea bolnavului maximum posibil din capacitatea 
sa fizică, compatibilă cu starea funcțională a cordului. 

Obiectivele etapei: 

1. Reducerea travaliului cardiac pentru un nivel dat de efort, prin 
ameliorarea utilizării periferice a oxigenului. 

2. Creşterea capacității de efort maximal (VO-Mx) prin aceeaşi 
ameliorare a utilizării periferice a O2. 

3. Ameliorarea performanţei cardiace maxime, apreciate prin 
debitul cardiac maximal. 

4. Dezvoltarea circulației coronariene colaterale. 

Costul energetic al etapei este, de regulă, între 5 — 7 METS. În 
momentul în care bolnavul atinge aceasta limită, faza a II-a a recu- 
perării poate fi considerată terminată. 

La sfârşitul fazei se apreciază capacitatea de efort a bolnavului 
şi se stabileşte dacă el poate sau nu să-şi continue activitatea profesională 

anterioară, dacă trebuie să-şi schimbe profilul de activitate sau dacă 
este necesar să fie pensionat, temporar sau definitiv. 

Antrenamentul fizic al bolnavului cu revascularizare trebuie să 
se desfăşoare în centre specializate, standardizat şi supravegheat. 


Figura 28 


După testul de efort maximal limitat de simptome, bolnavilor li 
se va alcătui programul individual de antrenament pe care aceştia 
urmează să îl desfăşoare. 

Orice şedinţă de antrenament fizic a bolnavului coronarian ope- 
rat este alcătuită din trei părți distincte: 

1. Încălzirea, respectiv exerciţiile fizice pregătitoare pentru an- 
trenamentul propriu-zis; aceste exerciţii trebuie să includă pregătirea 
musculaturii care va fi antrenată (membre superioare şi inferioare) şi 
pregatirea aparatului cardiovascular. 

Exerciţiile fizice nu trebuie să determine o frecvență cardiacă 
care să depaşească cu peste 20 bătăi/min frecvenţa cardiacă de bază, 
iar frecvenţa obținută în timpul încălzirii nu trebuie să depăşească 100 
—110 bătăi/min. 

2. Antrenamentul propriu-zis, cu o durată variabilă, în care 
bolnavul prestează efort de anduranţă, intensitatea fiind dependentă 
de vârsta bolnavului, de starea funcțională a aparatului cardio- 
vascular, de aspectul activităţii fizice anterioare a bolnavului. Este 
faza propriu-zisă a recuperării, în care se obține creşterea nivelului de 
efort fizic pe care îl poate presta bolnavul. 

Figura 29 


3. Perioada de „răcire” (revenire) — bolnavul efectuează din 
nou exerciţii fizice în care aparatul cardiovascular revine treptat la 
starea de repaus. Durata acestui stadiu este, în general, tot de 5-10 
minute. 

Opţional, în faza a II-a a recuperării, în special la limita de trece- 
re înspre faza a III-a, se poate adăuga un nou ciclu de antrenament, 
constând în jocuri recreative, care nu vor mai asigura bolnavului o 
frecvență cardiacă ţintă egală cu cea din timpul antrenamentului 
propriu-zis, dar care vine să menţină sau chiar să crească suplimentar 
capacitatea de efort a bolnavului obţinută prin antrenament. 

Urmărirea antrenamentului se face prin doi parametri de bază: 

e frecvenţa cardiacă de antrenament, care nu trebuie să depă- 
şească, dar nu trebuie să fie nici mult inferioară frecvenţei cardiace 
prestabilite; 

e scala de autopercepere a intensității efortului. 

Acestor două elemente li se poate adăuga controlul tensiunii 
arteriale. 

Pentru a se obţine efectul de antrenament, efortul prestat în 
cursul acestuia trebuie să aibă o anumită intensitate, o anumită durată 
şi să fie repetat cu o anumită frecvenţă. 


Intensitatea antrenamentului 

Este cel mai important factor în obţinerea efectului de antrena- 
ment şi în situaţia concretă a revascularizării miocardice prin PTCA. 

În practică, intensitatea efortului este cel mai bine apreciată şi 
această situaţie clinică se concretizează prin frecvenţa cardiacă. 

Frecvența trebuie să fie de aproximativ 120-130/min. pentru 
indivizii peste 40 ani şi 135-140/min. pentru sub 40 ani. 

Se poate face şi efort de joasă intensitate, care are următoarele 
avantaje: 

e se referă la bolnavii intens decondiţionaţi fizic care, adeseori 
din cauze musculare, nu pot efectua un efort atât de intens încât să 
asigure o frecvență între 70-80%; 

e permite antrenarea bolnavilor cu fenomene de insuficiență 
ventriculară stângă, la care, la valori de 70-80% ale frecvenţei cardia- 
ce, pot să apară manifestări clinice ale insuficienței ventriculare stângi, 
respectiv dispnee severă. 

Acest efect de antrenament cu frecvență joasă poate fi obținut 
fără dificultăţi şi în cazul antrenamentului nesupravegheat al bolnavu- 
lui la domiciliu, prin exerciţii fizice uşoare şi mers. 

De asemenea, la bolnavii cu debilităţi fizice, cu musculatura pu- 
țin dezvoltată şi la care, din cauze musculare, intensitatea efortului nu 
poate fi menținută pe tot parcursul antrenamentului, se poate recurge 
la metodologii speciale de antrenament, respectiv, la antrenamentul cu 
intervale. 


Durata antrenamentului 

Al doilea element deosebit de important în obținerea efectului de 
antrenament şi creşterea semnificativă a capacității de efort a bolna- 
vului este durata antrenamentului. 

Şi în cazul angioplastiei, efectul de antrenament se obține 
începând de la durate ale efortului de 5 minute, acest efect crescând 
progresiv şi direct proporțional cu durata antrenamentului, până la 30 
minute. Peste această durată beneficiul asupra creşterii capacităţii de 
efort este mic. 

Se indică ca durata antrenamentelor să fie inițial de 5-10 minute, 
crescând apoi progresiv, în funcţie de toleranța bolnavului, până la 30 
minute, limită care, în general, nu va fi depaşită. După terminarea 
antrenamentului propriu-zis, se pot adăuga şi în acest caz jocuri 
recreative, care vor antrena în continuare bolnavul, deşi la o frecvență 
cardiacă sub cea atinsă în timpul antrenamentului propriu-zis. 

În cazurile în care, din diverse motive, inclusiv cardiovasculare, 
durata antrenamentului nu poate fi cea dorită, se poate recurge la 
antrenamentul cu intervale. 


Frecvența antrenamentului 

Pentru creşterea capacităţii de efort este necesar ca antrena- 
mentul fizic să fie repetat de un număr de ori pe săptămână. Altfel, 
efectuarea unei singure şedinţe de antrenament pe săptămână nu este 
suficientă pentru creşterea capacităţii de efort, deoarece, în perioada 
de repaus, efectul de antrenament dispare. 

Două antrenamente pe săptămână pot să crească uşor capacitatea 
de efort, dar aceasta este lentă şi, de multe ori, nu atinge nivelul dorit, 
compatibil cu statusul postangioplastie. 

Se consideră că sunt necesare cel puţin 3-4 antrenamente pe 
săptămână, despărțite, dacă este posibil, prin câte o zi liberă. 

Creşterea frecvenței de antrenament peste acest număr nu este 
benefică, în schimb, poate creşte disconfortul muscular al bolnavului. 

Efortul izometric poate fi utilizat în mod progresiv în a doua 
parte a fazei a II-a de recuperare, sub forma ridicării unor greutăți. 

Acest efort izometric creşte capacitatea de efort a bolnavului şi 
mai apropiată de normal. 

După traversarea celor 6-12 săptămâni, pacienții trec în faza 
a III-a de recuperare postangioplastie, care este la fel cu cea de la 
bypassul aortocoronarian. 

La 3 şi la 6 luni se face un test de efort, pentru evidenţierea posi- 
bilelor restenozări ale arterelor coronare. 

Ulterior, TE se determină anual, de preferință în acelaşi serviciu 
de recuperare. 

5.2.2. Faza a III-a de recuperare post-PTCA 


Este faza de menţinere a recuperării fizice, are ca scop menţi-nerea 
şi, eventual, ameliorarea condiţiei fizice şi a parametrilor funcționali 
cardiaci obţinuţi în faza a II-a postrevascularizare miocardică. 

Se desfăşoară în paralel cu terapia medicamentoasă cronică (de 
obicei în doze scăzute) şi măsurile de profilaxie secundară a cardio- 
patiei ischemice. 

Acest moment este caracterizat sau definit prin mai mulți para- 
metri. 

În primul rând, este vorba despre consumul energetic care, în 
momentul în care capacitatea de efort a atins 7 METS, este considerat 
a fi suficient de mare pentru a asigura bolnavului după revascula- 
rizarea miocardică o viaţă activă, inclusiv reluarea activităţii profesio- 
nale la timp scurt după intervenţia propriu-zisă. 

Din acest moment bolnavul trebuie să fie menţinut la aceeaşi 
capacitate de efort fizic sau aceasta să fie ameliorată în continuare, dar 
în condiţiile unei vieţi active. 

O situație particulară se notează la bolnavii care, pe parcursul 
fazei de recuperare din faza a-II-a, nu reuşesc să atingă capacitatea de 
efort de 7 METS. La aceştia recuperarea fizică are ca scop, şi în con- 
tinuare, nu numai menţinerea, ci, în primul rând, creşterea capacității 
de efort. 

Din acest punct de vedere, există două posibilități. 


« Pentru bolnavii cu activităţi profesionale fizice sau pentru 
bolnavii care nu desfaşoară activitate profesională, fiind pensionaţi 
(inclusiv de vârsta), se continuă încă o perioadă de câteva săptămâni, 
recuperarea din faza a-ll-a, pentru a se obține capacitatea de efort 
optimă. Aceşti bolnavi vor intra deci mai tardiv în faza a-III-a. 


s În schimb, bolnavii care sunt în perioada profesională activă 
şi la care activitatea profesională se poate desfăşura cu un consum 
energetic redus, corespunzător cu capacitatea de efort deja obținută, 
vor fi reîncadraţi profesional (cu avizul medicului de medicina mun- 
cii) şi se vor considera intraţi în faza a I-a de recuperare, pe 
parcursul căreia se va urmări menţinerea cel puțin a capacităţii de efort 
câştigată şi, în măsura posibilului, ameliorarea acesteia. 

Testul de efort maximal limitat de simptome, efectuat la sfârşitul 
fazei a III-a de recuperare este cel care permite, printre altele, expertizarea 
capacității de muncă a bolnavilor. 

Bolnavii cu capacitate redusă de efort fizic (şi care, de fapt, nu sunt 
capabili să termine faza a Il-a) urmează să desfăşoare antrenament de faza 
a I-a numai în centrele de recuperare, completat eventual cu exerciții de 
gimnastică sau de mers efectuate la domiciliu, în zilele în care nu se 
organizează şedinţe de antrenament fizic în centrele de recuperare. 

Cu cât bolnavul avansează în faza a III-a şi cu cât această 
evoluţie este încununată de succes, cu atât efortul fizic depus de bolnavul 
revascularizat miocardic se apropie tot mai mult de activitatea fizică de 
agrement a subiectului sănătos, iar activitatea fizică de faza a III-a 
devine mai mult un mod de concepere a vieţii (în care efortului fizic i se 
rezervă un loc important) decât o activitate medicală propriu-zisă. 

Antrenamentele fizice organizate se vor desfăşura de 3 ori pe 
săptămână (minimum de două ori pe săptămână) pentru prezervarea 
capacității de efort câştigate în faza a I-a a recuperării. Durata 
şedinţelor de antrenament este de minimum o oră, dar, având în vedere 
activitățile recreative care se asociază în majoritatea cazurilor, durata 
recomandată poate să crească până la 1,5-2 ore. 

În continuare, precedat sau nu de câteva exerciţii de „reîncălzire", 
urmează programul recreativ propriu-zis, care este variat şi care depinde 
atât de experiența centrului de recuperare, cât şi de dorința bolnavului. 

În această perioadă de 30-45 de minute, se vor practica sporturi re- 
creative, jogging, jocuri cu mingea, în funcţie de capacitatea de efort şi 
preferinţele individului. 

La indivizii cu capacitate bună de efort, această a doua parte a 
antrenamentului este, obligatoriu, un antrenament colectiv care, pe lângă 
creşterea atractivității, asigură şi creşterea aderenței la antrenament. De 
altfel, şi pentru antrenamentul propriu-zis este indicat antrenamentul pe 
grupe de coronarieni cu capacitate de efort apropiată, această modalitate 
fiind mai avantajoasă şi din punct de vedere financiar. 

Se vor alege şi activităţi fizice cu un consum mai mare de energie, 
dinamice, cu o posibilitate mai mică de supraveghere a bolnavilor, supra- 
veghere care nu mai este necesară în acesta fază. Este vorba despre in- 
cluderea exerciţiilor fizice în apă, despre săritul corzii, chiar despre 
scurte perioade de jogging. 

Deplasarea zilnică cu bicicleta sau utilizarea mersului pe jos, sunt 
deosebit de benefice şi în cazul angioplastiei şi întreţin efectul de an- 
trenament, în acelaşi timp, putând ameliora eficiența măsurilor de pro- 
filaxie secundară impuse bolnavului care a suferit o mică intervenţie 

chirurgicală, care se poate repeta dacă nu respectă aceste măsuri de 
profilaxie şi i se restenozează arterele coronare, trebuie să i se explice 
pacientului acest fapt. 

Cea de a treia modalitate este aceea a sporturilor de agrement, pe 
care bolnavul le desfăşoară împreună cu familia, cu cercul de prieteni 
sau, aşa cum s-a arătat deja, în cadrul părţii a doua a şedinţelor de an- 
trenament fizic din centrele de recuperare. 

Din punct de vedere al solicitării cardiovasculare şi al efectului 
de antrenament pe care sporturile îl au asupra bolnavului, ele pot fi 
clasificate în: 

e sporturi indicate — nu numai că mențin efectul de antrenament, 
ci pot creşte semnificativ capacitatea de efort a bolnavului, fără creş- 
terea riscului cardiovascular; 

e sporturi contraindicate; 

e sporturi indiferente — sunt permise, dar fără a avea un efect 
benefic deosebit asupra funcţiei cardiovasculare a bolnavului. 

Pericolul principal al sporturilor recreaționale practicate nestan- 
dardizat şi nesupravegheat este suprasolicitarea de către bolnavi care, 
deveniți asimptomatici, pot depune eforturi excesive, inclusiv sporturi 
care cer eforturi izometrice mari, având un efect nefavorabil asupra 
evoluţiei cardiopatiei ischemice. Aceste atitudini excesive trebuie 
evitate, tot aşa cum trebuie evitată atitudinea de revenire rapidă la 
sedentarism. 


Complicaţii postoperatorii posibile: 

1. Imediate: 

hemoragia; 

aritmiile; 

hiper — sau hipotensiunea; 

infecțiile; 

emboliile pulmonare. 

2. Tardive: 

e obliterarea stentului după operație s-a semnalat la circa 

10-20 % din bolnavi; în cazul în care repermeabilizarea nu 
a avut succes, se procedează la o nouă intervenţie chirur- 
gicală; riscul infarctului miocardic postoperator şi recurența 
anuală a angorului pectoris sunt mai mici de 4 %. 

Pronostic 

Prognosticul într-un caz dat este impredictibil, moartea subită 
putând surveni oricând la un coronarian operat, astfel încât prognos- 
ticul acestei boli trebuie înţeles în sens statistic. 

Pronosticul revascularizării: restenozarea vasului coronar după 
angioplastie a fost semnalată la 10 % din cazuri. În final, rata succe- 
sului a fost ameliorată deoarece majoritatea bolnavilor au fost redila- 
taţi, coronarografia şi celelalte explorări funcționale confirmând reu- 
şita intervenţiei. 

Rata mortalității la un an după PTCA a fost cvasiidentică 
(0,4 %) cu cea după bypass aortocoronarian (0,5 — 1 %). 

Bolnavii cu angina stabilă care au supravieţuit operaţiei, acei 
pacienţi cu risc mare de letalitate au beneficiat semnificativ de trata- 
mentul chirurgical (bypass aortocoronarian), dar, dincolo de 7 ani, 
beneficiul de supravieţuire al acestora a diminuat progresiv. 

Se argumentează din ce în ce mai mult oportunitatea bypassului 
chirurgical preventiv la bolnavii cu stenoze coronariene multiple. 

Acest procedeu de revascularizare completă a miocardului, indi- 
cat numai persoanelor sub 50 de ani, ar prelungi durata supravieţuirii, 
prin micşorarea riscului apariţiei sau recurenței infarctului miocardic 
şi reducerea ratei mortalităţii subite. 

Pronosticul imediat al bolii coronariene în revascularizarea 
miocardică este prognosticul de viaţă. Se poate spune că cea mai 
importantă contribuţie în reducerea mortalităţii este revascularizarea 
miocardică, deoarece prima oră din evoluţia pacientului este cea mai 
importantă, iar prognosticul este sensibil influențat de calitatea 
asistenţei medicale. 

Pronosticul îndepărtat, cu latura lui privitoare la revenirea la 
stare de sănătate sau vindecare, cu sechele neimportante, şi cu cealaltă 
latură, referitoare la durata vieții. 

Pronostic pentru restul vieții — nimeni nu trebuie să ignore sau 
să uite că pacientul rămâne un coronarian. 

Chiar şi pentru cei cu o evoluţie extrem de favorabilă, având, 
vindecare anatomică şi clinică, cărora li se permite o viaţă normală, li 
se reaminteşte permanent că acest normal este menţinut prin aplicarea 
cu strictețe a regulilor de igienă a vieţii şi alimentației, a obligativității 
controlului periodic. 

Pronosticul de reinserție profesională ţine seama, în primul 
rând, de vârsta bolnavului. Cum revascularizarea miocardului se efec- 
tuează la vârste tot mai tinere, fiind destul de des întâlnit la pacienţii 
sub 45 de ani, prognosticul de muncă, de activitate, se pune în mod 
serios, atât pentru pacient, cât şi pentru societate. Este un act de 
responsabilitate medicală (aflat în custodia medicului de medicina 
muncii); stabilirea capacității de muncă, încadrarea fostului bolnav în 
vechea lui activitate sau într-una nouă, scoaterea din activitate pe timp 
limitat sau definitiv. De asemenea, aprecierea obiectivă a limitelor de 
efort fizic la care îşi poate desfăşura viaţa individului respectiv. 


Reîncadrarea profesională a bolnavilor 
cu revascularizare miocardică 


Activităţi cu consum sub 3 METs (Gus 


02/ kgc./min.) 
- brutar 2,25 METs 
- legătorie de cărți 2,25 METs 
- femeie de serviciu 2,5METs 
- secerat 2,5 METs 
- condus tractor 2,5 METs 
- mers cu maşina 1,5 METs 
- plimbare călare, la pas 2,6 METs 
- lucru cu maşini — unelte în general 2,5 METs 
- reparat pantofi 2,5 METs 
- stat, lucru uşor (telefon, birou, unelte de mână, asam- 1,5 METS 


blat, condus maşina) 
- activitate moderată (călărit, secerat, lucrul pe macara) 2,5 METs 
- stat în picioare, lucru uşor/moderat (funcționar, profe- 


2,5 METs 
sor, asamblare — umplere) 
- croitorie, cusut cu maşina 2,5 METs 
- cusut cu mâna 2,5 METs 
- bătut la maşină (electric, manual, computer) 2 METs 
- bătut la maşină (electric, manual, computer) 1,5 METs 
- supravegheat reparații 1,5 METSs 

6. RECUPERAREA 
ÎN HIPERTENSIUNEA ARTERIALĂ (HTA) 


Hipertensiunea arterială este astăzi o boală „la modă”, extrem de 
des întâlnită şi frecvent tratată cu medicaţie antihipertensivă, care este 
uzuală, foarte la îndemână, dar cu relativ multe efecte secundare şi 
efecte adverse. 

Puţini pacienţi ştiu însă că această afecţiune are sancțiune 
terapeutică din partea terapiei fizicale şi a kinetoterapiei; despre aceste 
aspecte „nemedicamentoase” vom discuta în paginile care urmează. 

Tratamentul hipertensiunii arteriale se confundă în mod uzual cu 
terapia medicamentoasă. Măsurile nemedicamentoase însă — medicaţia 
fizică, kinetologia, balneoclimatologia, chiar dacă nu asigură un 
control complet al bolii, pot reprezenta o valoroasă completare a tera- 
piei medicamentoase, permiţând scăderea dozei şi sistarea medicaţiei. 

În general, există o atitudine negativă faţă de acest tip de terapie, 
datorită: 

e pacientului care doreşte să i se recomande „toate analizele” şi 
reţete cât mai sofisticate; 

e medicilor; 

e lipsei bazei materiale. 

Un bolnav cu hipertensiune arterială tratat medicamentos nu în- 
seamnă că este şi recuperat: este dependent de droguri, astenic, anxios, 
de multe ori, depresiv. 

Recuperarea medicală urmăreşte menținerea capacităţii funcțio- 
nale în paralel cu scăderea tensiunii arteriale. 

În mod evident, nu exclude în totalitate terapia medicamentoasă, 
dar o poate reduce ca dozaj. 

6.1. Testul de efort în hipertensiunea arterială 


Valoarea tensiunii arteriale se corelează frecvent cu frecvenţa 
cardiacă şi mai puţin cu intensitatea efortului. 

Proba de efort în hipertensiunea arterială este o practică mai 
recentă. Dintre concluziile desprinse până în prezent, cu caracter de 
aplicabilitate clinică, reținem: 

1) proba de efort în hipertensiunea arterială permite cunoaşterea 
reactivității aparatului cardiovascular; 

2) suprimă factorul emoţional („hipertensiunea de halat alb”) la 
măsurarea tensiunii arteriale şi datele care se obţin sunt reale şi repro- 
ductibile; 

3) proba de efort este urmărită prin frecvenţa cardiacă; 

4) proba de efort se va întrerupe dacă tensiunea arterială creşte 
mai mult de 230/120 mmHg. 

Protocolul probei de efort în hipertensiunea arterială cuprinde 
paliere de 25W, timp de trei minute, luând tensiunea arterială la 
sfârşitul fiecărui palier. 

Nu se trece la următorul palier decât dacă există o stare stabilă 
pentru tensiunea arterială şi frecvenţa cardiacă. 


Se conturează câteva profile tensionale: 


1) Hiperkineticul — prezintă chiar la începutul probei o frec- 
venţă cardiacă crescută, 130/minut — inexplicabilă prin emotivitate; la 
al doilea palier frecvenţa creşte la 150/minut. 


— va necesita adaptare la efort prin antrenament fizic: dacă nu 
este posibil un medicament beta blocant (propranolol, metoprolol etc.) 

2) Emotivul — în primul palier are frecvența cardiacă înaltă, dar 
nu creşte prea mult în următoarele două — trei stadii. 

3) Bolnavul cu capacitate a miocardului limitată — poate 
realiza un efort de 150-180 W fără a creşte valoarea tensiunii arteriale; 
este evident patologic. 

4) Etilicul — la primul palier, la cel mai mic efort, prezintă o 
frecvență rapidă şi o creştere tot atât de rapidă a valorii tensiunii 
arteriale. 

Antrenamentul fizic 

* Studiile au demonstrat că antrenamentul fizic controlat şi sus- 
ținut poate reduce valoarea tensiunii arteriale cu 4-5 mmHg -— la 
normotensivi şi cu 10 mmHg — la hipertensivi. 

e Antrenamentul prin efort de rezistență realizează cea mai 
semnificativă scădere tensională ca valoare şi durată. 

e Persoanele cu activitate fizică fac în mod repetat hipertensiune 
arterială. 

— cei cu hipertensiune arterială pot să reducă hipertensiunea 
arterială prin efort de rezistență. 

— sunt necesare trei şedințe/săptămână, câte 20 minute — la o 
frecvență cardiacă eficace, la valoare de 60 —80% din frecvența 
cardiacă atinsă în timpul probei de efort. 

— peste această valoare organismul este în anaerobioză şi nu se 
mai produc scăderi ale tensiunii arteriale. 

Mecanismele care generează adaptarea la efortul de rezistență 
sunt: 

> creşterea debitului cardiac — este liniar cu frecvenţa cardiacă; 

> sporirea volumului de ejecţie sistolică — nu este liniară decât 
până la 50%.Vo2 max; 

> declanşarea activității simpatice; 

> creştere volumetrică cu sporirea întoarcerii venoase secundară 
stimulării receptorilor alfa; 

> redistribuire periferică cu vasoconstricţie renală şi splahnică şi 
vasodilatație musculară datorită unor mecanisme locale la care 
participă PG (prostaglandinele) şi adenozina; 

> o adaptare umorală puţin cunoscută. 


Toleranţa la efort este principala măsură pentru aprecierea 
capacităţii de muncă a unui bolnav. 
Mersul — cel mai recomandat exerciţiu pentru începerea antrena- 
mentului la efort. 
e exercițiu simplu, fiziologic, cu automatisme vechi; 
e nu cere explicație tehnică; 
e pune în mişcare grupe mari musculare; 
e dozajul este relativ: — dozarea ritmului paşilor; 
— distanța parcursă; 
— durata de mers; 
— panta. 

e în staţiunile balneare — se practică cu succes „cura de teren”. 

e înainte şi după şedinţele de mers trebuie să se măsoare frec- 
venţa cardiacă şi tensiunea arterială, pulsul să se determine la 4-5 mi- 
nute pentru a orienta frecvenţa paşilor. 

e se poate aplica zilnic, luni sau ani de zile. 


Alergarea (joggingul) 
Metoda se introduce imediat ce s-a ajuns la o anumită capacitate 
de efort. 
e dozarea se face ca: — viteză; 
— nivelul de ridicare a genunchilor; 
— distanța; 
— durata alergării. 
e se controlează tensiunea arterială înainte şi după alergare. 
e în mediu nepoluat pe stadioane, parcuri. 
e de trei ori pe săptămână, timp de 20 minute. 
e alergarea pe loc se poate desfăşura şi în casă sau în sala de 
gimnastică. 
e săritura cu coarda are efect la fel de bun. 
Urcatul scărilor şi pantelor 
e se face în mod progresiv, ca număr de trepte şi durată. 
e dozarea se face prin aprecierea frecvenţei cardiace şi tensiunii 
arteriale. 
Bicicleta ergometrică şi covorul rulant 
e au avantajul posibilităţii dozării cu multă precizie şi de urmă- 
rire a pacientului în timpul efortului. 
e şedinţe de antrenament: — timp de 3 săptămâni 
— durata de 20 minute 
— la o frecvenţă cardiacă 60-80% din 
frecvenţa maximă atinsă în timpul probei de efort. 
— peste acest nivel organismul se află în anaerobioză şi valoarea 
tensiunii arteriale creşte (a nu se forța!) 


Studiile au demonstrat că scăderea cu câţiva mmHg a tensiunii 
arteriale este suficientă pentru scăderea semnificativă a mortalităţii, 
deci antrenamentul fizic este un veritabil medicament hipertensiv. 

Dar — antrenamentul trebuie să fie susţinut în timp pentru că 
întreruperea exerciţiilor fizice o perioadă mai lungă duce la creşterea 
tensiunii arteriale la nivelul anterior. 

notul în apă caldă (termală sau mezotermală) 


foarte bun 

există, în mod evident, plăcerea bolnavului în contact cu apa 
apa caldă are efecte benefice asupra: 

tensiunii arteriale; 

performanței cordului; 

circulației periferice; 

presiunii hidrostatice; 

descărcării de preutăţi — conform principiului lui Arhimede, 


are efecte bune asupra mușchilor şi articulaţiilor. 

Deci, mişcarea se desfăşoară în condiţii plăcute, 

— cu descărcare gravitațională; 

— cu o circulaţie generală şi periferică îmbunătățită; 

— cu un randament bun. 

— se va măsura frecvenţa cardiacă şi tensiunea arterială înainte 
şi după şedinţa de înot; 

— frecvenţa cardiacă să nu depăşească 75% din frecvenţa cardia- 
că maximă de la testul de efort! 


Contraindicaţii la înotul terapeutic 


tensiunea arterială peste 180/110 mmHg; 

insuficiență cardiacă severă; 

infarct miocardic acut recent — sub şase luni; 
miocardite; 

valvulopatii severe; 

cardiopmiopatiile obstructive; 

extraventriculare polifocale; 

episoade de tahicardie paroxistică ventriculară; 
blocuri atrioventriculare de grad înalt (gradul II şi IHI); 
implanturile de pacemaker; 

persoanele care au efectuat un exerciţiu fizic înainte de şedin- 


tele de înot; 


sub trei ore de la masă; 
cei cu alte boli, inclusiv dermatologice. 

Terapia ocupaţională — în special metodele relaxante psihic. 

Sportul terapeutic — condiții: 

e să nu fie de performanţă; 

e să fie fără aspect competiţional, contracronometru; 

e sporturile dure sunt contraindicate: box, haltere, rugby; 

e se recomandă tenis, ping-pong, volei, baseball, golf, baschet, 
călărie; 

e se va ţine cont de: 

— aptitudinile fizice şi psihice ale pacientului; 
interesul acestuia; 

— vârsta, sexul, gradul de antrenare fizică. 

e Se măsoară frecvenţa cardiacă şi tensiunea arterială înainte, în 
pauze şi la sfârşitul practicării sportului. 

e Frecvența cardiacă să nu depăşească 75% din frecvenţa car- 
diacă maximă teoretică. 


Exerciţiile respiratorii terapeutice 
e Tehnica „Rebirth” — gimnastică respiratorie de hiperoxigenare 
descrisă de Leonard în 1970 în SUA, extinsă ulterior şi în alte ţări. 
e Un alt autor, Tirala, descrie o tehnică asemănătoare — care este 
preluată şi în România. 
e Această tehnică reduce în trei săptămâni tensiunea arterială la 
un nivel constant. 
Tehnica: — se efectuează inspiraţii profunde ce antrenează respi- 
rațiile costală şi diafragmatică. 
— urmează expiraţii prelungite şuierând, „uuuu”, ca un geamăt 
sau ca un oftat. 
— se pot descrie patru variante: 
— culcat (poziţie greu tolerată de către cardiaci); 
— şezând; 
— ortostantism; 
— în timpul mersului. 
— inspiraţia — durează 5-10 secunde; expirația — 45 secunde. 
— se efectuează de trei ori/zi câte 15 minute; 
— durata tratamentului: 3-4 săptămâni cu repetări, orice întreru- 
pere a tratamentului duce la recidiva hipertensiunii arteriale, 
— Se recomandă pacienților să fie în repaus digestiv, preferabil ă 
jeun. 

— după toaleta vezicală şi intestinală (sunt contraindicate stările 
de constipaţie, stază urinară, meteorism abdominal, plenitudine gastrică). 
— se interzice fumatul şi consumul de alcool. 


Efectele acestui tip de exerciţiu sunt: 

e la nivelul inimii; 

e asupra metabolismul glucidic — acţiune bipolară — periferic şi 
la nivelul pancreasului; 

e asupra metabolismului lipidic şi protidic; 

e asupra aparatului respirator: 

— dezobstrucție bronşiolară; 

— combate staza sanguină pulmonară; 

— creşte VEMS (Volumul expirator maxim pe secundă) şi CV 
(capacitatea vitală); 

— întăreşte şi sinergizează muşchiul respirator. 


Influenţa acestor exerciţii asupra aparatului cardiovascular este 
de ordin mecanic, reflex şi neuroumoral. 


6.2. Mijloacele de recuperare în hipertensiunea arterială 
aparținând medicinei fizice şi balneoclimatologice 


6.2.1. Mijloacele de medicină fizică 


6.2.1.1. Electroterapia 


1) Ionizări transorbitare — cu sulfat de Mg 2%. 

e electrozi speciali de tip oculari sunt aplicaţi printr-un strat 
hidrofil (tifon) pe pleoape (ochiul închis). 

e intensitatea curentului: 0,6-2 mA cu dozare progresivă până la 
apariţia fosfenelor (steluţele verzi). 

e durata şedinţei: 30 minute. 

e serii şedinţe: 15-25 — repetate la intervale mari. 

e serii scurte: 6-10 — la intervale mici. 

e Perioada de tratament este de luni sau ani. 

2) Băi galvanice celulare — temperatura apei este de 37-38°C. 
polaritate (+) la membrele superioare; 
polaritate (-) la membrele inferioare; 
intensitatea este peste pragul de toleranţă al regiunii; 
durata: 20-30 minute; 
zilnic sau la două zile. 

3) Băile galvanice generale: 
e temperatura apei este: 36-37%C; 
e intensitatea curentului — progresiv se ajunge la 400-600 mA; 
e durata procedurii: 15-20 minute; 
e ritmul şedinţelor: de la una la trei zile; 
e se repetă luni sau ani de zile. 
4) Magnetodiafluxul în aplicații cervicale şi lombare: 
e durata şedinţei: 20 minute; 
e 18-20 şedinţe repetate la două — patru săptămâni; 
e sunt indicate pentru hipertensivii din stadiul I şi II şi cu rezul- 
tate foarte bune în HTA borderline. 
e câmpurile magnetice intervin asupra unor factori de reglare a 
tensiunii arteriale: 
— factorul SNC (sistemul nervos central) 
şi SNP (sistemul nervos periferic); 
— reactivitatea vasculară; 
— factorul endocrinoumoral; 
— rezultatele sunt temporare, de aceea tratamentul se reia. 


Contraindicaţiile electroterapiei de contact: 
e supuraţii; 

eczeme; 

alergie (urticarie); 

neoplasme cutanate; 

TBC cutanat. 


6.2.1.2. Hidrotermoterapia 


Implică mecanismul de reglare a aparatului cardiovascular, prin 
jocul vascular periferic şi central, apărut în mecanismul de termoreglare. 
— receptorii: 

- la cald: Ruffini; 

- la rece: Krause — culeg impulsuri sensitive pe 
care le transmit către hipotalamusul superior (HT), comandând vaso- 
constricţie la rece şi vasodilataţie la cald. 

— pentru rece: alături de vasoconstricţie — sunt comandate şi 
funcţia glandelor sudoripare şi termogeneza chimică. 

— pentru cald: dacă temperatura mediului este de peste 37,3 C, 
intră în funcţie centrii hipotalamusului anterior, care inhibă complet 

tonusul simpatic vasoconstrictiv la nivelul circulaţiei periferice, apare 
vasodilataţia cutanată şi intră în funcție glandele sudoripare. 

— la încălzirea sau la răcirea, chiar a unei zone limitate a corpu- 
lui, excitaţiile de la receptori periferici se extind la centrii nervoşi 
superiori. 

Sunt zone ale corpului care au un grad de independenţă — care 
nu transmit uşor stimuli la nivel superior, spre exemplu, tegumentele 
mâinilor, plantelor, capului. 

— temperatura feţei se comportă sensitiv particular. 

— semnalizează schimbările de temperatura (mai des cele meteo- 
rologice) şi trimite impulsuri centrale ce antrenează termoreglarea. 

— vasele cutanate, renale, miocardice — reacționează în acelaşi 
sens la cald prin vasodilataţie. Restul vaselor splahnice reacționează în 
sens contrar. 

— teritoriul cerebral este cel mai independent. 

— o baie caldă la picioare duce la decongestionarea circulaţiei 
cerebrale, pentru că există un mecanism vicariant între circulația corpului 
şi membrele inferioare. 

— aplicaţiile calde generale — băi generale; 

— băi de lumină; 
— saună. 

au efecte cardiovasculare, şi anume: 

I)creşterea frecvenţei cardiace cu 20-30 bătăi / minut; 

2) creşterea debitului cardiac (prin creşterea frecvenţei cardiace, 
dar creşte şi debitul bătaie). 

3) tensiunea arterială se modifică. 

— TAD (diastolică) — scade la 50-55 mmHg şi se menţine scă- 
zută pe durata şedinţei de termoterapie, cu tendinţa de a reveni pro- 
gresiv la valorile iniţiale. 

— TAS (sistolică) — scade odată cu TAD (dar mai puţin) cu 
10 mmHg. 

— TAM (tensiunea medie) — scade la începutul şedinţei, cu ten- 
dinta ulterioară de revenire. 

4)rezistența arterială periferică scade 1/2-1/3 din valoarea 
inițială datorită vasodilataţiei. 

S)creşte viteza de circulaţie a sângelui. 

6)rezistenţa prin frecare scade. 

T)solicitarea cordului în comparaţie cu efortul fizic este relativ 
moderată. 

6.3. Aspecte practice ale recuperării în hipertensiunea arterială 


Recuperarea se aplică în: 

— hipertensiunea bordeline; 

— hipertensiunea uşoară; 

— hipertensiunea sistolică de până la 180 mmHg. 


Se administrează pacientului: 

1. Băi generale calde la 37°C 

— durează 20-30 minute; 

serii de 18-20 şedinţe — o şedință/zi, cu repetare la două-trei 


luni; 
— sau o şedinţă/2 zile cu repetare la una-două luni. 


2. Băi generale la 38-39C 
— durează 10-15 minute; 
— numai pentru tinerii cu 
— hipertensiune bordeline; 
— hipertensiune uşoară; 
— hipertensiune sistolică de până la 180 mmHg. 


3. Băi parțiale Hauffe 

— la extremităţi, se începe cu 35-36%C până la 43-45°C (baie 
ascendentă); 

— temperatura se ridică treptat, în funcţie de toleranță; 

— efectul este reflex termocirculant central cu vasodilataţie la 
coronare şi la rinichi, ceea ce este foarte util pentru bolnavii hiper- 
tensivi. 


4. Băi de lumină parţiale şi generale: 

— folosesc aerul uscat — generat prin iradierea infraroşie a 25 de 
becuri de 100 wats. 

— energia calorică se transmite organismului în proporţie de 1/3, 
restul se pierde în spaţiu. 

— şedinţa durează 20 minute. 

— se efectuează o şedinţă/zi sau la două zile. 


5. Sauna: 


— este o procedură cu aer foarte uscat, la temperatură mare, de 
100°C în aer — 40°C la piele, într-o cabină de lemn de pin. 

Aplicarea tehnicii de flagelare (tehnica finlandeză) produce o 
excitație mecanică cu eliberare de histamină şi vasodilataţie accen- 
tuată. 

La sfârşit, se recomandă răcorire în bazin cu apă la 20°C. 

-temperatura apei sub 20°C este contraindicată pentru cardiaci şi 
hipertensivi. 

— antrenează şi mecanismul de termoreglare (călire). 


6. Băile cu dioxid de carbon — balneoterapie — sunt băi hipoterme. 

— acidul carbonic (H>C0O3) conţine dioxid de carbon (CO2) dizol- 
vat şi, în plus, o suspensie de bule de dioxid de carbon libere. 

— bulele de gaz se dispun pe suprafaţa tegumentelor — se face o 
peliculă aderentă la tegumentul care este un termoizolator. 

— dioxidul de carbon se resoarbe prin tegument — coeficient de 
resorbție 30 — 35 ml/minut/mp suprafața tegumentului. 

— se produce o excitație a receprtorilor vasculari şi dilatarea 
papilară vasculară, producând eritemul tegumentului (acelaşi lucru se 
produce şi la mofete). 

— temperatura băii cu dioxid de carbon — 28 —31 grade. 

— asupra aparatului cardiovascular efectele băii cu dioxid de 
carbon sunt: 

1)scăderea rezistenţei periferice prin acțiunea directă a dioxi- 
dului de carbon asupra arteriolelor şi anastomozelor arteriovenoase; 

2)creşterea debitului cardiac sistolic şi diastolic, nu prin meca- 
nism central, ca în baia caldă, ci prin vasodilataţie pasivă periferică, la 
început fără o întoarcere venoasă crescută, iar apoi se acumulează 
sângele în sistemul venos cutanat; 

3)creşte întoarcerea venoasă la cordul drept; 

4) creşte umplerea diastolică; 

5) creşte debitul bătaie. 


Baia cu dioxid de carbon prelungeşte diastola la fel ca şi digita- 
lizarea (prin creşterea întoarcerii venoase). 

Baia cu dioxid de carbon: 

— durata: 20-30 minute; 

— se efectuează o şedință/zi sau la două zile; 

— se indică serii de 14-18 băi. 

6.4. Cura balneoclimaterică în hipertensiunea arterială 


Staţiunile balneare utilizate sunt complexe de tratament, unde, 
alături de factorii naturali de cură, specifici fiecărei staţiuni, în cadrul 
curelor balneare de 18-20 zile, mai pot fi folosite: 

- medicina fizică; 

- dietoterapia; 

- terapia medicamentoasă; 

- ritmicitatea somnului şi a alimentației; 

- reducerea consumului de alcool, tutun, cafea; 

- activităţi recreative pentru relaxarea psihică; 

- antrenamentul la efort. 

Este un mijloc important de luptă antistress. 

Contraindicaţiile curei balneate în HTA: 

I)hipertensiunea malignă cu complicaţii renale, cardiace; 

2) accidentul vascular cerebral recent, sub două luni; 

3) infarctul miocardic acut, sub şase luni; 

4) pusee acute, recente ale unor boli asociate (neurologice, respi- 
ratorii, digestive, renale, metabolice, diabet, gută, boli endocrine). 

Prin cura balneară se realizează: 

o atmosferă de confort, de microclimat relaxant, estetic; 

- dietoterapie; 

- cure de slăbire pentru obezi; 

- restricţii la consumul de sare; 

- alimente îmbogăţite cu potasiu şi magneziu; 

- alimente îmbogăţite cu acizi graşi polinesaturați din grăsimi 
vegetale — au efect antiatergogen; 

- 1-2 zile/săptămână — se oferă regim vegetarian; 

- cura cu usturoi; 

- scăderea consumului de alcool; 

- alcoolul în cantități moderate — bun pentru coronare — cu efect 
antiatergogen; 

- alcoolul consumat în cantități mari duce la: 

O creşterea frecvenţei cardiace; 
O creşterea debitului cardiac; 
O creşterea cortizolului seric. 

- se evită cafeaua, nicotina, anorexigenele, anticoncepţionalele; 

- tratamentul cu agenți fizici, hidrotermoterapia şi kinetoterapia; 

- nu în ultimul rând, se indică tratamentul medicamentos. 

Antrenamentul la efortul de rezistență se realizează foarte bine 
în staţiunile balneare care au dotare mai bună decât unităţile sanitare, 
unde: 

— se pot practica exerciţii respiratorii terapeutice; 

— există factori naturali de cură: ape carbogazoase, ape sulfuroa- 
se, iodurate, termominerale; 

— stațiunile recomandate pentru hipertensivi sunt: 

- Covasna; 

- Băile Tuşnad; 

- Vatra Dornei; 

- Borsec; 

- Lipova; 

- Sinaia; 

- Călimăneşti-Căciulata; 

- Eforie Nord, Techirghiol, Mangalia; 
- Moneasa; 

- Geoagiu Băi. 

Sezoniere: 

- Jigodin-Băi; 
- Praid; 
- Turda. 

Climatul de munte la 1000-1800 metri şi peste este contrain- 
dicat. 

Stațiunile de pe litoral sunt indicate numai pentru hipertensiunea 
borderline şi hipertensiunea arterială uşoară, dar trebuie evitate în 
lunile iulie — august. Înotul este permis numai până la ora 10. 

7. RECUPERAREA 
BOLNAVILOR CU VALVULOPATII 


Experienţa recuperării fizice la pacienţii valvulari este restrânsă, 
dar beneficiul biologic realizat de antrenamentul fizic în cardiopatia 
ischemică şi infarctul miocardic acut se poate extrapola şi la această 
categorie de pacienţi. 

Profilul epidemiologic al valvulopatiilor s-a modificat conside- 
rabil în ultimele decenii. 

Incidenţa reumatismului articular acut a scăzut foarte mult, gra- 
ție penicilinei şi, în consecință, a scăzut incidenţa valvulopatiilor. 

Reumatismul articular acut „linge articulațiile şi muşcă inima”— 
acest aforism al vechilor clinicieni a devenit din ce în ce mai puțin 
prezent astăzi. 

In schimb, a crescut frecvenţa atingerilor valvulare degenerative. 

Prolapsul de valvă mitrală (5% din populaţie) ridică puţine 
probleme la subiectul tânăr (cu excepţia cazurilor complicate cu arit- 
mii, endocardită infecțioasă, iar insuficiența mitrală care ar necesita 
reconstrucţia valvulară apare târziu. 

Totuşi, valvulopatiile au un impact medico-social important: 

> duc la insuficienţă cardiacă, deci limitare funcțională severă; 

> evoluţia lor prezintă sincope, aritmii grave, embolii periferice, 
accidente survenite în timpul tratamentului anticoagulant. 


7.1. Recuperarea bolnavilor cu valvulopatii neoperați 


Experienţa în acest domeniu este încă restrânsă, pentru că, până 
nu cu mult timp în urmă, recuperarea era considerată contraindicată. 

Sedentarismul prelungit produce decondiţionare fizică cardiocir- 
culatorie şi musculară cu: 

e scăderea cu 30% a capacităţii aerobe şi a forţei musculare; 

e scăderea cu 10% a debitului cardiac; 

e hipotensiune ortostatică; 

e creşterea consumului de oxigen la nivelul miocardului. 

Metabolic, se produc: 

e decalcifieri osoase — osteoporoză; 
e negativarea bilanţului azotat; 

e accidente tromboembolice. 


De aceea, indicarea antrenamentului fizic pe termen scurt, cu 
condiţia unor rezerve hemodinamice compatibile este justificată la: 

% valvulopatia compensată; 

% insuficiența cardiacă clasa I şi II, NYHA. 

Este necesară însă o individualizare strictă a programului de 
antrenament fizic! 

— unii specialişti contraindică antrenamentul înainte de operaţie, 
pentru că efortul intens ar putea declanşa un EPA (edem pulmonar 
acut); 

— pe termen lung, se produce creşterea rezistenţei pulmonare la 
hipoxie, accentuarea hipertensiunii pulmonare (în mica circulaţie); 

— pentru selecţionarea cazurilor ce pot beneficia de antrenament 
fizic este indicat un test de efort submaximal (criteriul limitativ 80% 
din frecvenţa maximă teoretică, iar tensiunea arterială sistolică să fie 
maximum 200 mmHg). 


Indicaţii şi contraindicaţii: 

— pacientul trebuie să fie informat asupra avantajelor oferite de o 
activitate fizică uşoară sau medie, dar regulată, la un prag inferior 
celui cauzator de dispnee (element psihologic foarte important!) 

— este necesar bilanțul riguros al pacientului înainte de a fi 
cuprins într-un prag de antrenament: 

e examen clinic; 

e electrocardiogramă; 

e rx toracic; 

e ecografie cardiacă. 

— cateterismul cardiac — poate aprecia direct presiunile pulmo- 
nare (gradul de hipertensiune pulmonară) şi răsunetul valvulopatiei 
asupra funcţiei ventriculare. 

În situaţiile în care nu se poate realiza cateterism cardiac care 
este o tehnică invazivă se poate practica ecografia 2D şi ecografia 
Doppler, care au devenit investigațiile de rutină pentru aprecierea 
gradului de dilatare a ventricului stâng sau a ventricului drept sau 
pentru aprecierea funcţiilor contractile ale ventricului stâng sau ale 
ventricului drept. 

— testul de efort limitat de simptome — serveşte drept bază 
pentru determinarea nivelul antrenamentului şi element de referință 
pentru urmărirea evoluţiei ulterioare a toleranţei la efort. 


Contraindicaţii ale recuperării fizice în valvulopatii: 

- valvulopatii cu hipertensiune pulmonară severă; 

- cardiomegalie importantă; 

- alterarea funcţiei ventricului stâng (se vede din ecografia car- 
diacă Doppler); 

- aritmii ventriculare maligne; 

- stenoză pulmonară strânsă; 

- stenoză aortică simptomatică, calcificată — cu risc sincopal; 

- cardiomiopatie hipertrofică obstructivă; 

- coarctaţia de aortă. 

Metodologia recuperării: 

- se lucrează în echipă: medic, kinetoterapeut, maseur. 

- modalităţi: kinetoterapia respiratorie, antrenamentul fizic. 


Kinetoterapia respiratorie 

- este bună pentru toţi pacienţii cu valvulopatie, inclusiv pentru 
cei la care măsurile de recuperare fizică sunt contraindicate. 

- duce în timp la ameliorarea CPT şi a VEMS-ului (capacitatea 
pulmonară totală şi volumul expirator maxim pe secundă) 

- este capabilă să antreneze toată musculatura respiratorie, cu 
parti-ciparea preponderentă a  diafragmului şi a musculaturii 
abdominale. 


Antrenamentul fizic 

Se desfăşoară în şedinţe cu intensitate, ritmicitate, durată — ase- 
mănătoare cu cea a coronarianului. Intensitatea — apreciată prin testul 
efort inițial, pe baza toleranţei şi a bilanţului respirator. 

Se indică drept limite: 

e 70% din capacitatea funcţiilor apreciată prin testul efort la 
valvulopatiile uşoare. 

e 50-55% la formele cu răsunet funcțional marcat. 

- Durata antrenamentului: 45 minute. 

- Mişcările propriu-zise: (exerciţii) trebuie să fie alternate cu 
mişcările respiratorii. 

- La sfârşit se practică tehnici de relaxare şi de masaj. 

Dacă apar dispnee, tahicardie/aritmii, ritm de galop (în trei 
timpi), se întrerupe antrenamentul fizic. 

— se practică serii de 10-20 şedinţe maximum. 

— exerciţiile fizice trebuie să fie repetate chiar dacă sunt limitate, 
pentru că ameliorează în timp randamentul şi ajută pacienții cu deza- 
daptare cardiovasculară indusă de o inactivitate prelungită. 


7.2. Recuperarea bolnavilor cu valvulopatii operaţi 


Operaţiile în valvulopatii se practică astăzi frecvent. Procedura 
este următoarea: 

= remodelarea valvei (valvulotomie, valvuloplastie); 

= implantarea de proteze valvulare. 

Pregătirea preoperatorie cuprinde obligatoriu kineziterapia respi- 
ratorie, care asigură: 

e drenaj bronşic eficient; 

e învăţarea respirației diafragmatice. 

Pregătirea psihologică ameliorează reuşita chirurgicală şi asigură 
o convalescență activă. 

Obiectivele recuperării: 

+ În primele zile postoperatorii, măsurile de recuperare vor fi 
centrate pe kineziterapie respiratorie, pentru o corectă ventilare şi 
pentru a preveni complicațiile decubitului. 

+ In următoarele zile e dificil pentru pacientul astenic, tahicar- 
dic, care are manifestările unei hiposistolii, să efectueze antrenament 
fizic. 

+ Repausul la pat este încă prezent, dar se practică exerciții 
fizice de mobilizare a respirației diafragmatice şi mobilizarea centu- 
rilor (scapulară şi pelvină), mobilizarea membrelor. 

+ După 4-8 săptămâni, se constată o ameliorare hemodinamică — 
este etapa în care recuperarea va realiza obiectivele sale generale: 

e adaptarea progresivă la efort — care să asigure o frecvenţă 
cardiacă optimă, să nu accentueze HTP (hipertensiunea pulmonară) şi 
să nu precipite IVS (insuficienţa ventriculară stângă); 

e ajută pacientul să depăşească faza de anxietate — când pacien- 
ţii sunt timoraţi de accelerarea frecvenţei cardiace la cel mai mic efort; 

e permite reconsiderarea tratamentului medicamentos prin apre- 
cierea comportamentului hemodinamic la efort: tahicardie şi ritm car- 
diac de galop, aritmii (absente în repaus); 

e sfaturi ergonomice în funcție de gradul readaptării la efort. 


157 


Universitatea SPIRU HARET 


Metodologia recuperării 

> Faza 0 — preoperatorie — gimnastica respiratorie — importantă 
pentru pacientul cu decompensare a inimii stângi, cu disfuncţie 
ventilatorie cu restricție sau cu obstrucţie. 


> Faza 1 — intraspitalicească: 

— în primele 24 — 48 ore postoperator, pacientul se află în terapie 
intensivă; 

— în acest timp, se poate efectua doar profilaxia complicațiilor de 
decubit, cu mobilizarea pasivă apoi activă a membrelor inferioare. 

— se asigură permeabilitatea căilor respiratorii, mai ales dacă 
există antecedente bronşitice, fumat prin aspirație bronşică şi expiraţie 
dirijată. 

— în valvulopatia mitrală apare frecvent FA (fibrilația atrială), 
favorizată de dilataţia atriului, dar nu influenţează negativ mobilizarea 
postoperatorie a pacientului, cu condiţia ca FA să fie controlată 
medicamentos. 

— Pentru cei care fac complicaţii diverse, cum ar fi: 

e cele pulmonare — atlelectazii lamelare bazale, epanşamente 
pleurale; 

e sindromul postpericardectomie; 

e aritmii recente, 

se limitează temporar pragul de recuperare. 

- pentru pacienţii valvulari operați cu evoluţie clinică lentă, cu 
episoade de suprainfectare bronşică sau pentru pacienții vârstnici — în 
primele zile se mobilizează centurile şi se mobilizează musculatura 
respiratorie; 

- la cei care au o evoluţie favorabilă — se începe mersul în a 
treia zi; 

- din ziua şase — se începe programul de recuperare precoce. 


Mersul este indicat în cazul: 

absenței dispneei; 

absenței unei astenii fizice importante; 
pulsului de repaus sub 100 batai /minut; 


e 
e 
e 
e absenței galopului ventricular stâng la efort. 


după ziua a şasea (între 6-10) — se poate începe plimbarea prin 
salon, şi pe holuri; 

- programul antrenamentului cuprinde: 
— bicicleta ergometrică — 50-60 w, timp de zece minute. 
— cu mare atenţie, pentru că se pot deteriora suturile de inserție 
ale protezelor valvulare! 

- ameliorarea capacităţii de efort după şase luni este relativ 
modestă şi este mai bună la proteza aortică decât la cea mitrală. 

- depinde şi de starea funcțională a miocardului — dacă FE 
(fracția de ejectie) este peste 40% şansele de ameliorare după inter- 
venţia chirurgicală sunt importante. 

- rezultatele chirurgicale sunt mai bune pentru stenoza mitrală 
decât pentru insuficienţa mitrală de aceeaşi vechime. 


> Faza a 2-a — convalescenţa: 

- marchează trecerea de la perioada acută (postoperator) la 
revenirea la viaţa socioprofesională. 

Obiective: 

- precizarea programului antrenamentului: frecvența, durata, 
tipul efortului muscular, în funcție de particularitățile evolutive şi 
modalităţile de răspuns la recuperarea inițială. 

- trebuie acordată o mare atenție riscului bolilor reumatice 
evolutive! 

- deprinderea tehnicilor de relaxare. 

- programul de antrenament în faza a 2-a este precedat de un 
test de efort maximal limitat de simptome. 

- în funcție de acest test (astenie, pragul dispneei, tahicardie, 
fracția de ejecție) (FE) se ia decizia încadrării în programul recupe- 
rator, astfel: 

a) program uşor — exerciţii de respiraţie şi plimbări scurte; 

b)program mediu — exerciţii de respiraţie, gimnastică uşoară, 
mers normal, bicicleta: 50-60w; 

c) program normal — dacă VS (ventriculul stâng) e normal şi nu 
există complicaţii postoperatorii. 

- după luna a doua postoperator, se poate aplica acest program, 
dar numai sub supravegherea medicală a tensiunii arteriale şi a 
frecvenţei cardiace. 

În ce constă programul de antrenament: 

e câteva minute de încălzire, gimnastică respiratorie, mobiliza- 
rea centurii scapulare, exerciții fizice globale. 

e 30 minute de efort: 2 minute cicloergometru, cu creşterea 
progresivă a sarcinii (50-60% VO2 maxim): 

e 4x 2 minute la 80-90% VO, maxim; 

e 3 minute la 50-60% VO, maxim; 

e 5 minute la 50-30% VO, maxim. 

e exerciții fizice de intensitate medie uşoară, în revenire — 
5 minute. 

- Se practică 3 şedinţe pe săptămână la cicloergometru, timp de 
opt săptămâni, la nivelul de 70% din frecvența cardiacă maximă 
teoretică şi încă 2 săptămâni — la 80% din frecvenţa cardiacă maximă. 

- Beneficiul este maxim pentru valvulopatia aortică şi pentru 
clasa I de insuficiență cardiacă NYHA (New York Heart Association). 

- Beneficiul este relativ mic pentru valvularul mitral. 

- Pentru pacientul vârstnic cu insuficienţă cardiacă, încălzirea şi 
exerciţiul fizic sunt progresive şi mai îndelungate. 

- Intensitatea efortului — 50% VO, maxim, cu creşterea treptată 
în funcție de toleranță. 

- În insuficienţa cardiacă antrenamentul este lent progresiv, 
intervalul de timp în care se atinge efectul de antrenament este de 
peste şase luni şi se efectuează numai în centre medicale specializate. 


> Faza a 3-a — de întreţinere 

- utilă pacientului valvular ce urmează să-şi reia activitatea 
profesională. 

- atunci când starea hemodinamică permite, el trebuie să depă- 
şească faza activităților fizice minime. 

- intensitatea antrenamentului optimă este de 50-70% din frec- 
venţa cardiacă calculată potrivit răspunsului la efort. 

- utilă este prescrierea unui medicament antiartmic, care să se ia 
ca tratament de întreținere în timp ce face antrenament fizic. 

- exerciţiile fizice sunt cele din recuperarea coronarianului. 

- se va continua cu gimnastica respiratorie şi se va insista asu- 
pra grupelor musculare ce urmează a fi solicitate cu predilecție în 
profesia pacientului. 

Concluzii: 

1. Fie că este operat sau nu, pacientul cu valvulopatie trebuie să 
aibă un prag de recuperare fizică, fără a urmări performanţa, ci numai 
confortul funcțional. Trei şedinţe pe săptămână, timp de 4-8 săptămâni 
sunt suficiente pentru a limita decondiţionarea impusă de boală. 

2. În plan subiectiv, prin antrenamentul fizic se ameliorează 
dispneea, dispar palpitațiile şi alte manifestări legate de decondi- 
ționarea fizică anterioară. 

3. Indiferent de tipul intervenţie chirurgicală, creste VO», frec- 
venţa cardiacă la un travaliu egal. 

4. Valvularii operaţi nu progresează în acelaşi ritm: 

- mai bine evoluează valvulopatiile nereumatismale; 

- valvulopatia aortică se recuperează mai bine decât cea mitrală; 

- aritmiile beneficiază mai puţin de recuperare. 

5. Pe plan profesional, reluarea activităţii la un an de la inter- 
venţia chirurgicală a fost de 81% în grupul celor antrenați, faţă de 61% 
în grupul celor neantrenaţi. 

8. RECUPERAREA 
ÎN ARTERIOPATIILE PERIFERICE 


În arteriopatiile periferice ca şi în bolile sistemului vascular ve- 
nos este indicat tratament recuperator şi de antrenament fizic (conform 
Colegiului American de Cardiologie). 

Circulaţia la nivelul extremităților (membre superioare şi mem- 
bre inferioare) prezintă unele particularităţi faţă de circulația siste- 
mică, distingându-se o circulație cutanată şi o circulaţie musculară. 

Circulaţia cutanată are funcția de a controla schimburile termice. 

Creşterea debitului într-un sector se realizează, de obicei, în 
detrimentul celuilalt. Astfel, obţinerea unei vasodilataţii cutanate poate 
produce ischemia musculară, iar exercițiile musculare o amelio-rează 
(în condiţii de confort termic). 

Înaintea stabilirii unui program de antrenament se face examenul 
de bilanț al bolnavului cu afectare arterială, de la claudicaţie inter- 
mitentă la necroză şi gangrenă. 

e Se efectuează pentru început proba mersului: pe teren plat, 
gradat, pe covor rulant. 

Distanţa parcursă poate fi sau nu limitată. 

e Se realizează apoi măsurarea presiunilor de perfuzie segmen- 
tară. Presiunea de repaus la nivelul membrelor inferioare este mai 
mare decât la membrele superioare; la efort creşte sau cel puţin ră- 
mâne neschimbată. 

Pentru leziunile obstructive (reprezintă indici de gravitate 
privind leziunile obstructive): 

e scăderea gradientului la efort cu cel puţin 50%; 

e durează peste cinci minute pentru revenire. 

Alte investigaţii: 

e ultrasonografia Doppler; 

e teletermografia; 

e pletismografia de impedanţă (care poate investiga atât compo- 
nenta arterială, cât şi cea venoasă). 

e Dopplerul, inclusiv cel color, permite: 

— precizarea cu acuratețe a sediului obstrucţiei; 

— aprecierea severităţii cazului; 

— dă indicaţii de revascularizare prin angioplastie: transluminal 
sau bypass! 


8.1. Tehnici de recuperare fizică 
în arteriopatiile obliterante 


A. Metode pasive 

Metodele pasive sunt măsuri de protecţie cutanată, cu scopul de 
a preveni agresiunile cutanate, mecanice, fenomenele de maceraţie, 
infecțiile de la nivelul piciorului, deci, în ultimă instanţă — ischemia. 

Metodele pasive constau în: 

> purtarea de pantofi din piele suplă, care să nu strângă 
degetele de la picioare; 

> menţinerea caldă a picioarelor (şosete de lână moale); 

> spălatul zilnic apoi uscarea foarte atentă a picoarelor (inclusiv 
cu f6ehn); 

> îngrijirea foarte riguroasă şi tăierea cu mare atenţie a unghii- 
lor, cu atât mai mult dacă există diabet zaharat. 

Masaje — în sensul circulaţiei arteriale şi venoase. 

- eficacitatea este limitată 

- este de preferat efleurajul superficial, dar şi petrisajul şi 
presiuni profunde alunecătoare. 


Exerciţiile de postură 

Cea mai eficientă este gimnastica Biirger, descrisă încă din 1924. 

Aceste exerciţii caută să crească debitul sanguin al unui membru 
prin „golire” şi apoi „umplere”! 

- pacientul stă în decubit dorsal cu membrele în poziţie la 50 
grade un minut; 

- se produce apoi „umplerea”, în poziţie aşezată şi gambele 
atârnate un minut; 

- se efectuează alternativ golire-umplere, apoi decubit dorsal în 
timp dublu; 

- se repetă de cinci-şase ori/zi, consecutiv; 
- se pot asocia mişcări circulare ale picioarelor. 


Metode fizice 


Termoterapia — pentru afecţiuni mai puţin evoluate: 
vV băi calde zilnice — 25-28%C; durată: 30-45 minute; 
v lampă de infraroşii; 
v unde scurte; 
Y parafină. 
Nu se aplică pe zonele ischemice, ci numai pe zonele reflexe: 
- plex lombar; 
- plex tipogastric. 


Ce se întâmplă în această situație? 


e scade tonusul simpatic, care este vasoconstrictor; 

e creşte circulația cutanată; 

e se încălzesc membrele; 

e dar încălzirea de lungă durată determină creşterea metabolis- 
mului muscular şi are în consecinţă un efect negativ, de aceea, durează 
numai 30-45 minute. 


Mecanoterapia 


Se folosesc aparate pneumatice care cresc forța undei sistolice 
arteriale sau facilitează returul venos (sistem de presiune — depresiune 
ritmică — tip vasculator). 


Hidroterapia 


e la 30°C — solicită global membrul prin mișcări de contrarezis- 
tență, în condiții de echilibru termic. 
e oxigenarea are avantajul de a creşte rapid perimetrul de mers. 


Metode active 


e stau la baza tratamentului de recuperare fizică; 

e scopul: declanşare unui răspuns circulator maximal, fără a 
produce manifestări ischemice şi la nivelul musculaturii supra şi 
subiacente obliterării. 

Mersul 


Singurul „drog” care produce, în mod cert, creşterea fluxului 
sanguin în musculatura scheletică este exercițiul fizic. Are avantajul 
de a fi cel mai ieftin. 

e mersul poate fi: în etape sau codificat. 

e mersul poate fi efectuat ca probă funcțională pe teren gradat 
sau pe covor rulant. 

e este important să se corijeze tulburările de mers (atitudine 
antalgică, obiceiul „prost”) care solicită prea puţin muşchii subiacenți 
obstrucţiei şi, din contră, solicită mai mult muşchii sănătoşii, supraiacenți. 

e arteriopatul trebuie să „atace” pasul cu călcâiul (talonul) şi să-l 
termine cu vârful piciorului pentru a solicita muşchii distali obstrucției. 

e mersul trebuie să nu fie prea solicitant, ci aproximativ la 70% 
din perimetrul de mers determinat săptămânal. 


Gimnastica specifică 


e scopul: ameliorarea oxigenării locale. 

e exerciţiile sunt alese în funcţie de nivelul la care sunt locali- 
zate obliterările. 

— se realizează încălzire timp de 10 minute, apoi următoarele 
exerciţii de două ori pe zi: 

— mişcări de triplă flexie — pentru obliterări înalte, cu solicitarea 
muşchilor bazinului şi ai coapsei; 

— mişcări care solicită gamba în obliterări mijlocii, prin ridicări 
pe vârful picioarelor (obliterări pe artera femurală şi artera poplitee); 

— în obliterări distale — solicitarea muschilor scurţi ai piciorului: 
deplasări pe degetele picioarelor (salt lateral) şi mişcări de rulare a 
unei ţevi (tub) sub picioare. 


Ergoterapia 

e se realizează antrenamente progresive la efort pe bicicleta 
ergometrică: 

e încărcarea se realizează cu: 

— 25 w timp de cinci minute, zece minute apoi 15 minute/zi. 

— 50 w timp de cinci minute, zece minute, 15 minute în următoa- 
rele zile. 

e aceste antrenamente sunt eficiente mai ales în leziunile 
obstructive înalte. 

e unele mişcări de ergoterapie — spre exemplu, tâmplărie sau 
olărit — permit atingerea aceloraşi obiective în mod diferit. 

Exerciţii musculare globale: 

1) Kineziterapia respiratorie — facilitează mişcările abdominale 
diafragmatice care să faciliteze întoarcerea venoasă. 

2) Gimnastica generală — trebuie să fie nedureroasă; 

— să facă apel la tot felul de exerciţii mergând până la diverse 
jocuri cu mingea. 

3) Activităţi sportive: bicicleta, bachet, ping-pong. 


8.2. Metodologia specifică a recuperării 
în arteriopatiile periferice 


Metodologia recuperării în arteriopatiile periferice depinde de 
sediul obstrucției: 

- arteriopatiile proximale (sunt de tip aterosclerotic — includ 
obstrucţii ale trunchiurilor mari şi mijlocii). 

- arteriopatiile distale: — arteriopatia diabetică; 

— trombangeita obliterantă: Bürger. 


8.2.1. Arteriopatia aterosclerotică 


Stadiul 1. Se realizează măsuri de prevenție primară şi secun- 
dară a factorilor de risc: 

e suprimarea fumatului; 

e formarea unor obiceiuri dietetice corecte, reducând aportul de 
glucide şi lipide; 

e evitarea sedentarismului; 

e program ocupațional de evitare a sedentarismului — stabilirea 
unui program de mers, câte de o oră/zi şi activităţi sportive (bicicleta). 


Stadiul 2. Indicaţia de elecţie a recuperării. 

e se începe cu un sejur de 2-3 săptămâni în spital pentru bilanțul 
medical şi funcțional, necesar pentru alcătuirea unui program de re- 
educare. 

** învățarea de exerciții de gimnastică; 
« educaţia dietetică, terapeutică, practică. 
e bolnavul este supravegheat apoi lunar; 
Exemplu de program zilnic de recuperare în stadiul 2: 
> Ora 9 — educaţia dietetică şi controlul medical; 
> Ora 10 — mers; 
> Ora 11 — gimnastică specifică; 
> Ora 13 — tratament de kineziterapie în grup şi individual; 
> Ora 15 — mers; 
> Ora 16 — gimnastică nespecifică. 

Stadiul 3. Mijloacele terrapeutice sunt deja limitate şi conţin: 

e masaj şi tehnici de vasodilatație prudentă; 

e contracţii izotonice cu contrarezistență pentru favorizarea 
vasodilataţiei şi evitarea atrofiei musculare; 

e kineziterapia membrului opus, kineziterapia aparatului respirator. 


8.2.2. Arteriopatiile membrelor superioare 


Apar de obicei la dislipidemici, împreună cu obstrucțiile mem- 
brelor inferioare şi coronariene. 

Recuperarea are la bază aceleaşi principii şi face apel la aceleaşi 
tehnici: 


probele de efort pot fi realizate la cicloergometrul de braţe; 
efortul la acest aparat se face la 2/3 din capacitatea determinată. 

e alte exerciţii: 

— ridicarea şi coborârea de braţe; 

— contracția diferitelor grupe musculare la nivelul membrelor 
superioare; 

— exerciții cu haltere adaptate; 

— kineziterapie respiratorie. 


8.2.3. Arteriopatiile distale 
(din diabetul zaharat şi boala Bürger) 


e Sunt multă vreme bine tolerate. Interesează în mod special patul 
vascular distal (microangiopatie), dar pot atinge şi trunchiurile mari 
(macroangiopatie). 

e Eficacitatea antrenamentului la mers e mai mică, datorită leziu- 
nilor distale. 

e In plus, în boala Bürger există şi atingere venoasă. 


8.2.4. Rezultatele reeducării arteriopatiilor 


Reeducarea este, de obicei, o terapie complementară altor trata- 
mente, în special chirurgicale. Rezultatele cele mai bune se înregistrează 
în obstrucţiile mijlocii (obstruarea arterei femurale superficiale). 

În obstrucţiile joase are rezultate slabe, dar este indispensabilă 
pentru că, în acest caz, chirurgia este ineficace 

În obstrucţiile înalte schema terapeutică este, de obicei, chi- 
rurgie plus reeducare fizică. 

9. RECUPERAREA ÎN AFECŢIUNILE VENOASE 


Prevenirea şi tratamentul pentru insuficiența venoasă cronică şi 
sindromul posttrombotic cuprinde şi exerciţii fizice pentru reducerea 
stazei venoase şi a consecinţelor sale. 

e Masajul membrelor inferioare se face evitând traiectele venoa- 
se în sens centripet, întrucât ameliorează circulaţia de întoarcere. 

e Este indicată mobilizarea pasivă a membrelor inferioare şi 
ridicarea lor deasupra planului patului în toate situaţiile ce necesită 
repaus prelungit. 

e Se realizează mobilizări active, chiar de la începutul recuperării: 

— alunecarea călcâiului pe planul patului, fără a ridica piciorul; 

— flexia plantară şi dorsală a articulației gleznei (articulația tibio- 
tarsiană); 

— flexia gambei pe coapsă şi a coapsei pe bazin. 

e Gimnastica respiratorie diafragmatică: 

— are rol în creşterea întoarcerii venoase; 

— reeducerea stazei; 
ameliorarea schimburilor gazoase la nivel pulmonar; 
restabilirea reactivităţii organismului. 


9.1. Recuperarea în tromboflebite 


9.1.1. Kinetoterapia 
9.1.1. În funcţie de evoluţia anatomoclinică a procesului, se 
indică o anumită modalitate de aplicare a kinetoterapiei: 


> Stadiul acut: 
- membrul afectat se ridică la 15-20 grade deasupra patului. 
- mobilizarea precoce se face după 3-4 zile. 


> Stadiul de convalescenţă: 
- se practică masaj uşor, cu scop hiperemiant, la nivelul circu- 
laţiei superficiale a extremităților bolnave. Atenţie! să nu se maseze 

profund şi să nu se maseze venele. (Pentru a nu mobiliza cheaguri din 
venele afectate). 

- se realizează mobilizări pasive şi active. 

- mersul este bun pentru că este un mijloc terapeutic de stimu- 
lare a circulaţiei întoarcere prin punerea în funcțiune a pompelor 
musculare. 

— ritmul şi durata mersului trebuie să crească progresiv, până la 
refacerea completă a circulaţiei venolimfatice. 


9.1.2. Fizioterapia 


e În stadiul acut: 

- se aplică comprese reci pe membrul bolnav; 

- se fac ionizări cu salicilat de Na — pe zona de maximă infla- 
maţie (mai ales în flebitele superficiale); 

- dacă rezultatul este favorabil după 3-4 zile de la debut, când 
cele două sisteme venoase — profund şi superficial îşi reiau circulaţia 
prin sistemul venos comunicant şi al venelor colaterale, se poate înlo- 
cui compresa rece cu comprese stimulante (au efect favorabil asupra 
valvelor venoase superficiale, care sunt predispuse la insuficiența 
precoce pentru că au sarcini sporite în drenarea sângelui din sistemul 
venos profund şi superficial). 

În evoluţia fără sechele a tromboflebitei, se aplică: 

- tratament anticoagulant oral — sub controlul timpului Quick şi 
Howell; 

- galvanizări transversale; 

- curenţi de joasă frecvenţă; 

- curenţi de frecvență medie (care stimulează pompele muscu- 
lare prin electrogimnastică); 

- raze ultraviolete pentru activarea circulaţiei cutanate. 


Evoluţia cu sechele: 

Fizioterapia se adaptează situaţiei clinice respective. 

Astfel, se pot practica: 

- infiltrații paravenoase cu scop resorbtiv, la câteva săptămâni 
de la stingerea procesului); 

- împachetări cu parafină şi nămol; 

- diatermie cu unde scurte în doze medii — şedinţe scurte, de 
câte 3-5-7 minute. 

Dacă sechela este de tip posttrombotic, se aplică tratament 
kinetoterapic şi se recomandă medicamente care urmăresc tonifierea 
peretelui venos, devenit insuficient datorită inflamaţiei, degenerării 
peretelui şi a valvelor incontinente. 

Fizioterapia se aplică numai dacă nu există inflamație periflebitică: 

e băi alternative, la 28°-38° C, cu contraste termice mici; 

e masaj subacval — 2-3 atmosfere, evitându-se traiectele venoase. 

e curenţi de joasă şi medie frecvenţă. 


9.1.3. Balneoterapia 


Apele termale sunt indicate la peste şase luni de la episodul acut. 

e apele carbogazoase sunt permise dacă nu există suferință mio- 
cardică; 

e ape sărate externe sunt foarte indicate — înotul în bazine sau 
lacuri sărate este extrem de favorabil pentru circulaţia venolimfatică; 

e circulația venolimfatică se desfăşoară în condiţii hemodina- 
mice mai favorabile în aceste ape sărate externe datorită: 

- poziţiei corpului în timpul înotului; 

- efectului presiunii hidrostatice asupra părţilor depresibile şi 
asupra venelor; 

- efectului astringent al sării. 


9.2. Boala postflebitică 


Se poate utiliza fizioterapia. 

e se practică stimulări galvanice — cu electrodul pozitiv în spa-ţiul 
popliteu şi electrodul negativ pe faţa dorsală a piciorului; se efectuează 1- 
2 contracţii/secundă care să determine dorsoflexia plantară pasivă. 

e se mai pot realiza compresiuni pneumatice externe intermi- 
tente — cinci secunde/contracţie — cu aparatul angiomat. 


9.3. Recuperarea în sindromul posttrombotic 


Kinetoterapia este indicată în stadiul acut: 

e membrele inferioare se situează pe plan procliv pentru a 
preveni edemul; 

e pacientul stă în repaus la pat, cu piciorul la 15- 20 grade 
deasupra patului; 

e mobilizarea membrului inferior este permisă la 3-4 zile de la 
debut, la început în pat, numai pentru: 

> a nu se produce traumatisme; 

> a scădea edemul; 

> a scădea durerea; 

> prevenirea emboliei pulmonare. 

- în continuare, când tromboflebita s-a constituit, iar cheagul 
este solid legat de perete, pericolul tromboemboliei reducându-se 
considerabil, sub tratamentul medical se poate institui kinetoterapia 
activă: 

e masaj inițial uşor, cu scop hiperemiant la nivelul circulaţiei 
superficiale a extremității bolnave; 

e evitarea manevrelor ce vizează țesuturile profunde şi traiectele 
venoase (pentru a nu mobiliza cheagurile sanguine afectate); 

e mobilizări pasive pentru toate articulațiile şi ridicarea extremi- 
tăților afectate în vederea activării circulației venoase; 

e mobilizări active; 

e exerciții respiratorii; 

e ridicarea bolnavului din pat începând cu ziua 5-6, cu ciorap 
elastic pe membrul inferior şi parcurgerea primilor paşi în jurul patului. 


În convalescenţă — a treia săptămână 

Kinetoterapia are drept scop combaterea edemului şi tonifierea 
musculaturii membrelor inferioare prin: 

e masaj uşor, iniţial superficial apoi profund cu glisări cu pre- 
siune şi periaj de activare a stazei şi edemului venolimfatic; 

e contracții statice şi mobilizări pasive ca în stadiul anterior; 

e mobilizări active cu rezistență în decubit dorsal şi ventral sau 
în poziţie aşezat; 

e extensia gambei pe coapsă cu aplicare de greutăţi pe picior; 

e exerciții respiratorii; 

e aplicarea bandajului elastic este o condiție sine qua non, cu 
atât mai mult cu cât în această perioadă se instituie mersul, ca factor 
terapeutic de stimulare a circulației de întoarcere prin punerea în 
funcţie a pompelor musculare; 

e nu există o tehnică de mers ca în arteriopatiile cronice; mersul 
se face pe măsura posibilităţilor bolnavului; 

e ritmul şi durata mersului trebuie să crească progresiv, până la 
refacerea completă a circulației venolimfatice în extremitatea bolnavă. 

10. RECUPERAREA BOLNAVILOR 
CU TULBURĂRI DE RITM CARDIAC 


În tulburările de ritm cardiac (mai ales în tulburările ventriculare 
de ritm cardiac) se contraindică, în mod clasic, testarea de efort. 

În ultimul deceniu însă, concepţia respectivă s-a modificat, deşi, 
fără îndoială, moartea subită rămâne încă una dintre cauzele cele mai 
frecvente de deces, fiind responsabilă, în SUA, de aproximativ 200- 
400 de mii decese pe an, iar în Franţa, de 30-60 de mii decese pe an, 
80% din numărul total al deceselor fiind cauzate de boala coronariană 
complicată cu tulburări de ritm cardiac. 

Bolnavii cu disritmii nu sunt nominalizați ca atare printre cate- 
goriile de boală cardiacă la care se indică includerea în programe de 
recuperare fizică. 

Relaţia dintre tulburările de ritm şi recuperarea fizică este însă 
necesar a fi discutată, deoarece un procent semnificativ al subiecților 
cu cardiopatie ischemică şi indicație de includere în programe de 
recuperare fizică prezintă şi tulburări de ritm supraventriculare sau, 
îndeosebi, ventriculare. 

Problema modalităţilor, indicaţiilor şi contraindicaţiilor recupe- 
rării acestor bolnavi a fost discutată la capitolul de recuperare a bolna- 
vilor după infarct miocardic acut. 

Problema merită însă a fi reluată separat, fiind importantă nu numai 
pentru starea postinfarct miocardic acut, ci şi pentru celelalte categorii de 
bolnavi cu cardiopatie ischemică (post bypass aortocoronarian, angină 
pectorală stabilă de efort) supuşi antrenamentului fizic. 

Este importantă problema relaţiei dintre efortul fizic (îndeosebi 
sub forma antrenametului fizic) şi tulburările de ritm cardiac, în cazul 
în care ele reprezintă principala sau singura formă de manifestare a 
cardiopatiei ischemice. 

De asemenea, multiple studii au dovedit că procentul deceselor 
bolnavilor postinfarct miocardic este cu atât mai mare, cu cât tulbură- 
rile ventriculare de ritm sunt mai complexe. 

Într-un studiu bine cuantificat (D. Zdrenghea, I.Branea, 1995) 
mortalitatea bolnavilor postinfarct a fost sub 5% pe an, dacă bolnavii 
prezentau extrasistole ventriculare rare şi 15% pe an, dacă numărul 
extrasistolelor ventricu-lare era mai mare sau egal de 30/oră. 

Înregistrarea Holter efectuată în primele 24 ore după externare 
arată prezenţa extrasistolelor ventriculare la 50% dintre bolnavii post- 
infarct miocardic acut, ceea ce reprezintă un procent foarte important. 

Bolnavii care sunt cu decondiţionare fizică importantă sunt cei 
care vor fi supuşi în primul rând recuperării fizice. 

Această recuperare fizică, cu o durată de 6 —12 săptămâni, 
este identică cu cea aplicată bolnavilor cu angină pectorală stabilă de 
efort sau cu cea aplicată în faza a doua de recuperare a infarctului 
miocardic acut. 

Se va ţine cont, în fiecare caz, de capacitatea de efort inițială, 
care va condiţiona şi va determina: 

— nivelul inițial de efort; 

— capacitatea de efort finală, propusă şi atinsă prin antrenament. 

Această recuperare se va desfăşura cvasiobligatoriu într-o peri- 
oadă de 1-2 săptămâni în mediu spitalicesc, îndeosebi pentru bolnavii 
cu angor restant (dar cu prag anginos ridicat), iar uneori poate fi de la 
început ambulatorie, pentru bolnavii total asimptomatici. 

În toate situaţiile ea va fi însă instituţionalizată, desfăşurată în 
servicii de specialitate în care sunt disponibili atât specialistul în 
recuperare, cât şi medicul cardiolog. 

După traversarea celor 6-12 săptămâni de antrenament fizic 
propriu-zis, bolnavii vor fi trecuţi în faza a III-a de recuperare când, de 
la caz la caz, prestarea activităţii fizice pentru menţinerea efectului 
de antrenament va fi efectuată în acelaşi cadru instituţional (când 
există condiţii pentru acesta), cluburi ale coronarienilor, sau va 
continua ca un mod de viaţă în care bolnavul va fi încurajat să presteze 
activitate fizică. 

În situaţia rară a bolnavilor asimptomatici şi bine condiționaţi 
fizic, ei pot şi trebuie să fie incluşi de la început în faza a treia de 
menţinere a recuperării, fiind de dorit însă ca, cel puţin pentru o peri- 
oadă de câteva săptămâni, aceasta să se desfăşoare în cadrul insti- 
tuțional, putând fi apoi continuată nesupravegheat. 

În toate situaţiile, bolnavului va reveni la 3, 6 luni şi, ulterior, 
anual în serviciul cardiologic de specialitate, de regulă acelaşi serviciu 

căruia îi aparține sau de care depinde şi serviciul de recuperare în care 
s-a efectuat antrenamentul fizic, pentru efectuarea testării de efort 
efectuate standardizat. 

În mod deosebit, pacienţilor cu tulburări de ritm cardiac supuşi 
antrenamentului fizic trebuie să li se acorde atenţie, întrucât riscurile 
recuperării fizice sunt mult mai mari decât la alte categorii de bolnavi; 
ei trebuie să se afle sub influența medicaţiei antiaritmice prescrise de 
către cardiolog, iar în sala de kinetoterapie trebuie să existe posibilități 
de resuscitare cardiorespiratorie. 

Modul de realizare a efortului în antrenamentul fizic propriu-zis 
cuprinde aceleaşi modalități descrise la recuperarea postinfarct 
miocardic şi postrevascularizare miocardică. 

11. RECUPERAREA POSTTRANSPLANT CARDIAC 


Medicina modernă, ajunsă la performanţe incredibile, a făcut 
posibilă şi această uriaşă realizare — transplantul de organe — care 
reprezintă practic redarea unei noi vieți pacientului primitor al unui 
organ. 

Domeniul recuperării fizice în transplantul cardiac este nou în 
lume, desigur şi în ţara noastră, unde primul transplant cardiac s-a 
realizat în anul 1999, însă aspectul antrenamentului fizic recuperator 
este deja bine cuantificat. 


11.1. Faza I. Recuperarea pre- şi postoperator 


Preoperator 

Cuprinde furnizarea de informaţii privind intervenția chirurgica- 
lă şi reducerea anxietăţii. Perioada preoperatorie este uneori mult pre- 
lungită, datorită intervalului de aşteptare până la obţinerea grefonului. 


Postoperator 

După intervenţie, pacientul este internat în secţia de terapie in- 
tensivă, pentru o perioadă de câteva zile, în funcţie de evoluţia para- 
metrilor hemodinamici. 

Pacienţii cu transplant cardiac au o hemodinamică intens pertur- 
bată, cu creşterea rezistențelor vasculare sistemice şi pulmonare, pre-zintă 
deseori insuficiență renală, ficat de stază, ascită şi, deseori, caşexie. 

Grefonul este de calitate variabilă (donator de obicei tânăr, cu 
instabilitate hemodinamică, mai mult sau mai puţin marcată după 
moartea cerebrală), menţinut prin ischemie la rece, pe o durată mai 
mică sau mai mare (de obicei, 4-5 ore). 

În cazul transplantului cardiac, grefonul trebuie să învingă rezis- 
tențele vasculare, mult crescute. Astfel, ventriculul drept trebuie să 
facă faţă rezistenţelor vasculare pulmonare duble față de normal. 

Semnele de insuficiență cardiacă nu sunt rare în primele zile 
postoperator. 

După transplantul cardiopulmonar poate surveni o insuficiență 
respiratorie majoră, în cadrul unui edem pulmonar, ducând la hipoxie 
şi necesitatea ventilaţiei asistate. 

Un rejet precoce sau o infecție pulmonară pot prelungi şederea 
în terapia intensivă. 

Rolul kinetoterapia este de a limita la maxim efectele nefaste ale 
unui decubit prelungit (mobilizare pasivă sau activă cât mai frecventă, 
şezând în fotoliu) şi de a realiza o toaletă bronşică satisfăcătoare 
(exerciţii de respiraţie, tusea eficientă). 

Dacă respectivele condiţii permit, după prima săptămână post- 
operator, pacientul se plimbă prin salon sau pe coridor şi poate începe 
treptat antrenamentul fizic (preferabil, pe bicicletă ergometrică). 

În cadrul primelor şedinţe, durata antrenamentului va fi de 
2-18 minute, cu o încărcare de 15-30 W, în funcţie de senzaţia de 
confort subiectiv. Este necesară monitorizarea ECG permanentă. 

Şedinţele următoare, tot de intensitate scăzută, vor fi din ce în ce 
mai prelungite. Programul de recuperare se va adapta în funcție de 
particularitățile fiecărui pacient. 

Înainte de externare, pacientului i se va efectua un bilanţ funcţional 
cardiorespirator, printr-un test de efort limitat de simptome, 
măsurându-se parametrii respiratorii şi metabolici. Adaptarea la efort a 
pacientului cu transplant cardiac (cord denervat, la o lună de la 
intervenţia chirurgicală) este caracterizată prin hiperpnee, dată de 
insuficiență cardiocirculatorie (instalarea precoce a metabolismului 
anaerob) şi un randament ventilator scăzut. 


11.2. Faza a II-a de recuperare posttransplant cardiac 


Sunt indicate trei şedinţe pe săptămână, pe o perioadă mult mai 
lungă decât ceilalţi cardiaci operaţi (40-60 şedinţe). 

Încălzirea este făcută progresiv şi lent, iar efortul maxim în 
timpul antrenametului nu va depăşi 60% din capacitatea aerobă 
maximală, cu alternarea intensității crescute şi revenire efortul va fi de 
30-40 % din consumul de oxigen maximal. 

Pot fi efectuate şi alte exerciţii: ergometria braţelor, utilizarea de 
greutăţi mici etc. 

Mersul pe jos şi, mai apoi, jogingul sunt indicate de cei mai 
mulți specialişti. 

În urma antrenamentelor fizice volumele pulmonare de reapus se 
pot normaliza, dar capacitatea de difuziune a monoxidului de carbon 
rămâne scăzută (deficitul nu este atât de important încât să ducă la o 
desaturaţie în oxigen la efort). 

Particularităţi ale pacientului cu transplant cardiac: 

> frecvenţa cardiacă de repaus la cordul denervat este, în gene- 
ral, mai crescută decât la cordul inervat (cord sănătos); 

> frecvenţa cardiacă se adaptează mai lent le efort, ea nu mai re- 
flectă la fel de fidel intensitatea efortului fizic, iar revenirea la frec- 
venţa cardiacă de repaus este mult mai lentă (până la 20 de minute); 

> la sfârşitul efortului maximal transplantatul are o frecvență 
cardiacă inferioară celei maximale teoretice; 

> instalarea metabolismului anaerob este mai precoce; 

> rejetul moderat al grefei cardiace impune reducerea intensității 
antrenamentului, iar rejetul sever implică oprirea antrenamentului. 


Figura 30 

Ameliorarea capacităţii aerobe după un an este explicată de re- 
venirea la o capacitate vasodilatatoare arteriolară normală, ce permite 
o adaptare mai bună a debitului sanguin muscular la cererea muşchilor 
activi. 

Tratamentul imunosupresor cu ciclosporină (medicament folosit 
pentru prevenirea rejetului grefonului) duce deseori la creşterea ten- 
siunii arteriale şi necesită utilizarea unui medicament antihipertensiv. 

Beneficiile antrenamentului la pacienţii cu transplant cardiac 
sunt: 

— limitarea atrofiei musculare 

— limitarea demineralizării osoase 

— creşterea capacităţii aerobe de efort 

— scăderea tensiunii arteriale diastolice 

— scăderea frecvenţei cardiace pentru acelaşi prag de efort. 

Reducerea frecvenţei cardiace de repaus este explicată prin scă- 
derea nivelului plasmatic al noradrenalinei şi a numărului de receptori 
betaadrenergici (care sunt tahicardizanţi) datorită antrenamentului. 

12. RECUPERAREA ÎN INSUFICIENȚA CARDIACĂ 


Până în urmă cu 10-15 ani, a discuta despre recuperarea bolna- 
vilor cu insuficiență cardiacă părea nu numai lipsit de sens, dar şi o 
gravă greşeală medicală. 

Bolnavilor cu disfuncție ventriculară stângă severă sau cu feno- 
mene clinice de insuficiență cardiacă congestivă, departe de a li se 
indica practicarea unui antrenament fizic, li se interzicea efectuarea 
oricăror activități fizice, aceasta făcând parte obligatoriu din tratamen- 
tul indicat acestei categorii de bolnavi. 

La ora actuală situaţia s-a schimbat, deşi, fără îndoială, repausul 
rămâne unul dintre mijloacele de tratament al insufucienței cardiace, 
cel puţin pentru anumite perioade, iar recuperarea fizică a acestei cate- 
gorii de bolnavi rămâne redusă, nedepăşind şi netrebuind să depă- 
şească limitele impuse de alterarea funcțională severă a miocardului. 

În insuficiența cardiacă tratamentul s-a modificat esențial, nu 
numai în privința medicației specifice, dar şi în privința efortului fizic 
permis în această boală, abordându-se ideea chirurgiei cardiace în 
această afecțiune. 

Un aspect revoluţionar acestei idei s-a realizat, spre exemplu, în 
Grecia, la Thessaloniki unde, în data de 8 martie 2006, s-a efectuat cu 
succes primul implant uman cu un nou dispozitiv cardiac — pompa 
ventriculară Rotary VAD -— unui bărbat de 67 ani cu insuficiență 
cardiacă congestivă gravă. 

Dispozitivul este o pompă cardiacă rotatorie centrifugală im- 
plantabilă, de nouă generaţie, care foloseşte tehnologia levitaţiei mag- 
netice pentru a deţine controlul circulator optim la cei cu insuficiență 
cardiacă avansată, fiind primul dispozitiv de acest gen folosit în 
studiile clinice. 

Desigur, şi acest pacient, ca şi cei care vor mai beneficia de 
aceste implante cardiace, va intra în programele de antrenament fizic 
recuperator. 

Ceea ce a condus la ideea recuperării prin antrenament fizic a 
bolnavilor cu insuficiență cardiacă au fost câteva constatări: 

e pe lângă un acelaşi grad de disfunctie ventriculară stângă şi pe 
lângă aceleaşi semne clinice de insuficiență cardiacă, capacitatea de 
efort a bolnavilor diferă foarte mult de la un caz la altul. 

e la bolnavii cu insuficiență cardiacă congestivă, evident, în 
stare de sedentarism extrem, repausul prelungit poate deteriora în 
continuare, ca şi la alte categorii de bolnavi sau chiar ca la individul 
sănătos, capacitatea de efort, rezultând o decondiţionare fizică peste 
limita impusă de severitatea cardiopatiei. 

e antrenamentul fizic acţionează în cvasitotalitatea cazurilor 
prin intermediul mecanismelor periferice de adaptare la efort, încât 
desfăşurat cu anumite precauții, acesta nu implică alterarea în conti- 
nuare a funcției cardiace. 

e în condiţii de supraveghere atentă, testarea de efort a bolna- 
vilor cu insuficienţă cardiacă nu este contraindicată, ci cvasiobli- 
gatorie, pentru stabilirea capacității efective de efort a acestei categorii 
de subiecți. 

Toate constatările exemplificate mai sus au făcut să se nască 
ideea că antrenamentul fizic ar putea fi benefic şi pentru bolnavii cu 
insuficiență cardiacă. 

La ora actuală o mare parte dintre aceştia sunt incluşi, fie în 
programe organizate de recuperare fizică, fie sunt încurajați să efec- 
tueze zilnic eforturi fizice de mică amploare. 

Probleme de interes în recuperarea practică a pacienților cu 
insuficiență cardiacă: 

I)relația dintre performanţa ventriculară stângă şi capacitatea de 
efort; 

2) mecanismele de limitare a capacităţii de efort în insuficiența 
cardiacă; 

3)mecanismele prin care această capacitate de efort poate fi 
crescută prin intermediul antrenamentului fizic. 

Capacitatea de efort în insuficiența cardiacă este redusă, atât prin 
insuficiența mecanismelor centrale, cât şi a celor periferice de 
adaptare la efort. Insuficienţa acestor mecanisme se datoreşte atât 
suferinţei cardiace propriu-zise, cât şi sedenatrismului bolnavilor. 

Mecanismele centrale de adaptare la efort: 


e Creşterea debitului cardiac este limitată prin creşterea insufi- 
cientă a: 

— debitului sistolic; 

— frecvenţei cardiace în timpul efortului. 

Elementul de bază este reprezentat de creşterea insuficientă a 
debitului cardiac sistolic, consecință a alterării contractilității. S-a 
dovedit astfel că, indiferent de valoarea sa de repaus, creşterea fracției 
de ejecţie în timpul efortului este: 

— insuficientă (sub 5%); 

— absentă; 

— în unele cazuri, fracția de ejecție poate scădea sub valorile de 
repaus. 

Cu cât valoarea fracției de ejecţie de repaus este mai redusă, cu 
atât este mai mare probabilitatea ca, în cursul efortului, aceasta să 
rămână nemodificată sau să scadă. 

La creşterea insuficientă a debitului cardiac sistolic contribuie: 

— contractilitatea cardiacă; 

— comportarea specifică a presarcinii. 

e presarcina este semnificativ crescută în repaus la majoritatea 
pacienților; 

e creşterea presarcinii în cursul efortului este de mică impor- 
tanță şi nu poate contribui substanţial la creşterea debitului sistolic; 

e creşterea presarcinii va determina creşterea presiunii teledias- 
tolice ventriculare şi va accentua staza pulmonară, obligând bolnavul 
la oprirea precoce a efortului. 

— comportarea specifică a postsarcinii datorată hiperactivităţii 
simpatice care determină vasoconstricţie periferică; 

— creşterea postsarcinii va contribui şi ea la creşterea insuficien- 
tă sau menţinerea nemodificată a debitului sistolic de efort, compa- 
rativ cu debitul sistolic de repaus. 

In ceea ce priveşte frecvenţa cardiacă, este dovedită prezenţa unui 
deficit cronotrop, în sensul că bolnavii nu reuşesc să atingă, în efort, 
frecvența maximală teoretică, în funcţie de vârstă şi sex. Din acest punct 
de vedere, creşterea insuficientă a frecvenţei cardiace contribuie, fără 
îndoială, la creşterea insuficientă a debitului cardiac de efort. 

Pe de altă parte însă, atât în repaus, cât şi pe fiecare treaptă de 
efort, la niveluri submaximale, frecvenţa cardiacă este crescută față de 
frecvenţa cardiacă a subiecților cu performanţă ventriculară stângă 


181 


Universitatea SPIRU HARET 


intactă. De aceea, bolnavii utilizează, pentru fiecare nivel al efortului, 
un procent mai mare din rezerva de frecvenţă cardiacă, încât aceasta 
va fi mai rapid epuizată, iar frecvenţa cardiacă maximă pe care o poate 
tolera un bolnav cu insuficiență cardiacă, în funcție de severitatea 
afectării cardiace, este mai rapid atinsă. 

Tot în legătură cu mecanismele centrale de adaptare la efort 
trebuie să arătăm că, pe parcursul efortului, şi crescând progresiv 
odată cu acesta, se notează creşterea presiunii telediastolice în ventri- 
culul stâng, spre deosebire de individul normal, la care aceasta rămâne 
normală sau scade în efort. Creşterea acesteia va conduce la creşterea 
presiunii în capilarul pulmonar care, prin hiperventilaţie, va determina 
epuizarea muşchilor respiratori, apariţia dispneei şi va obliga la între- 
ruperea efortului. 


Adaptarea de efort prin mecanisme centrale a bolnavilor cu 
insuficiență cardiacă. 

— consumul miocardic de oxigen este, atât în repaus cât şi pen- 
tru fiecare treaptă de efort, superior celui al subiecților fără insufi- 
cienţă cardiacă; 

— acest lucru dovedeşte, pe de o parte, scăderea randamentului 
cardiac, iar pe de altă parte, face ca pragul ischemic, respectiv pragul 
anginos al subiecţilor care prezintă concomitent şi angină pectorală să 
fie mai rapid atins, la niveluri mai reduse ale efortului; 

— prezenţa anginei pectorale de efort este al doilea aspect parti- 
cular al insuficienţei cardiace din cardiopatia ischemică, iar în anumite 
situaţii, şi în legătură cu severitatea stenozelor coronariene, este po-sibil 
ca pragul ischemic şi durerea toracică să apară anterior dispneei, astfel 
încât efortul să fie oprit la această categorie de bolnavi, nu datorită 
dispneei şi fatigabilităţii, ci datorită apariției durerii anginoase. 


Mecanismele periferice de adaptare la efort (bolnavul cu in- 
suficienţă cardiacă fiind sedentar): 

— atât vasodilataţia arteriolară, cât şi creşterea extracţiei tisulare 
de oxigen sunt de o intensitate mai redusă decât în cazul individului 
antrenat; 

— în plus însă, şi specific pentru insuficienţa cardiacă, se notează 
vasoconstricția arteriolară importantă, secundară activării sistemului 
nervos simpatic; 

— aceasta, prin creşterea postsarcinii, contribuie la scăderea 
debitului cardiac sistolic şi reduce în acelaşi timp, semnificativ, gradul 
vasodilataţiei arteriolare musculare în activitate; 

— ca urmare, pe de o parte, sunt solicitate în mai mare măsură 
mecanismele centrale de adaptare la efort, deja insuficiente, iar pe de 
altă parte, creşterea insuficientă a debitului sanguin muscular va deter- 
mina formarea de lactat, care contribuie substanţial la apariţia disp- 
neei, fatigabilității musculare şi la oprirea efortului. 


Ca urmare a insuficienţei mecanismelor centrale şi periferice de 
adaptare la efort, anterior expuse, efortul este oprit la niveluri mult 
mai reduse faţă de cele notate la individul cu performanţă ventriculară 
stângă intactă. 

Cauza opririi efortului este apariţia dispneei şi a fatigabilităţii. 

Acestea sunt determinate prin: 

e stază pulmonară; 

e hiperventilaţie; 

e oboseala muşchilor respiratori; 

e creşterea producției de lactat muscular, consecinţă a hipoper- 
fuziei musculare. 

Ca factori specifici pentru insuficienţa cardiacă din cardiopatia 
ischemică, factorii care pot contribui substanţial la reducerea debitului 
cardiac de efort sunt: 

e prezenţa insuficienței mitrale; 

e anevrismului ventricular; 

e disritmiilor de efort. 


12.1. Relaţia dintre performanţa ventriculară stângă 
şi capacitatea de efort a bolnavilor 


Desigur că scăderea performanţei stângi este aceea care deter-mină, 
prin mecanismele complexe ale insuficienței cardiace, scăderea 
capacității maximale de efort, respectiv VOMx. Totuşi, o serie de studii 
(D. Zdrenghea, I. Branea, 1995) au arătat că nu există o corelație absolută 
şi constantă între performanța ventriculară stângă şi capacitatea de efort a 
bolnavilor cu insuficiență cardiacă, încât, în baza performanţei 
ventriculare stângi, capacitatea de efort a acestora nu poate fi prezisă. 

Trebuie discutate două aspecte. 

Primul dintre ele este cel al relaţiei dintre gradul alterării per- 
formanţei cardiace şi capacitatea de efort. 

Deşi, statistic, capacitatea de efort scade progresiv odată cu 
alterarea performanţei ventriculare stângi, există şi o mare varia- 
bilitate individuală a capacităţii de efort. Astfel, indivizii cu fracţie de 
ejecție sub 30% pot avea o capacitate de efort surprinzător de bună, 
atingând uneori clasa II şi, excepţional, clasa I NYHA. Deşi cauzele 
absenței unei corelaţii constante între performanţa VS şi capacitatea de 
efort nu este suficient cunoscută, intervin fără îndoială doi factori: 

1) nivelul de antrenament fizic al bolnavilor cu insuficiență car- 
diacă, care face ca în timpul efortului punerea în joc a mecanismelor 
periferice să fie diferită; 

e la bolnavii la care aceste mecanisme periferice pot fi puse în 
joc într-un procent substanţial, capacitatea de efort este crescută, faţă 
de bolnavii care se adaptează la efort exclusiv prin mecanisme centrale; 

e s-a demonstrat că există o variabilitate a pragului de perce- 
pere a senzației de dispnee şi oboseală musculară, ceea ce face ca 
pentru un acelaşi grad de presiune în capilarul pulmonar şi, pe lângă 
un acelaşi nivel al lactatului sanguin, unii bolnavi să perceapă senzaţia 
de dispnee şi oboseală musculară şi să întrerupă efortul, pe când alţii 
sunt capabili să îl continue. 
funcţiei ventriculare stângi din efortul pe care îl poate presta bolnavul 
cu insuficiență cardiacă. Nici din acest punct de vedere nu există 
corelaţie între efortul prestat şi performanța ventriculară stângă. Bol- 
navii ce prestează eforturi cvasinormale pot avea performanța VS 
alterată sau aceasta poate fi cvasinormală la bolnavii cu capacitate de 
efort semnificativ redusă. Cauza acestei comportări este, indubitabil, 
gradul diferit de antrenament şi de sedentarism al bolnavilor, dar în 
cazul cardiopatiei trebuie luată în considerare şi apariția ischemiei 
miocardiace care, prin durerea toracică, în primul rând, impune opri- 
rea efortului, deşi contiuarea acestuia ar fi posibilă din punct de vedere 
al funcției ventriculare stângi. 

Indiferent de cauze, mai mult sau mai puţin elucidate ale unei 
corelaţii imperfecte între performanţa ventriculară stângă şi capaci- 
tatea de efort a bolnavilor cu insuficiență cardiacă, faptul impune ca, 
în toate cazurile, pentru aprecierea capacităţii de efort a bolnavilor şi 
pentru alcătuirea unor programe adecvate de recuperare fizică, aceştia 
să fie supuşi unui test de efort standardizat. 

12.2. Efectul antrenamentului fizic asupra bolnavilor 
cu insuficiență cardiacă 


În principal, se poate afirma că efectele sunt superpozabile cu 
cele ale antrenamentului fizic în general. 

— intervin, în primul rând, mecanismele periferice de adaptare la 
efort, care vor fi ameliorate şi augmentate. 

— un rol deosebit revine creşterii extracţiei arteriovenoase a 
oxigenului, dar şi vasodilatația arteriolară este mult ameliorată, hiper- 
activitatea simpatică din insuficienţa cardiacă poate reduce eficiența 
acestui mecanism de antrenament. 

Referitor la vasodilataţia arteriolară, teoretic, un efect similar cu 
cel obţinut prin antrenament poate fi utilizarea vasodilatatoarelor. Din 
acest punct de vedere s-a dovedit însă, cel puţin în cazul antrena- 
mentului de scurtă durată, că utilizarea drogurilor vasodilatatoare, deşi 
ameliorează semnificativ hemodinamica centrală, influenţează mai 
puţin capacitatea de efort a bolnavilor cu insuficienţă cardiacă. Acest 
lucru nu este însă valabil pentru inhibitorii enzimei de conversie (tip 
Captopril, Enalapril) care, atât în cursul tratamentului cronic, cât şi în 
experiment acut, prin vasodilatația arteriolară combinată cu reducerea 
hiperactivităţii simpatice, pot creşte semnificativ capacitatea de efort a 
bolnavilor. Un astfel de studiu a fost întreprins utilizând Perindropilul 
(nume comercial Prestarium), administrarea unei singure doze de 
perindopril crescând capacitatea de efort la aproximativ 50% dintre 
bolnavi, cu cel puţin un nivel de efort — 25 W, 3 minute. 

In ceea ce priveşte mecanismele de adaptare la efort acestea sunt 
mai puţin influențate. Debitul sistolic depinde în primul rând de gradul 
alterării funcției miocardiace şi este practic nesemnificativ influenţat 
de antrenamentul fizic. 

In ceea ce priveşte frecvenţa cardiacă, este şi ea dependentă de 
gradul disfuncției miocardiace, dar, ca şi în cazul antrenamentului 
fizic al bolnavilor fără insuficienţă cardiacă, atât frecvenţa cardiacă 
de repaus cât şi frecvența cardiacă pe fiecare treaptă de efort pot 
fi reduse. Aceasta se datorează scăderii tonusului simpatic, iar gradul 
de influențare depinde de severitatea insuficienţei cardiace. În toate 
cazurile severe, hiperactivitatea simpatică importantă, declanşată 
secundar scăderii debitului cardiac, nu poate fi contractată prin 
antrenament fizic decât într-o mică măsură, dar şi aceasta are 
importanță, deoarece poate contribui la creşterea capacității de efort 
a acestor bolnavi. 

Mai important în legătură cu mecanismele centrale de adptare la 
efort este însă faptul că antrenamentul fizic nu deteriorează în continuare 
performanţa ventriculară stângă. Creşterea capacității de efort se obţine 
fără alterarea fracţiei de ejecţie a ventricului stâng şi fără creşterea 
presiunii în capilarul pulmonar deci, fără îndoială, şi fără augmentarea 
debitului cardiac. Cu alte cuvinte, creşterea capacităţii de efort se obține 
fără ameliorarea, dar şi fără alterarea performanţei ventriculare stângi şi 
fără a influenţa negativ sau a precipita evoluția cardiopatiei de fond. 
Această constatare are o deosebită importanţă şi ea se constituie printre 
argumentele de bază ale includerii bolnavilor cu insuficiență cardiacă în 
programe de recuperare fizică. 

Nu sunt de neglijat câțiva factori de creştere a capacităţii de efort 
prin antrenament fizic, oarecum specifici insuficienţei cardiace. 

Este vorba, în primul rând, de eliberarea din endoteliul vascular 
a unui factor relaxant în cursul efortului fizic, care contracarează 
efectul vasoconstrictor simpatic: 

— vasodilataţie; 

— creşterea debitului muscular. 

De asemenea, prin intrarea întârziată în funcţiune a mecanis- 
melor centrale de adaptare la efort, creşterea presiunii în capilarul 
pulmonar va fi întârziată şi va apărea la niveluri mai mari ale efortului, 
încât capacitatea de efort a bolnavilor va creşte. În plus, creşterea 
nivelelor sanguine ale lactatului va fi mai tardivă, contribuind, de 
asemenea, la creşterea capacităţii de efort. 

Se semnalează şi un aspect încă insuficient elucidat, şi anume 
faptul că, după antrenament fizic, bolnavii pot presta efort până la 
valori mai mari ale presiunii în capilarul pulmonar sau niveluri mai 
ridicate ale lactatului sanguin. Deşi fenomenul nu este încă elucidat, 
apariția acestei „toleranțe” contribuie şi ea la creşterea capacității de 
efort a bolnavului cu insuficienţă cardiacă inclus în programe de 
recuperare fizică. 


12.3. Metodologia recuperării în insuficiența cardiacă 


În trăsăturile sale esenţiale, metodologia recuperării bolnavului 
cu insuficiență cardiacă este superpozabilă cu aceea a bolnavului cu 
infarct miocardic acut în faza a Il-a a recuperării. 

Ea diferă însă substanțial prin intensitatea şi durata efortului 
depus şi prin obiectivele recuperării. 

Dacă în infarctul miocardic acut obiectivul fazei a H-a de 
recuperare este creşterea cât mai mult posibil a capacității de efort, în 
raport cu suferința ischemică miocardiacă, în insuficiența cardiacă 
obiectivul principal este împiedicarea decondiţionării fizice a bol- 
navului peste limita impusă de suferința miocardică. Ca obiectiv 
adițional, întotdeauna de dorit, se urmăreşte desigur şi în aceste cazuri 
creşterea capacităţii de efort care, chiar dacă de mică importanţă, 
poate avea repercusiuni benefice asupra activităţii bolnavului la nivel 
familial, dar şi la nivel profesional sau social. 

Pentru stabilirea metodologiei practice de recuperare şi a unui 
program de recuperare, pentru fiecare caz în parte, este necesară 
aprecierea prealabilă a capacităţii de efort a bolnavului. Aceasta va fi 
făcută prin testarea de efort, obligatorie pentru orice bolnav cu 
insuficiență cardiacă. 

— prima întrebare care se pune este aceea a momentului în care 
trebuie să se facă testarea de efort. Dacă pentru aprecierea severității 
insuficienței cardiace, testarea de efort se indică a se efectua în mo- 
mentul în care bolnavul este spitalizat sau este examinat, deci înainte de 
tratamentul sindromului congestiv; pentru necesitățile recuperării este 
indicat ca testarea de efort să fie efectuată în momentul în care s-a obținut 
influențarea maximă, prin regim dietetic şi medicamente, a sindromului 
congestiv şi a fenomenelor de insuficiență ventriculară stângă. 

— testarea se va efectua sub medicația pe care bolnavul o utili- 
zează curent. 

— în caz contrar, capacitatea sa de efort va fi mai redusă, iar 
după efectuarea antrenamentului, atunci când se va aprecia rezultatul, 
în condiţiile în care bolnavul îşi utilizează medicaţia curentă, s-ar 
putea ca, de fapt, capacitatea de efort crescută să se datoreze 
drogurilor utilizate, şi nu antrenamentului fizic propriu-zis. 


Metodologiei testării de efort 

Aceasta se va efectua fie pe covorul rulant, fie pe cicloergo- 
metru, după posibilităţile şi preferinţele echipei medicale, dar şi în 
funcție de posibilităţile bolnavului. Metodologia testării de efort poate 
fi cea clasică, în trepte de 25 W şi trei minute. 

Având însă în vedere apariția rapidă a oboselii musculare şi a 
dispneei, există autori care propun o modificare a metodologiei, 
pornind de la constatarea că nu este atât de important să se obţină, pe 

parcursul fiecărei trepte de efort, o stare de steady-state, ci, în primul 
rând, să se stabilească care este consumul de oxigen pe care îl poate 
atinge bolnavul. 

Datorită acestui fapt, mulţi autori folosesc trepte de două minute 
în loc de trepte de trei minute şi există chiar autori care folosesc trepte 
de efort de un minut. 

În aceste cazuri, creşterea efortului, pe fiecare palier, nu este, de 
regulă, de 25 sau 30W, ca în metodologia clasică, ci mai redusă. Acest 
fapt poate avea un oarecare avantaj pentru bolnavul cu insuficiență 
cardiacă, care se adaptează mai uşor la creşteri reduse ale wattajului, 
creşterea cu 25 sau 30W putând impune rapid oprirea efortului. Trep- 
tele alese de aceşti autori sunt, în general, între 10 şi 20W; subliniem 
încă o dată că şi aplicarea metodologiei clasice este benefică şi 
permite aprecierea cu suficientă acuratețe a capacității maxime de 
efort a bolnavului, pentru necesităţile recuperării fizice. 

Se urmăresc în cursul testării de efort aceiaşi parametri ca şi în 
cursul testării de efort la bolnavii cu cardiopatie ischemică dureroasă. 

Se pune însă un accent deosebit pe VO, maxim şi pe compor- 
tarea tensiunii arteriale ca semn precoce şi important al apariţiei feno- 
menelor de insuficienţă ventriculară stângă, respectiv, pentru aprecie- 
rea momentului în care se produce scăderea debitului cardiac sistolic. 

În urma testării de efort se va stabili programul concret de 
antrenament. 

În ceea ce priveşte frecvenţa antrenamentului, având în vedere 
intensitatea mică a efortului care se depune, se indică: 

— antrenamentul zilnic, cel puţin pentru antrenamentului efec- 
tuat la domiciliu; 

— de cel puţin 3-4 ori pe săptămână, în cadrul instituţionalizat, 
dacă bolnavul este ambulator, sau zilnic, dacă bolnavul este spitalizat. 


Intensitatea efortului va fi redusă, urmărindu-se obţinerea unei 
frecvențe cardiace de 70-85% din frecvenţa cardiacă maximă atinsă în 
cursul testării de efort. 

- această frecvență cardiacă nu trebuie să depăşească 135-140 
bătăi/minut şi trebuie să fie inferioară cu 10 bătăi/minut frecvenţei 
cardiace la care apar simptomele de insuficiență cardiacă, respectiv, 
dispneea. 

- este poate şi mai important decât în cazul bolnavilor postin- 
farct miocardic acut utilizarea scalei Borg de autoapreciere a inten- 
sității efortului, acesta netrebuind să depăşească nivelul 12-14 pe 
această scală. 

- durata antrenamentului propriu-zis nu va depăşi 30 de minute. 

- pentru început, durata antrenamentului va fi de 5-10 minute, 
crescând progresiv, în funcție de toleranța bolnavului. 

- fiecare perioadă de antrenament va fi precedată de o perioadă 
de încălzire, de 5-10 minute, efectuată prin exerciţii respiratorii şi de 
stretching. 

- antrenamentul va fi terminat tot printr-o perioadă de 5-10 
minute „de răcire”, prin aceleaşi exerciţii respiratorii şi de stretching. 

În ceea ce priveşte antrenamentul propriu-zis, el se va desfăşura 
întotdeauna cu pauze, cel puţin în perioada inițială sau în cazul în care 
sunt incluse mai multe tipuri de antrenament. 

Unii autori preferă ca în stadiile avansate de antrenament mersul 
pe jos să fie continuu, pentru o perioadă de 30 minute. După indi- 
caţiile altor echipe medicale, la început, dar şi ulterior, antrenamentul 
se va face cu pauze, între perioadele de mers sau alte tipuri de efort 
(de 5 până la 10 minute), intercalându-se pauze de 2-4 minute. 

Există trei tipuri de activități care se practică în scopul antrenării 
bolnavilor cu insuficiență cardiacă. 

— cel mai utilizat dintre ele este mersul pe jos care, la această 
categorie de bolnavi, asigură o frecvenţă cardiacă nu în jur de 60%, ci 
între 70-85% din FCMx (frecvenţa cardiacă maximă) chiar dacă nu se 
desfăşoară cu viteza recomandată, fiind de doar 2-3 mile/oră, 
respectiv, 4-5 km/oră. 

— după ce bolnavul şi personalul de recuperare se asigură că în 
cursul mersului pe jos bolnavul nu este simptomatic şi nu depăşeşte 
frecvența de antrenament prescrisă, se vor intercala scurte perioade de 
jogging. 

— astfel, bolnavul va fi încurajat să alerge uşor, câte 25 m la 
fiecare 500 metri parcurşi prin mers pe jos. 

— se asigură astfel, pe de o parte, atât un efect de antrenament 
mai rapid, cât şi intercalarea, între perioadele de jogging, a unor 
perioade de mers pe jos, care, prin frecvenţa cardiacă de 70-75% din 
FCMx, menţin efectul de antrenament, dar, în acelaşi timp, îl rela- 
xează şi îl odihneşte pe bolnav, având efectul unor adevărate pauze. 

— în sfârşit, a treia posibilitate este aceea a aplicării doar a 
gimnasticii medicale. 

— se folosesc aceleaşi exerciţii din perioada de încălzire şi de 
răcire, dar efectuate mult mai viguros, sau alte exerciţii fizice care să 
asigure, lucru deosebit de important, frecvenţa de antrenament necesară. 

În zilele în care bolnavul nu are antrenament standardizat şi 
supravegheat, se recomandă să efectueze exerciţii fizice la domiciliu şi 
să practice mersul pe jos, nesupravegheat, eventual cu viteză mai 
redusă decât cea din cursul perioadelor de antrenament şi, întotdeauna, 
într-o perioadă fără jogging. 

După o perioadă de antrenament instituționalizat, pe o perioadă 
de 3-6 luni, bolnavul îşi poate continua singur antrenamentul, la 
domiciliu, atât în scopul creşterii în continuare a capacității de efort, 
dar, mai ales, în scopul menţinerii capacităţii de efort obținute în 
perioada de antrenament instituţionalizat. 


12.4. Rezultatele antrenamentului fizic în insuficiența cardiacă 


- momentul în care trebuie să se renunţe la creşterea în conti- 
nuare a capacităţii de efort este foarte simplu de stabilit la bolnavul cu 
angină pectorală, deoarece MVO reprezintă limita maximă peste care 
antrenamentul fizic nu poate creşte capacitatea de efort, iar în momen- 
tul în care deficitul aerobic funcțional devine egal sau cvasiegal cu cel 
miocardic, obiectivul antrenamentului poate fi considerat îndeplinit. 

- în cazul bolnavului cu insuficiență cardiacă însă, în absenţa 
durerii anginoase, MVO maxim nu poate fi atins, încât deficitul 
aerobic miocardic calculat este mult mai mare decât cel existent în 
realitate. De aceea, în momentul în care deficitul aerobic funcțional şi 
miocardic devin practic egale, antrenamentul poate fi continuat nu 
numai pentru menţinerea nivelului de efort obținut, ci şi pentru 
creşterea în continuare a acestuia. 

- de altfel, efortul ce poate fi prestat la antrenament depinde şi 
de medicaţie sau, uneori, de revascularizarea miocardică aplicată 
bolnavului, care permit să crească în continuare capacitatea de efort, 
reducând semnificativ semnele de insuficiență cardiacă. 

- în această situație bolnavul se încadrează însă în altă 
categorie, respectiv aceea a recuperării după bypass aortocoronarian, 
recuperarea fiind discutată în capitolul respectiv. 

- trebuie discutate rezultatele gradului creşterii capacității de 
efort prin antrenament. 

- experienţa în antrenamentul bolnavilor cu insuficiență cardia- 
că nu este deosebit de extinsă, fiind practicată încă instituţionalizat şi 
mai ales sub forma studiului ştiinţific al rezultatelor obținute. 

În general, s-au obţinut pe perioade situate de la 4 până la 18 
luni, creşteri ale consumului de oxigen de 20-30%. 

Beneficiul procentual este mare comparativ cu cel al bolnavilor 
cu cardiopatie ischemică dureroasă sau după infarct miocardic acut, 
însă beneficiul absolut de creştere a capacităţii de efort este, de regulă, 
mai modest, având în vedere nivelul scăzut al efortului de la care se 
începe antrenamentul fizic, creşterea capacităţii de efort fiind de 
numai 1-2 METS. 

Are totuşi o deosebită importanță pentru bolnavul cu insufici- 
enţă cardiacă, acesta se vede transformat dintr-un individ care se poate 
doar autoîngriji, într-o persoană utilă familiei, reluându-şi, nu de puține 
ori, activitatea socială şi profesională, chiar dacă nu cu normă întreagă 
(part time). 

În orice caz, indiferent de rezultatele obţinute până în prezent, 
acestea demonstrează valabilitatea unui concept care, cu siguranță, se 
va dezvolta în viitor în tratamentul bolnavului cu insuficienţă cardiacă, 
şi anume faptul că aceşti bolnavi care, fără îndoială, trebuie feriți de 
anumite eforturi, nu trebuie transformați în persoane inactive şi inutile 
care îşi aşteaptă în repaus şi cu stoicism, sfârşitul. 

Anexa | 


Model de fişă de urmărire 
a recuperării bolnavului cardiovascular 


Vă propunem în continuare un model original al fişei de urmă- 


rire a recuperării bolnavului cardiovascular, sperând să vă fie util în 
activitatea practică din sala de kinetoterapie: 

Spitalul (clinica, secția) 
Adresa: 

Tel: 

Fax: 


Serviciul de recuperare cardiovasculară: 


Medic: 
Kinetoterapeut: 


Fişa nr.: 


Nume: Prenume: 
Vârstă: 

CNP: 

Locul naşterii: 
Profesia: 
Adresa: 
Antecedente personale fiziologice 
Antecedente personale patologice: 


Istoricul bolii: 


Examen clinic obiectiv 

— Tegumente şi mucoase 
— 'Țesut celular subcutanat 
— Aparat osteoarticular 
— Sistem ganglionar 

— Aparat respirator: 
e simptome 
torace 
vibrații vocale 
murmur vezicular 
raluri supraadăugate 
— Aparat digestiv: 
Cavitate bucală 
Abdomen 

Ficat 

Punct colecistic 
Splină 
Tranzit intestinal 


— Aparat cardiovascular: 
Inspecţie 
Palpare 
Percuţie 
auscultaţia cordului 
artere periferice 
sistem venos 


— TA: ortostatism: 
clinostatism;: 
stânga: 
dreapta.: 
— Eco-Doppler: 
— Tulburări de kinetică: akinezie, diskinezie 
— Localizare: perete liber ventriculul stâng — sept — perete 
inferior — perete ventriculul drept 
— Diagnostic: 
— Tratament: 


— Aparat urinar 
Rinichi Giordano 
Urina — aspect macroscopic Micţiuni 

Sistem endocrin 


ORL 

Oftalmologic OS OD 
Sindrom neuropsihic ROT RFM 
Psihic 

Ex. Ginecologic UM N 


Semne de sarcină 
Cicluri menstruale 
Ex. glanda mamară 
Ex. oncologic 


Factori de risc 


e Greutatea Talia 
e Sedentarism Activitate fizică 
e Diabet zaharat Data depistării 


Forma clinică 

Diabet zaharat insulinodependent (tip I) 
Diabet zaharat noninsulinodependent (tip II) 
Tratament 

Diabet zaharat clinic 


e Dislipidemie Data depistării 
Colesterol Total Trigliceride 
HDL 

LDL 

Tratament 


Tipul de Hiperlipoproteinemie 


e HTA data depistării 
TA actuală TA maximală 
Tratament 

e Fumat: — nr ţigări/zi 

— debut(an1) 


e Consum de băuturi alcoolice 

— cantitate medie (/zi, săptămână, lună) 
— debut(ani) 

e Antecedente heredocolaterale 


e Alţi factori 

Anexa 2 
Testarea la efort 


«* Test cu efort submaximal standardizat, cu intensitate cons- 
tantă. Aceste teste impun un efort identic tuturor celor examinați. 

«* Teste cu efort submaximal cu intensitate progresivă (efortul 
triunghiular în trepte multiple). Aceste trepte pornesc de la eforturi 
submaximale, 25 sau 30W de fiecare treaptă de efort. Durata fiecărei 
trepte de efort este între 2-6 minute. Deosebit de important pentru 
evaluarea corectă este alegerea momentului final al efortului, 
respectiv, al opririi acestuia. 

* Teste maximale urmate de simptome. În cazul acestora, efortul 
este oprit de câte ori apar simptome cardiace sau extracardiace severe, 
care impun oprirea efortului. In caz contrar, efortul va continua până 
la atingerea frecvenţei cardiace maximale teoretice a individului 
respectiv. In acest moment, se poate evalua optim atât capacitatea de 
efort a individului, cât şi rezerva coronariană de debit. 


Mijloace pentru efectuarea testului de efort: 

Cicloergometria, notăm posibilitatea de a fi folosită în varianta 
pentru membrele inferioare şi varianta pentru membrele superioare. 
Are avantajul imobilităţii relative a torsului în timpul examinării, ceea 
ce oferă trasee ECG cu acuratețe şi posibilitatea de cuplare cu 
înregistrări scintigrafice sau ecografice, iar varianta „culcat” poate fi 
cuplată cu investigaţiile invazive. Ea antrenează însă în efort o masă 
musculară mai redusă; de asemenea, consumul de O»/Kg/min este în 
funcţie de greutatea corporală a individului şi invers proporţională cu 
aceasta. 

Covorul rulant înlătură aceste impediment deoarece, pentru un 
anumit nivel al efortului, consumul miocardic de oxigen/Kg corp este 
acelaşi, indiferent de greutatea corporală; de asemenea, antrenează în 
efort mase musculare mari. În plus, efortul pe covor rulant poate fi 
prestat de orice bolnav, are însă marele dezavantaj al traseelor ECG 


alte tehnici de depistare a ischemiei. 


Condiţii pentru efectuarea testului 
Înaintea efectuării testului de efort: 
— bolnavul trebuie să fie evaluat clinic şi paraclinic; 

— bolnavul trebuie să nu aibă contraindicații majore pentru 
testarea de efort; 

— trebuie să fie posibilă întreruperea medicaţiei cardiovasculare 
înainte de efectuarea testului de efort (acest lucru nu se realizează, de 
cele mai multe ori, în cazul când testul de efort are ca scop reabilitarea 
bolnavilor cu cardiopatie ischemică cunoscută); 

— bolnavul nu se va afla în stare postprandială (testul de efort se 
va efectua la 2-3 ore postprandial), nu va fuma şi nu va consuma cafea 
sau băuturi alcoolice înainte de efectuarea testului. 


Metodologia efectuării testului de efort: 
> Se înregistrează un ECG în 12 derivații; 


> Bolnavul va urca pe bicicleta ergometrică şi, în poziţie orto- 
statică, se va înregistra un nou traseu ECG. In cazul în care, în 
ortostatism sau după o hiperventilaţie de 30s apar modificări, testul de 
efort va fi considerat neinterpretabil din punct de vedere al modifi- 
cărilor ECG. Poate fi totuşi efectuat pentru efectuarea capacităţii de 
efort a bolnavilor, inclusiv a rezultatelor antrenamentului fizic; 


> Se începe cu treapta de 25W, care face şi oficiul de încălzire; 
> Se creşte ulterior efortul cu 25W la 3 minute; 


> Pe parcursul ultimului moment al fiecărei trepte, fără a 
întrerupe pedalarea, se măsoară tensiunea arterială, iar în ultimele 15s 
se înregistrează variația ECG monitorizată; 


> Viteza de pedalare trebuie să fie constantă, numai în cazul 
bicicletelor cu încărcare electromecanică (445 turaţii/minut), fiind 
lipsită de importanţă în cazul cicloergometrelor electromagnetice; 


> La terminarea testării, în primele 15 secunde se repetă înre- 
gistrarea frecvenței cardiace, presiunii arteriale şi electrocardiogramei; 


> Se recomandă continuarea efortului încă un minut, la nivele 
joase, de 25W sau OW, pentru evitarea unei reacții vagale importante; 


> În continuare, bolnavul va fi aşezat în clinostatism, se va 
înregistra din nou ECG-ul în 12 derivații, în primele 3 minute de la 
terminarea efortului, împreună cu tensiunea arterială şi frecvența 
cardiacă; 


> Dacă bolnavul a fost simptomatic, traseul ECG se înregis- 
trează din minut în minut (sau din 3 în 3 minute), până la dispariția 
modificărilor ECG şi dispariţia angorului (nu se depăşesc 9-12 
minute); 

> În cazul în care modificările ECG şi simptomatologia sunt 
absente, se înregistrează încă o singură electrocardiogramă, la 
6 minute de la terminarea efortului; 

> Bolnavul poate părăsi laboratorul de testare la 10 minute din 
momentul în care devine asimptomatic la bolnavul cu infarct 
miocardic se preferă supravegherea pe o durată de cel puţin 24 de ore. 


Criterii de terminare a testului de efort: 

** obţinerea frecvenței maximale cardiace; 

** durerea anginoasă de gravitate medie, progresivă cu creşterea 
efortului; 

«* extrasistolă ventriculară agravată de efort (peste 25% din bătăi); 

** nivelul de ischemie suficient pentru diagnostic; 

«œ tahicardii ectopice supraventriculare (regulate sau neregulate) 
sau fibrilație ventriculară; 

e semne de ataxie; 

semne de insuficiență circulatorie periferică (paloare, puls 
diminuat în amplitudine, transpiraţii reci sau cianoză); 

«e scăderea TA cu peste 20mmHg şi a pulsului cu 5 bătăi pe 
minut; 

«e creşterea TA cu peste 230/130mmHg; 

«* oboseală şi dispnee extreme; 

«œ defect tehnic în monitorizarea bolnavului; 

** dorința bolnavului de a opri efortul; 

** subdenivelarea ST>de 3mm. 


Indicaţiile testării de efort 

1) Clasa I: consens asupra utilității testului de efort: 

> diagnosticul de cardiopatie ischemică la bărbaţi cu simptome 
ale ischemiei miocardică; 

> evaluarea capacității funcţionale şi prognosticul cardiopatiei 
ischemice certe; 

> evaluarea capacităţii funcționale şi prognosticul după infarct 
miocardic acut; 

> evaluarea bolnavilor după revascularizare miocardică; 

> evaluarea bolnavilor cu simptome sugestive pentru tulburări 
de ritm induse de efort; 

> evaluarea capacităţii funcționale în unele cardiopatii congenitale; 

> evaluarea bolnavilor purtători de pacemakere, cu frecvență 
adaptabilă. 

2) Clasa II: test de efort frecvent indicat, dar există divergențe 
asupra utilității sale: 

3) Evaluarea bărbaților asimptomatici, peste 40 de ani, anumite 
ocupații. 

4) Evaluarea bărbaţilor sedentari, peste 40 de ani, care doresc să 
presteze un efort fizic. 

5) Diagnosticul cardiopatiei ischemice la femei, cu dureri 
toracice tipice sau atipice. 

6) Diagnosticul cardiopatiei ischemice la bolnavi cu bloc de 
ramură sau sub tratament digitalic. 

7) Evaluarea capacităţii funcţionale şi răspunsul la tratament în 
cardiopatie ischemică şi/ sau insuficiență cardiacă congestivă 

8) Evaluarea bolnavilor cu angor vasospastic. 

9) Evaluarea bolnavilor din clasa I, care au modificări EKG de 
repaus sau probleme medicale ce limitează valoarea testului de efort. 

10) Urmărirea anuală a bolnavilor cu cardiopatie ischemică certă. 

11) Evaluarea anuală a bolnavilor deveniți asimptomatici după 
revascularizare miocardică. 

12) Evaluarea capacităţii funcţionale în unele valulopatii. 

13) Evaluarea răspunsului presional, la hipertensivi tratați ce 
doresc să presteze efort fizic viguros. 

14) Evaluarea unor cazuri selectate de bolnavi cu cardiopatii 
congenitale. 


Contraindicaţiile testării de efort 

1. Infarctul miocardic acut, în primele 6 zile de evoluţie. 

2. Angina pectorală de repaus. 

3. Insuficienţa ventriculară stângă, simptomatică severă. 

4. Disritmii cardiace potenţial periculoase pentru viață. 

5. Pericarditele acute. 

6. Miocarditele. 

7. Endocarditele. 

8. Hipertensiunea arterială severă (TAS 200mmHg sau TAD 
120mmHg). 

9. Stenoza aortică severă. 

10. Embolia pulmonară şi infarctul pulmonar. 

11. Tromboflebita profundă sau superficială. 

12. Boli acute sau boli generale severe. 

13. Afecţiuni neuromusculare, musculoscheletele sau articulare 
care nu permit efort fizic. 

14. Boli metabolice decompensate, cum sunt: diabetul, tireoto- 
xicoza sau mixedemul. 
15. Incapacitatea sau refuzul bolnavului de a efectua testarea. 


Complicaţiile testării de efort: 

a) hipotensiunea arterială; 

b) insuficienţa cardiacă congestivă; 

c) disritmiile cardiace severe; 

d) oprirea cardiacă; 

e) infarctul miocardic acut; 

f) insuficienţa circulatorie cerebrală acută, ca sincopa sau acci- 
dentul vascular; 

e) traumatisme fizice accidentale(cădere). 


Evaluarea capacităţii funcţionale şi a prognosticului nu este 
importantă numai în cardiopatia ischemică şi după infarct de miocard, 
ci este foarte importană şi după revascularizarea miocardică. 

Din aceste teste de efort precoce se deduc o serie de elemente de 
prognostic important pentru includerea pacienţilor în programele de 
recuperare fizică: 

e durerea anginoasă; 
hipotesiunea arterială; 
subdenivelarea ST; 
disritmiile ventriculare; 
supradenivelarea ST. 

Testarea de efort după revascularizare miocardică prin PTCA 
sau bypass este şi ea obligatorie. Testarea pacienţilor cu PTCA se va 
efectua la 2-3 zile după procedură şi va fi de tip test de efort limitat de 
simptome. 

In schimb, testarea post bypass se va efectua doar la 3-6 săp- 
tămâni şi va fi iniţial de tipul „low level test”. Ea va fi optim efectuată, 
în sensul unui test de efort maximal limitat de simptome, doar de la 3 
luni de la intervenţie, timp necesar pentru consolidarea sternală şi a 
tulburărilor circulatorii la nivelul membrelor inferioare (în cazul în 
care bypassul a fost efectuat cu vena safenă). 

Testele de efort seriate la 3-6 luni post bypass, la pacienții care 
sunt asimptomatici sunt opţionale, pe când la pacienți post PTCA, 
la 3-6 luni testul este obligatoriu, putând identifica un procent de 
20-30 % dintre pacienţii cu restenozări postdilatare. 

Anexa 3 
Buletin Test Efort nr. 


Data: Foaia observaţie nr. EKG Nr. 
Nume: Prenume: 

CNP: 

Înălţime: Greutate: Suprafaţa corporală: 

Adresa; 
Diagnostic: 
Tratament: 


Medicaţie Doza/zi Ultima administrare 


EKG repaus 
TESTUL DE EFORT (TE) 

1. Covor rulant (CR) Protocol: 
2. Cicloergometru (CE) Protocol: 
3. Cicloergometru de braţe (CEB) Protocol: 


Derularea probei 


W Min Fc TAS TAD ITT ST TR 


(mm) 

Motivul opririi TE 
- Durere 


- Dispnee 


- Epuizare fizică 


Efectuat de: 


Interpretat de: 


Interpretarea TE: 


Proba: maximală: submaximală: 
ST(mm) 7 sau N In efort Post Efort 
Derivaţii 
TAS Mx 
FC Ma realizată: Fc Mx teoretic 


Deficit cronotrop 


ITT realizat: ITT teoretic DAM 
VO, realizat: VO2 teoretic MET DAF 


Clasa NYHA.:: 


Alte constatări: 


Tulburări ritm: 


Tulburări conducere: 


Insuficiență ventriculară stângă: 


Insuficiență circulatorie cerebrală: 


Concluzii: 


TE pozitiv TE negativ TE neconcludent 


Observaţii: 

Anexa 4 


Recomandări de profilaxie secundară a cardiopatiei ischemice 
postinfarct miocardic acut 


Dacă aţi suferit un infarct miocardic acut înseamnă că una dintre 
cele trei artere ale inimii, arterele coronare sau ramurile lor, au 
întrerupt brusc alimentarea cu sânge, producând necroza unei porțiuni 
mai mici sau mai mari din muşchiul cardiac, numit miocard, în funcţie 
de importanţa arterei afectate. 

Acest proces este determinat de ateroscleroza arterelor coronare, 
care, în timp, printr-un proces de evoluție a leziunilor, produce 
obstrucţia unuia sau a mai multor trunchiuri coronariene. 


Aceasta înseamnă că: 

— după infarct miocardic, pentru un timp, capacitatea dumnea- 
voastră de efort va fi mai scăzută, dar, prin antrenament, veţi putea 
ajunge aproape la cea avută anterior. 

— obiceiurile şi regulile dumneavoastră de viață va trebui să fie 
schimbate, pentru a vă păzi de evenimente coronariene noi. 

Este bine ca după un infarct, ori de câte ori doriţi, să vă angajaţi 
în activităţi noi să vă sfătuiți cu cardiologul dumneavoastră curant şi 
cu medicul dumneavoastră de familie. 


Sfaturi generale privind activitatea fizică 

De ce sunt importante exerciţiile fizice? 

Ele vă oferă o mai bună adaptare cardiovasculară şi a aparatului 
locomotor la efort, dar şi în viaţa dumneavoastră de zi cu zi, astfel: 
vă ajută să vă corectaţi greutatea; 
vă reduc tensiunea arterială; 
vă reduc anxietatea, tensiunea psihică, vă relaxează; 
vă uşurează adaptarea la noile reguli de igienă (întreruperea 
fumatului, reguli alimentare, scăderea în greutate). 

Antrenamentul fizic desfăşurat va fi individual sau colectiv. 

Veţi avea acordul medicului dumneavoastră curant, care va 
urmări programul de antrenament, la fel ca şi practicarea unui sport 
sau schimbarea programului de antrenament. 


Pe perioada antrenamentului nu uitaţi: 
— să continuaţi tratamentul medicamentos prescris la ultima con- 
sultaţie; 

— să aveţi la îndemână nitroglicerina şi să o folosiți în caz de 
durere; 

— dacă întrerupeţi un timp antrenamentul îl veți relua la nivelul 
cel mai scăzut de efort (care nu produce oboseală), crescându-l progresiv; 

— intensitatea efortului pe care-l practicaţi va fi redusă dacă 
aceasta se desfăşoară în frig, ceaţă, căldură excesivă, la altitudine sau 
după factori emoţionali; 

— programul de antrenament începe şi se termină cu exerciții de 
relaxare pentru o încălzire progresivă 

Programul dumneavoastră individual de gimnastică se desfăşoară: 

— zilnic, de preferință dimineaţa, la distanță de mese; 

— oriunde aveți un spaţiu suficient de mare (2m) cameră, baie, 
balcon, grădină, bine aerisite, la temperaturi de 20° C; 

— purtând o îmbrăcăminte comodă, adaptată temperaturii mediu- 
lui ambiant; 

— cu un ritm nici prea lent, nici prea rapid, în maniera celor 
învățate în spital, insistând asupra mişcărilor respiratorii; 

Programul îl veți întrerupe în cazul apariției durerii toracice, 
oboselii sau a modificărilor de puls. 


Atentie! 

— Veţi avea totdeauna asupra dumneavoastră nitroglicerina sau 
alte preparate înlocuitoare şi o veţi folosi preventiv în cazul unui efort 
care vă produce durere anginoasă. 

— Nu creşteţi sau reduceţi doza de medicamente fără avizul 
medicului. 

— Verificaţi dacă termenul de garanţie al preparatelor nu este 
depăşit. 

— Veţi consulta imediat medicul dacă simptomele dumneavoas- 
tră se modifică, durerile sunt mai frecvente, mai largi, rezistente la 
nitroglicerină sau apar în repaus. 

Programul dumneavoastră de antrenament include şi: 

— antrenamente colective sub forma programului de gimnastică, 
exerciţii de relaxare, bicicletă ergometrică, jocuri de sală, la care veți 
putea participa de 3-5ori/săptămână. 

— mers pe jos, pe teren plat, cu un ritm de 3-6 km/oră. 

— alergare cu ritm lent sau jogging. 

— ciclism 10 — 20 km/oră, pe plan drept. 

Sporturi permise: tenis de masă, golf, pescuit, călărie. 

Sporturi periculoase: tenis de câmp, ski alpin. 

Sfaturi generale privind modul dumneavoastră de viaţă după un 
infarct miocardic: 

Fumatul: 

— îl veţi întrerupe obligatoriu, indiferent de numărul de ţigări pe 
care le fumaţi zilnic. 

— întreruperea o veţi face brusc! 

— pentru a evita efectele sevrajului puteţi folosi plasturi cu 
nicotină sau gumă cu nicotină. 


Regimul alimentar şi obiceiurile alimentare: 

— le veţi schimba în aşa fel încât să corectaţi greutatea, valoarea 
lipidelor serice sau a glicemiei, factori care pot contribui la agravarea 
evoluţiei dumneavoastră după infarct. 

Veţi evita: 

— mesele copioase, condimentele şi excesul de sare; 

— excesul de grăsimi animale, dulciuri concentrate, pâine şi 
produse făinoase; 

— consumul de alcool; 

— apele minerale bogate în bicarbonat de sodiu (mai ales la 
hipertensivi, obezi sau la cei cu insuficiență cardiacă); 

Veţi prefera: 

— mesele mici, fracţionate 5-6/zi, iar masa de seară să nu fie la 
ore înaintate; 

— uleiurile vegetale, fructele, salatele, iar carnea va fi de prefe- 
rință de pasăre, peşte slab, vită sau vițel; 

— apele minerale sulfuroase. 


Stresul: 

e îl veţi combate prin: 

— evitarea stărilor conflictuale familiale sau profesionale; 

— metode de relaxare, gimnastică respiratorie, plimbări în aer 
liber, audiții muzicale sau orice altă activitate care vă face plăcere; 

— sedativele uşoare pot fi asociate cu acordul medicului. 


Transportul: 

— vă este permisă deplasarea cu orice mijloace de transport. 

— dacă sunteţi anxioşi, puteţi lua preventiv nitroglicerină şi un 
sedativ uşor. 

Zborul cu avionul vă este permis în avioane prevăzute cu aer 
condiționat. 

Pentru toate tipurile de deplasare, este recomandat: 

- să evitaţi drumurile lungi, obositoare, în spaţii neaerisite; 

- să nu transportaţi bagaje grele; 

- trusa de medicamente să vă fie la îndemână, însoţită de planul 
dumneavoastră de tratament. 


Conducerea automobilului: 

— vă este permisă cu acordul medicului curant, în general, după 
1-2 luni de la infarct; 

Veţi evita: 
să plecaţi la drum obosiţi, agitaţi, nemâncați; 
drumurile lungi, cu trafic mare; 

— deplasarea pe timpul nopții sau în condiţii meteo necorespun- 
zătoare. 


Activitatea sexuală: 

— vă este permisă după 6-7 săptămâni de la infarct sau la 2-3 
săptămâni de la întoarcerea acasă; 

— dacă ideea reluării activităţii sexuale vă anxietează, preferaţi 
sfatul medicului, la care e bine să participe ambii parteneri. 

Trebuie să ştiţi că: 

— în cuplurile vechi, efortul fizic realizat de actul sexual este mic 
(echivalent cu urcatul unei scări sau mers în ritm viu pe plan drept); la 
început, partenerul sănătos trebuie să fie mai activ. În caz de criză 
anginoasă, folosiţi preventiv nitroglicerină. 

Evitaţi activitatea sexuală: 

— după mese, stări de stres sau activitate fizică; 

— cu alți parteneri decât soțul sau soția. 


Reluarea activităţii profesionale: 

— o veţi face cu acordul medicului cardiolog şi a celui de me- 
dicina muncii. 

In funcţie de activitatea dumneavoastră anterioară şi de severi- 
tatea bolii, vă veţi putea: 

— întoarce la acelaşi loc de muncă. 

— veţi beneficia de reorientare profesională sau schimbarea 
locului de muncă. 

— veţi beneficia de pensionare temporară. 

Reinserţia dumneavoastră socioprofesională cât mai rapidă vă va 
reduce repercusiunile psihice pe care boala v-o generează. 

